സഹകരണ സംഘങ്ങളില് നിന്നും വായ്പയെടുക്കുന്നവര്‍ക്ക് പലിശയിളവ്\n,, കെ. എന്. എ. ഖാദര്\n(എ) സഹകരണ സംഘങ്ങളില് നിന്നും വായ്പയെടുത്തവര്‍ക്ക് പലിശ ഇളവ് അനുവദിക്കുന്ന സാഹചര്യങ്ങള് എന്തെല്ലാമെന്ന് വ്യക്തമാക്കുമോ ;\n(ബി) ഏതെങ്കിലും വിധത്തില് ലോണ് തിരിച്ചടയ്ക്കാന് കഴിയാത്ത സാഹചര്യത്തില് പ്രസ്തുത ലോണില് ഏതെല്ലാം തരത്തില് ഇളവുകള് അനുവദിക്കാറുണ്ടെന്ന് വിശദമാക്കുമോ ;\n(സി) ഇത്തരം സാഹചര്യത്തില് 2013-14 വര്‍ഷത്തില് എന്തു തുക ഇളവു ചെയ്തു നല്കിയിട്ടുണ്ട് ?\nഓപ്പറേഷന് കുബേരയുടെ വിജയത്തിന് സഹകരണമേഖലയുടെ പിന്തുണ\n(എ) കൊള്ളപ്പലിശക്കാരില്‍നിന്ന് സാധാരണക്കാര്‍ക്ക് സംരക്ഷണം നല്‍കുന്ന ഓപ്പറേഷന് കുബേരയുടെ വിജയത്തിന് സഹകരണമേഖലയുടെ എന്തെല്ലാം പിന്തുണയാണ് നല്‍കാനുദ്ദേശിക്കുന്നത്; വിശദമാക്കുമോ;\n(ബി) ഇതിനായി സഹകരണബാങ്കുകളിലെ വായ്പകള്‍ക്ക് എന്തെല്ലാം പരിഷ്ക്കാരങ്ങള് നടപ്പിലാക്കിയിട്ടുണ്ട്; വിശദാംശങ്ങള് എന്തെല്ലാം;\n(സി) സഹകരണ ബാങ്കുകളുടെ പ്രവര്‍ത്തനസമയത്തില് ഇതിനായി എന്തെല്ലാം മാറ്റങ്ങള് വരുത്തിയിട്ടുണ്ട്; വിശദമാക്കുമോ;\n(ഡി)ഏതെല്ലാം തരത്തിലുള്ള സഹകരണ ബാങ്കുകളാണ് ഇതില് പങ്കാളികളാകുന്നത്; വിശദാംശങ്ങള് എന്തെല്ലാം?\nപ്രാഥമിക കാര്‍ഷിക വായ്പ സഹകരണ സംഘങ്ങള്/ബാങ്കുകളുടെ പുനരുദ്ധാരണം\n(എ) പ്രാഥമിക കാര്‍ഷിക വായ്പ സഹകരണ സംഘങ്ങള്/ബാങ്കുകള് പുനരുദ്ധരിക്കുന്നതിന് പദ്ധതി രൂപീകരിച്ചിട്ടുണ്ടോ; വിശദമാക്കുമോ;\n(സി) എന്തെല്ലാം സേവനങ്ങളാണ് കര്‍ഷകര്‍ക്ക് ഇവിടെ നിന്ന് ലഭിക്കുന്നത്; വിശദമാക്കുമോ;\nസഹകരണ സംഘങ്ങളുടെ ഓഡിറ്റിംഗില് മാറ്റം\n(എ) 97-ാം ഭരണഘടനാ ഭേദഗതി നിയമപ്രകാരം സഹകരണ സംഘങ്ങളുടെ ഓഡിറ്റില് എന്ത് മാറ്റങ്ങളാണ് വരുത്തിയിട്ടുള്ളതെന്ന് വ്യക്തമാക്കുമോ ;\n(ബി) ഇതു പ്രകാരം സംസ്ഥാനത്ത് സഹകരണ ഓഡിറ്റ് സംവിധാനത്തില് മാറ്റം വരുത്താനുദ്ദേശിക്കുന്നുണ്ടോ ; വിശദാംശങ്ങള് നല്‍കുമോ ;\n(സി) സഹകരണ മേഖലയിലെ അപ്പക്സ് സ്ഥാപനങ്ങളില് ഓഡിറ്റ് കുടിശ്ശികയുണ്ടോ ; വിശദാംശങ്ങള് വെളിപ്പെടുത്തുമോ ?\nസംയോജിത ഗ്രാമവികസന പദ്ധതിയുടെ രണ്ടാം ഘട്ടം\n'' ഡൊമിനിക് പ്രസന്റേഷന്\n(എ ) സംയോജിത സഹകരണ വികസന പദ്ധതിയുടെ രണ്ടാംഘട്ടത്തിനായി എന്തെല്ലാം ധനസഹായമാണ് എന്.സി.ഡി.സി.യില് നിന്നും ലഭിക്കുന്നത് ; വിശദമാക്കുമോ ;\n(ബി) ഇതിനായി എന്തെല്ലാം നടപടികള് എടുത്തിട്ടുണ്ട് ; വിശദാംശങ്ങള് എന്തെല്ലാം ?\nമൂലധന പര്യാപ്തത കൈവരിക്കാന് നടപടി\n(എ) ദേശസാല്‍കൃത ബാങ്കുകള്‍ക്ക് കേന്ദ്രസര്‍ക്കാര് നല്‍കുന്ന ക്യാപ്പിറ്റല് സപ്പോര്‍ട്ട് സംസ്ഥാനത്തെ സഹകരണ ബാങ്കുകള്‍ക്കും ലഭ്യമാക്കുന്നതിന് എന്തെങ്കിലും നടപടി സ്വീകരിച്ചിട്ടുണ്ടോ ; വിശദമാക്കാമോ;\n(ബി) ഇല്ലെങ്കില് 2015 മാര്‍ച്ച് 31ന് മുന്‍പ് ഏഴര ശതമാനം മൂലധന പര്യാപ്തത കൈവരിക്കണമെന്ന് റിസര്‍വ് ബാങ്ക് നിര്‍ദ്ദേശം പാലിക്കുന്നതിന് സംസ്ഥാനത്തെ സഹകരണ ബാങ്കുകള്‍ക്ക് സാധിക്കുമെന്ന് കരുതുന്നുണ്ടോ;\n(സി) നിലവില് സംസ്ഥാനത്തെ സഹകരണ ബാങ്കിന്റെയും പതിന്നാല് ജില്ലാ സഹകരണ ബാങ്കുകളുടെയും മൂലധന പര്യാപ്തത എത്ര ശതമാനം വീതമാണ്;\n(ഡി) നിലവിലെ മൂലധന പര്യാപ്തത നേടുന്നതിന് സംസ്ഥാന സര്‍ക്കാര് എന്തെല്ലാം സഹായങ്ങളാണ് നല്‍കിയിരുന്നതെന്നും സര്‍ക്കാര് നല്‍കിയ സഹായം ഏതെല്ലാം സാമ്പത്തിക വര്‍ഷങ്ങളിലായിരുന്നുവെന്നും വ്യക്തമാക്കാമോ;\n(ഇ) 2013-14 സാമ്പത്തിക വര്‍ഷം അനുവദിച്ച് ഉത്തരവിറക്കിയ 199.50കോടി രൂപയുടെ മൂലധന സഹായം നാളിതുവരെ കൊടുത്തു തീര്‍ക്കാന് സര്‍ക്കാരിനു കഴിഞ്ഞിട്ടുണ്ടോ; ഇല്ലെങ്കില് ഇതിനുളള കാരണങ്ങള് എന്തൊക്കെയാണെന്ന് വ്യക്തമാക്കുമോ?\nഈസി ലോണ് സ്കീം\n(എ) ബ്ലേഡ് മാഫിയയുടെ പിടിയില്‍നിന്നും സംസ്ഥാനത്തെ രക്ഷിക്കുവാന് സഹകരണ ബാങ്കുകള് വഴി "ഈസി ലോണ് സ്കീം”ഏര്‍പ്പെടുത്തുവാന് നടപടികള് ഉണ്ടാകുമോ;\n(ബി) നടപടിക്രമങ്ങള് ലഘൂകരിച്ച് സാലറി സര്‍ട്ടിഫിക്കറ്റിന്റെയും മറ്റും അടിസ്ഥാനത്തില് അപേക്ഷിക്കുന്ന ദിവസംതന്നെ മൂന്ന് ലക്ഷം രൂപാ വരെ വായ്പ നല്‍കാന് നടപടികള് സ്വീകരിക്കുമോ;\n(സി) എങ്കില് അതിനാവശ്യമായ നിര്‍ദ്ദേശങ്ങള് സഹകരണ ബാങ്കുകള്‍ക്ക് നല്‍കുമോ; വിശദാംശം ലഭ്യമാക്കുമോ ?\nസഹകരണ വകുപ്പിലെ ആഡിറ്റ്\n,, കോവൂര് കുഞ്ഞുമോന്\n(എ) കോ-ഓപ്പറേറ്റീവ് ഇന്‍സ്പെക്ടര്‍മാരുടെ ജോലി എന്താണെന്ന് വ്യക്തമാക്കുമോ ;\n(ബി) ഏതൊക്കെ തരം സഹകരണ സ്ഥാപനങ്ങളെയാണ് ആഡിറ്റിന് വിധേയമാക്കുന്നത് ;\n(സി) കണ്‍കറന്റ്, യൂണിറ്റ്തല ആഡിറ്റര്‍മാര് ഓരോ മാസവും ചെയ്തു തീര്‍ക്കേണ്ട ആഡിറ്റ് വര്‍ഷങ്ങളുടെ എണ്ണം നിശ്ചയിച്ചിട്ടുണ്ടോ ; ഉണ്ടെങ്കില് എ്രതയാണെന്ന് വിശദവിവരം ലഭ്യമാക്കുമോ ;\n(ഡി) ആഡിറ്റര്‍മാര്‍ക്ക് അധിക ജോലി ഭാരം അടിച്ചേല്‍പ്പിക്കുന്നതിന്‍െറ ഫലമായി കൃത്യമായ ആഡിറ്റിംഗ് നടത്താതെ റിപ്പോര്‍ട്ട് സമര്‍പ്പിക്കാന് നിര്‍ബന്ധിതരാകുന്നു എന്ന കാര്യം ശ്രദ്ധയില്‍പ്പെട്ടിട്ടുണ്ടോ ;\nഇ) സഹകരണ സ‍ംഘങ്ങളുടെ എണ്ണവും ആഡിറ്റര്‍മാരുടെ അനുപാതവും വ്യക്തമാക്കുമോ ;\n(എഫ്) ആഡിറ്റര്‍മാര്‍ക്ക് കൃത്യമായ ഓഡിറ്റിംഗ് നടത്തുന്നതിന് മതിയായ സമയം അനുവദിക്കുമോ ?\nസംസ്ഥാന സഹകരണബാങ്കിന്റെ നിഷ്ക്രിയ ആസ്തി\n(എ) സംസ്ഥാന സഹകരണ ബാങ്കിന്റെ നിഷ്ക്രിയ ആസ്തി ഇപ്പോള് എത്രയാണ്; ഈ സര്‍ക്കാര് അധികാരമേല്‍ക്കുമ്പോള് എത്രയായിരുന്നു; വ്യക്തമാക്കുമോ;\n(ബി) എത്ര വായ്പേതര സഹകരണ സ്ഥാപനങ്ങള് സംസ്ഥാന സഹകരണ ബാങ്കിന് കുടിശ്ശികയാക്കിയിട്ടുണ്ട്; അവ ഏതൊക്കെ സ്ഥാപനങ്ങളാണെന്നും എത്ര കോടി രൂപ വീതമാണ് കുടിശ്ശിക വരുത്തിയതെന്നും വ്യക്തമാക്കുമോ;\n(സി) നിഷ്ക്രിയ ആസ്തി കുറച്ചുകൊണ്ടുവരാന് എന്ത് നടപടി സ്വീകരിച്ചുവെന്ന് വ്യക്തമാക്കുമോ?\nസഹകരണ മേഖലയിലെ കാര്‍ഷിക വായ്പ നല്‍കുന്ന ബാങ്കുകളെ സംബന്ധിച്ച വിവരം\n,, പി. എ. മാധവന്\n(എ) സഹകരണ മേഖലയില് കാര്‍ഷിക വായ്പകള് നല്‍കുന്നത് ഏതെല്ലാം ബാങ്കുകളാണെന്ന് അറിയിക്കുമോ ;\n(ബി) കാര്‍ഷിക വായ്പകള്‍ക്ക് മൊറട്ടോറിയം പ്രഖ്യാപിച്ചതുമുലം തിരിച്ചടവ് കുറയുന്നത് ഇതര വായ്പകള് നല്‍കുന്നതിന് തടസ്സമാകുന്നകാര്യം ശ്രദ്ധയില്‍പ്പെട്ടിട്ടുണ്ടോ ; വിശദമാക്കുമോ ;\n(സി) മൊറട്ടോറിയം പ്രഖ്യാപിച്ചതുമൂലം പ‌ലിശയിനത്തില് സഹകരണ ബാങ്കുകള്‍ക്കുണ്ടാകുന്ന നഷ്ടം എത്രയെന്ന് കണക്കാക്കിയിട്ടുണ്ടോ ;\n(ഡി) എങ്കില് ഈ തുക കാലതാമസം കൂടാതെ ബാങ്കുകള്‍ക്ക് തിരികെ നല്‍കുന്നതിന് എന്തെല്ലാം നടപടികള് സ്വീകരിച്ചിട്ടുണ്ട് ?\nസഹകരണ ബാങ്കുകള് മുഖേനയുള്ള വായ്പാ വിതരണം\n(എ) കടക്കെണിയിലായ കര്‍ഷകരെ സഹായിക്കാന് സഹകരണ ബാങ്കുകള് മുഖേന എന്തെല്ലാം നടപടികളാണ് സര്‍ക്കാര് സ്വീകരിച്ചിരിക്കുന്നതെന്നു വ്യക്തമാക്കുമോ ;\n(ബി) ദേശസാല്‍കൃത ബാങ്കുകള് മുഖേന കര്‍ഷകര്‍ക്ക് പലിശയില് സബ്സിഡി ഇളവു നല്‍കി കാര്‍ഷിക വായ്പ നല്‍കുന്നതുപോലെ, സഹകരണ ബാങ്കുകള് വഴി ഇത്തരത്തിലുള്ള വായ്പകള് കര്‍ഷകര്‍ക്ക് നല്‍കുന്നുണ്ടോ;\n(സി) എങ്കില് സഹകരണ വകുപ്പിന്റെ കീഴിലുള്ള ഏതെല്ലാം ബാങ്കുകള് വഴിയാണ് ഇത്തരത്തിലുള്ള വായ്പ വിതരണം ചെയ്യുന്നത് ;\n(ഡി) സഹകരണ ബാങ്കുകള് വഴി വിതരണം ചെയ്യുന്ന കാര്‍ഷിക വായ്പാ തുകയ്ക്ക് പരിധി നിശ്ചയിച്ചിട്ടുണ്ടോ; എങ്കില് പരമാവധി എത്ര രൂപയാണ് നല്‍കുകയെന്ന് അറിയിക്കുമോ;\n(ഇ) കാര്‍ഷിക വായ്പയ്ക്ക് ഈടായി സ്വീകരിക്കുന്നത് എന്തെല്ലാമാണ് ; സബ്സിഡി കഴിഞ്ഞ് വായ്പ തുകയുടെ എത്ര ശതമാനമാണ് പലിശയായി കാര്‍ഷകരോട് ഈടാക്കുന്നത് ;\n(എഫ്) ഇത്തരത്തില് നല്‍കുന്ന സബ്സിഡി വായ്പകള് കര്‍ഷകര്‍ക്കു തന്നെയാണ് ലഭിക്കുന്നത് എന്നുറപ്പാക്കാന് സഹകരണ വകുപ്പ് എന്തെല്ലാം നടപടികളാണ് സ്വീകരിച്ചിട്ടുള്ളത് ?\nഹ്രസ്വകാല പലിശ രഹിത കാര്‍ഷിക വായ്പ\n( എ) നബാര്‍ഡ് ഫണ്ടുപയോഗിച്ച് സഹകരണ ബാങ്കുകള് നല്‍കുന്ന ഹ്രസ്വകാല കാര്‍ഷിക വായ്പകള് പലിശ രഹിത വായ്പയായി കണക്കാക്കുന്ന പദ്ധതി ഇപ്പോഴും തുടരുന്നുണ്ടോ;\n(ബി) എങ്കില് ഇൗ പദ്ധതി ആരംഭിച്ച ശേഷം എ്രത കര്‍ഷകര്‍ക്ക് ഇതിന്‍െറ പ്രയോജനം ലഭിച്ചിട്ടുണ്ടെന്ന് വെളിപ്പെടുത്തുമോ;\n(സി) ഇൗ പദ്ധതി പ്രകാരമുള്ള വായ്പ അനുവദിക്കുന്നതിന്‍െറ മാനദണ്ഡം വിശദമാക്കുമോ ?\nപ്രാഥമിക സര്‍വ്വീസ് സഹകരണസംഘങ്ങളുടെ ആധുനികവല്‍ക്കരണം\n(എ) പ്രാഥമിക സഹകരണസംഘങ്ങളുടെ ആധുനികവല്‍ക്കരണത്തിന് സഹകരണ വകുപ്പില്‍നിന്ന് നല്‍കുന്ന സഹായങ്ങള് എന്തെല്ലാമാണ്;\n(ബി) പ്രാഥമിക സഹകരണസംഘങ്ങളുടെ കമ്പ്യൂട്ടര്‍വല്‍ക്കരണത്തിന് സഹായം ഏത് ഏജന്‍സിവഴിയാണ് നടപ്പിലാക്കുന്നത്?\nസേവനാവകാശനിയമം നടപ്പിലാക്കുന്നതിന്റെ പുരോഗതി\nസഹകരണവകുപ്പില് സേവനാവകാശനിയമം നടപ്പിലാക്കുന്നതിന്റ പുരോഗതി അവലോകനം ചെയ്യുന്നതിന് സ്വീകരിച്ചിട്ടുള്ള നടപടികള് എന്തെല്ലാമാണെന്ന് വിശദമാക്കാമോ?\nസഹകരണ ആഡിറ്റ് കാര്യക്ഷമമാക്കാന് നടപടി\n(എ) സഹകരണ സംഘം രജിസ്ട്രാരുടെ നിലവിലുള്ള സര്‍ക്കുലറിന് വിരുദ്ധമായി സഹകരണ മേഖലയിലെ ആഡിറ്റര്‍മാരില് നിന്നും ക്രമത്തിലധികം സഹകരണ സ‍ംഘങ്ങളില് ആഡിറ്റ് നടത്തി റിപ്പോര്‍ട്ടുകള് സമര്‍പ്പിക്കാന് സമ്മര്‍ദ്ദം ചെലുത്തുന്നതായി ശ്രദ്ധയില്‍പ്പെട്ടിട്ടുണ്ടോ ;\n(ബി) ഉണ്ടെങ്കില് ഇതൊഴിവാക്കി ആഡിറ്റ് കാര്യക്ഷമമാക്കാഃന് എന്തു നടപടിയാണ് സ്വീകരിക്കാനുദ്ദേശിക്കുന്നത് വ്യക്തമാക്കാമോ ?\n(എ) സംസ്ഥാനത്ത് സഹകരണ മേഖലയില് എത്ര വിദ്യാഭ്യാസ സ്ഥാപനങ്ങള് പ്രവര്‍ത്തിക്കുന്നുണ്ടെന്ന് വ്യക്തമാക്കുമോ;\n(ബി) ഈ വിദ്യാഭ്യാസ സ്ഥാപനങ്ങളില് പഠിക്കുന്ന വിദ്യാര്‍ത്ഥികള്‍ക്ക് നല്‍കി വരുന്ന ആനുകൂല്യങ്ങള് എന്തൊക്കെയാണെന്ന് വിശദമാക്കുമോ;\n(സി) ഏതെല്ലാം കോഴ്സുകളാണ് ഈ സ്ഥാപനങ്ങളില് നടത്തുന്നതെന്ന് അറിയിക്കുമോ?\nമിഷന് 676ഭാഗമായുള്ള പദ്ധതികള്\n(എ) മിഷന് 676 ന്റെ ഭാഗമായി സഹകരണ വകുപ്പ് ഓരോ പദ്ധതിക്കും വേണ്ടി നീക്കിവച്ചിട്ടുള്ള തുക എത്രയെന്ന് വ്യക്തമാക്കുമോ;\n(ബി) 50 പട്ടികജാതി/പട്ടികവര്‍ഗ്ഗ സഹകരണ സംഘങ്ങളുടെ പുനരുദ്ധാരണ ത്തിനായി ഈ പദ്ധതിയിന്‍കീഴില് 2014-15 ലെ ബജറ്റില് സംസ്ഥാന പദ്ധതിയില് എത്ര തുക വകകൊള്ളിച്ചിട്ടുണ്ടെന്നും എന്.സി.ഡി.സി യില് എത്ര തുക വകകൊള്ളിച്ചിട്ടുണ്ടെന്നും വ്യക്തമാക്കുമോ;\n(സി) 50 സഹകരണ സംഘങ്ങളെ തെരഞ്ഞെടുക്കുന്നതിനുള്ള നടപടിക്രമങ്ങള് എന്താണെന്ന് വിശദീകരിക്കാമോ?\nമിഷന് 676-ന്റെ ഭാഗമായുള്ള ധനസഹായം\n(എ) മിഷന് 676-ന്റെ ഭാഗമായി കെ.ജി.റ്റി.ഇ./സര്‍ക്കാര് ഏജന്‍സികളുടെ അംഗീകാരമുള്ള കോഴ്സുകളിലേയ്ക്ക് പട്ടികജാതി/പട്ടികവര്‍ഗ്ഗ വിഭാഗത്തിലെ യുവജനങ്ങള്‍ക്ക് പരിശീലനം നല്‍കുന്നതിനുള്ള സ്ഥാപനങ്ങള് ആരംഭിക്കുന്നതിന് സഹകരണസംഘങ്ങള്‍ക്ക് ധനസഹായം നല്‍കുന്ന പദ്ധതിയുടെ വിശദാംശം ലഭ്യമാക്കാമോ;\n(ബി) ഇക്കാര്യത്തിന് ഒരു സഹകരണസംഘത്തിന് നല്‍കുന്ന പരമാവധി ധനസഹായം എത്രയെന്ന് വെളിപ്പെടുത്തുമോ;\n(സി) ഇതിനായുള്ള ധനസഹായം ഏത് ഹെഡില്‍നിന്നുമാണ് വകയിരുത്തിയിട്ടുള്ളതെന്നും 2014-15-ലെ ബജറ്റില് എത്ര തുക നീക്കിവച്ചിട്ടുണ്ടെന്നും വ്യക്തമാക്കാമോ?\nമിഷന് 676 പ്രകാരം വയനാട് ജില്ലയിലെ പദ്ധതികള്\n(എ) സംസ്ഥാന സര്‍ക്കാരിന്റെ മിഷന് 676-ന്റെ ഭാഗമായി സഹകരണ വകുപ്പ് വയനാട് ജില്ലയില് ആവിഷ്ക്കരിക്കുന്ന പദ്ധതികള് ഏതെല്ലാമെന്ന് വ്യക്തമാക്കുമോ;\n(ബി) ജില്ലയിലെ കാര്‍ഷിക മേഖലയിലെ സാധ്യതകള് കണക്കിലെടുത്ത് ജൈവ കാര്‍ഷിക പദ്ധതികള് ആവിഷ്ക്കരിക്കുന്നതിന് നടപടി സ്വീകരിക്കുമോ?\nഉത്സവകാലത്ത് സബ്സിഡി നിരക്കില് സാധനങ്ങള് ലഭ്യമാക്കാന് നടപടി\n(എ) സഹകരണ സംഘങ്ങളിലൂടെ സബ്സിഡി നിരക്കില് അവശ്യസാധനങ്ങള് വില്പന നടത്തുവാന് സ്ഥിരം സംവിധാനം ഒരുക്കാന് നടപടി സ്വീകരിക്കുമോ;\n(ബി) റംസാന്, കര്‍ക്കിടകവാവ്, ഓണം തുടങ്ങിയ ആഘോഷങ്ങളും ചടങ്ങുകളും മുന്‍പില്‍കണ്ട് സഹകരണ സംഘങ്ങളുടെ നേതൃത്വത്തില് പ്രത്യേക വില്പനശാലകള് ആരംഭിക്കുവാന് സര്‍ക്കാര് പരിപാടിയുണ്ടോ; വിശദവിവരം നല്‍കുമോ?\n(എ) കഴിഞ്ഞ സര്‍ക്കാരിന്റെ കാലത്ത് എത്ര സഞ്ചരിക്കുന്ന ത്രിവേണി സ്റ്റോറുകള് ആരംഭിച്ചു; ഈ സര്‍ക്കാര് അധികാരത്തില് വന്നശേഷം സഞ്ചരിക്കുന്ന ത്രിവേണി സ്റ്റോറുകള് എത്ര എണ്ണം പുതുതായി ആരംഭിച്ചു; വ്യക്തമാക്കാമോ;\n(ബി) ആലപ്പുഴ ജില്ലയില് സഞ്ചരിക്കുന്ന ത്രിവേണി സ്റ്റോറുകള് എത്ര എണ്ണം എവിടെയെല്ലാം പ്രവര്‍ത്തിക്കുന്നു; വ്യക്തമാക്കുമോ;\n(സി) ഒരു സഞ്ചരിക്കുന്ന ത്രിവേണിസ്റ്റോര് ആരംഭിക്കുന്നതിന് കണ്‍സ്യൂമര്‍ഫെഡിന് എന്ത് തുക ചെലവാകും; സഞ്ചരിക്കുന്ന ത്രിവേണി സ്റ്റോറുകളുടെ ശരാശരി വിറ്റുവരവ് എത്ര; വിശദമാക്കാമോ?\nകണ്‍സ്യൂമര്‍ഫെഡ് വെളിച്ചെണ്ണ വാങ്ങിയ വകയിലെ കടം\n(എ) കണ്‍സ്യൂമര് ഫെഡിന്റെ ഔട്ട്‍ലെറ്റുകള് വഴി വെളിച്ചെണ്ണ വില്‍പന നടത്തുന്നതിനായി വെളിച്ചെണ്ണ സംഭരിക്കുന്നത് എവിടെ നിന്നൊക്കെയാണെന്ന് വ്യക്തമാക്കുമോ;\n(ബി) വെളിച്ചെണ്ണ വാങ്ങിയ വകയില് കണ്‍സ്യൂമര്‍ഫെഡ് ആര്‍ക്കൊക്കെ എത്ര തുകവീതം നല്‍കാനുണ്ട് എന്ന് വ്യക്തമാക്കുമോ;\n(സി) പ്രസ്തുത തുക കൊടുത്തുതീര്‍ക്കുന്നതിന് കണ്‍സ്യൂമര്‍ഫെഡ് എന്തൊക്കെ നടപടികള് സ്വീകരിച്ചിട്ടുണ്ടെന്ന് വ്യക്തമാക്കുമോ?\nകേപ്പിന്റെ സാമ്പത്തിക സ്ഥിതി\nശ്രീ. ജി. സുധാകരന്\n(എ) കേപ്പിന്റെ ഇന്നത്തെ സാമ്പത്തിക സ്ഥിതി വ്യക്തമാക്കുമോ ;\n(ബി) കൊച്ചി മെഡിക്കല് കോളേജ് സര്‍ക്കാര് ഏറ്റെടുത്തശേഷം കേപ്പ് എത്ര രൂപ കൊച്ചി മെഡിക്കല് കോളേജിലെ ജീവനക്കാരുടെ ശമ്പള ഇനത്തില് നല്‍കിയെന്ന് അറിയിക്കുമോ ;\n(സി) കൊച്ചി മെഡിക്ക്ല കോളേജ് സര്‍ക്കാര് ഏറ്റെടുത്തശേഷം അവിടെനിന്നും ഏതെങ്കിലും വിധത്തിലുള്ള വരുമാനം കേപ്പിന് ലഭിച്ചിട്ടുണ്ടോ ;\n(ഡി) കൊച്ചി മെഡിക്കല് കോളേജ് സര്‍ക്കാര് ഏറ്റെടുത്തശേഷം കേപ്പ് കൊച്ചി മെഡിക്കല് കോളേജിനുവേണ്ടി ചെലവഴിച്ച തുക സര്‍ക്കാര് റീ ഇംബേഴ്സ് ചെയ്തിട്ടുണ്ടോ ; വിശദമാക്കുമോ ;\n(ഇ) 14.05.2014-ന് ബഹു. മുഖ്യമന്ത്രി വിളിച്ചു ചേര്‍ത്ത യോഗത്തില് കേപ്പിന് എത്ര രൂപയുടെ സാമ്പത്തിക സഹായം നല്‍കാന് തീരുമാനിച്ചു ; അതില് ഇതുവരെ എത്ര രൂപ അനുവദിച്ചുവെന്ന് വിശദമാക്കുമോ ;\n(എഫ്) 26.05.2014-ന് പുറപ്പെടുവിച്ച സര്‍ക്കാര് ഉത്തരവ് (സാധ) നമ്പര് 1674/2014 എച്ച് &എഫ്.ഡബ്ല്യു.ഡി. ഉത്തരവ് പ്രകാരം എത്ര കോടി രൂപ കേപ്പ് കൊച്ചിന് മെഡിക്കല് കോളേജിന് നല്കി ; വ്യക്തമാക്കാമോ?\nകേപ്പ് സ്ഥാപനങ്ങളിലെ ഫീസ് ഘടന\n(എ) കേപ്പിന് കീഴിലുള്ള പ്രൊഫഷണല് വിദ്യാഭ്യാസ സ്ഥാപനങ്ങളിലെ ഫീസ് ഘടന വിശദമാക്കുമോ ;\n(ബി) 2012-2013, 2013-2014 വര്‍ഷത്തില് എത്ര വിദ്യാര്‍ത്ഥികള്‍ക്കാണ് അഡ്‍മിഷന് നല്‍കിയത് എന്നറിയിക്കുമോ ;\n(സി) 2012-2013, 2013-2014 വര്‍ഷത്തില് പഠനം പൂര്‍ത്തിയായവര് എത്രയാണ്; ഇവരുടെ പഠന നിലവാരം വിലയിരുത്തിയിട്ടുണ്ടോ ; വിശദാംശം ലഭ്യമാക്കുമോ ?\n'കേപ്പ് ' ജീവനക്കാരുടെ പ്രതിനിധികളുമായി നടത്തിയ ചര്‍ച്ച\n(എ) 'കേപ്പ്' സ്റ്റാഫ് അസോസിയേഷന് 2012 ഡിസംബര് ഒന്നുമുതല് 2013 ജനുവരി മൂന്നുവരെ കേപ്പ് ഹെഡ് ഓഫീസിന് മുന്നില് നടത്തിയ സമരത്തിന്റെ പശ്ചാത്തലത്തില് 03.01.2013-ല് ജീവനക്കാരുടെ പ്രതിനിധികളുമായി കേപ്പ് ഡയറക്ടര് നടത്തിയ ചര്‍ച്ചയിലെ തീരുമാനങ്ങള് എന്തൊക്കെയായിരുന്നു; വിശദമാക്കാമോ;\n(ബി) പ്രസ്തുത തീരുമാനങ്ങളില് ഏതെല്ലാം നടപ്പിലാക്കി;\n(സി) ഏതൊക്കെ തീരുമാനങ്ങള് നടപ്പിലാക്കിയില്ല; കാരണം വ്യക്തമാക്കാമോ?\nസഹകരണ നിയമത്തിലെ വകുപ്പുകള്‍ക്കും വ്യവസ്ഥകള്‍ക്കും വിരുദ്ധമായി രജിസ്റ്റര് ചെയ്യപ്പെടുന്ന സംഘങ്ങള്\n(എ) കേരള സഹകരണ നിയമത്തിലെ വകുപ്പുകള്‍ക്കും വ്യവസ്ഥകള്‍ക്കും വിരുദ്ധമായി സഹകരണ സംഘങ്ങള് വ്യാപകമായി രജിസ്റ്റര് ചെയ്യപ്പെടുന്ന കാര്യം ശ്രദ്ധയിലുണ്ടോ; ഉണ്ടെങ്കില് അത് തടയുന്നതിനായി എന്തെല്ലാം നടപടികള് സ്വീകരിക്കുവാനാണ് സര്‍ക്കാര് ഉദ്ദേശിക്കുന്നതെന്ന് വ്യക്തമാക്കുമോ;\n(സി) പാലക്കാട് ജില്ലയില് 01.07.2011 മുതല് 31.03.2014വരെ എത്ര സഹകരണ സംഘങ്ങള് രജിസ്റ്റര് ചെയ്തു; അവ ഏതെല്ലാം; ഓരോന്നിന്റെയും വിശദാംശം നല്‍കുമോ;\n(സി) പാലക്കാട് ജില്ലയില് നഷ്ടത്തില് പ്രവര്‍ത്തിക്കുന്ന എത്ര സഹകരണ സംഘങ്ങള് ഉണ്ട്; വിശദാംശങ്ങള് നല്‍കാമോ;\n(ഡി) പ്രസ്തുത സംഘങ്ങള് ലാഭത്തിലാക്കുന്നതിനായി എന്തെല്ലാം നിര്‍ദ്ദേശങ്ങള് ആണ് നല്‍കിയത്; വിശദാംശങ്ങള് നല്‍കാമോ?\nകോഴിക്കോട് ജില്ലയില് രജിസ്റ്റര് ചെയ്ത കാര്‍ഷിക സഹകരണ സംഘങ്ങള്\n(എ) കഴിഞ്ഞ രണ്ടുവര്‍ഷത്തിനിടെ സംസ്ഥാനത്ത് സഹകരണ വകുപ്പിന് കീഴില് എത്ര സഹകരണ സംഘങ്ങള് രജിസ്റ്റര് ചെയ്തിട്ടുണ്ടെന്ന് വ്യക്തമാക്കുമോ ;\n(ബി) കോഴിക്കോട് ജില്ലയില് അഗ്രിക്കള്‍ച്ചര് ഫാര്‍മേഴ്സ് ഇംപ്രൂവ്മെന്‍റ് സൊസൈറ്റി, അഗ്രിക്കള്‍ച്ചര് വര്‍ക്കേഴ്സ് വെല്‍ഫെയര് സൊസൈറ്റി എന്നിങ്ങനെ എത്ര സംഘങ്ങള് രജിസ്റ്റര് ചെയ്തിട്ടുണ്ട് എന്നും ഇത് എവിടെയൊക്കെയാണെന്നും ഓരോന്നിന്റെയും പ്രവര്‍ത്തന പരിധിയും ഉദ്ദേശലക്ഷ്യങ്ങളും വ്യക്തമാക്കുമോ ; പ്രസ്തുത സംഘങ്ങളുടെ നിയമാവലിയുടെ പകര്‍പ്പ് ലഭ്യമാക്കുമോ ;\n(സി) കാര്‍ഷിക വായ്പാ സംഘങ്ങളുടെ പ്രവര്‍ത്തന പരിധിയില് കാര്‍ഷിക പ്രവര്‍ത്തനം ലക്ഷ്യംവച്ചുകൊണ്ട് ഇത്തരം സംഘങ്ങള് ആരംഭിക്കുമ്പോള് അതു കാര്‍ഷിക വായ്പാ സംഘങ്ങളുടെ പ്രവര്‍ത്തനത്തെ ബാധിക്കും എന്നത് ശ്രദ്ധയില്‍പ്പെട്ടിട്ടുണ്ടോ ; വ്യക്തമാക്കുമോ ?\nപയ്യന്നൂര് സര്‍വ്വീസ് സഹകരണ ബാങ്കിന്റെ അന്നൂര് സായാഹ്ന ശാഖ നിലവിലുള്ള കെട്ടിടത്തില് നിന്നും മാറ്റാന് അനുമതി\n(എ) പയ്യന്നൂര് സര്‍വ്വീസ് സഹകരണ ബാങ്കിന്റെ [നമ്പര്. എഫ് 1401]അന്നൂര് സായാഹ്ന ശാഖ നിലവില് പ്രവര്‍ത്തിക്കുന്ന കെട്ടിടത്തില് നിന്നും മാറ്റുന്നതിനുവേണ്ടിയുള്ള അപേക്ഷ ലഭിച്ചിട്ടുണ്ടോ ;\n(ബി) അപേക്ഷയില് എന്തു നടപടി സ്വീകരിച്ചിട്ടുണ്ടെന്ന് വിശദമാക്കാമോ ;\n(സി) 1.8.2012 -ന് കണ്ണൂര് സഹകരണ ജോയിന്റ് രജിസ്ട്രാര് മുഖേന നല്‍കിയ അപേക്ഷയില് രണ്ട് വര്‍ഷമാകാറായിട്ടും അനുമതി നല്‍കി ഉത്തരവുണ്ടാകാതിരിക്കാനുള്ള കാരണം വിശദമാക്കുമോ ;\n(ഡി) ശാഖ നിലവിലുള്ള കെട്ടിടത്തില് നിന്ന് മാറ്റാനുള്ള അനുമതി എപ്പോള് ലഭ്യമാക്കാന് കഴിയുമെന്ന് വ്യക്തമാക്കാമോ ?\nപ്രയാര് കമ്മീഷന് റിപ്പോര്‍ട്ട്\n(എ) സഹകരണ ബാങ്കുകളിലെ ഗോള്‍ഡ് അപ്രൈസര്‍മാര്‍ക്ക് മാസ ശമ്പളം നല്‍കുന്നുണ്ടോ;\n(ബി) എങ്കില് ഇതിനുള്ള മാനദണ്ഡങ്ങള് എന്തെല്ലാമെന്ന് വ്യക്തമാക്കാമോ;\n(സി) ബാങ്ക് ഈടാക്കുന്ന അപ്രൈസര് ചാര്‍ജിന്റെ എത്ര ശതമാനമാണ് ഇവര്‍ക്ക് ലഭിക്കുന്നതെന്ന് വ്യക്തമാക്കാമോ;\n(ഡി) അപ്രൈസര്‍മാരുടെ നിയമനം, സേവനവ്യവസ്ഥകള് എന്നിവ പഠിക്കാന് നിയോഗിച്ച പ്രയാര് കമ്മീഷന് റിപ്പോര്‍ട്ട് സമര്‍പ്പിച്ചിട്ടുണ്ടോ;\n(ഇ) ഇല്ലെങ്കില് എന്തുകൊണ്ടാണ് ഇത് വൈകുന്നതെന്ന് വിശദമാക്കാമോ?\nസഹകരണ ബാങ്ക് ജീവനക്കാരുടെ പെന്‍ഷന് പ്രായം ഉയര്‍ത്തുന്നതിന് നടപടി\nശ്രീ. പി. ഉബെെദുള്ള\n(എ) കേരളത്തിലെ സഹകരണ ബാങ്കു ജീവനക്കാരുടെ പെന്‍ഷന് പ്രായം ഉയര്‍ത്തുന്ന കാര്യം പരിഗണനയിലുണ്ടോ ;\n(ബി) മറ്റു പൊതുമേഖലാ ബാങ്കുകളില് പെന്‍ഷന് പ്രായ‍ം 60 വയസ്സാണെന്നിരിക്കെ സഹകരണ ജീവനക്കാരുടെയും പെന്‍ഷന് പ്രായം വര്‍ദ്ധി‌പ്പിക്കുമോ ?\nസഹകരണ സ്ഥാപനങ്ങളിലെ  ഡയറക്ടര് ബോര്‍ഡിലെ അംഗങ്ങള്‍ക്ക് പെന്‍ഷനും ക്ഷേമനിധിയും ഏര്‍പ്പെടുത്താന് നടപടി\n(എ) പ്രാഥമിക സഹകരണ സംഘങ്ങള് ഉള്‍പ്പെടെയുള്ള സഹകരണ സ്ഥാപനങ്ങളുടെ ഡയറക്ടര് ബോര്‍ഡുകളില് അംഗങ്ങളാകുന്നവര്‍ക്ക് നിലവില് എന്തൊക്കെ ആനുകൂല്യങ്ങളാണ് ലഭിക്കുന്നത്;\n(ബി) പ്രാഥമിക സഹകരണ സംഘങ്ങള് ഉള്‍പ്പെടെയുള്ള സഹകരണ സ്ഥാപനങ്ങളുടെ ഡയറക്ടര് ബോര്‍ഡുകളില് അംഗങ്ങളാകുന്നവര്‍ക്ക് പെന്‍ഷനോ ക്ഷേമനിധിയോ ഏര്‍പ്പെടുത്തുന്നതിന് നടപടി സ്വീകരിക്കുമോ; വിശദമാക്കുമോ;\nഅഞ്ച് വര്‍ഷത്തില് കൂടുതല് സേവനകാലമുള്ള കളക്ഷന് ഏജന്റുമാരെ സ്ഥിരപ്പെടുത്താന് നടപടി\n(എ) തിരുവനന്തപുരം ജില്ലാ സഹകരണ ബാങ്കില് എത്ര കളക്ഷന് ഏജന്റുമാരുണ്ട്;\n(ബി) അഞ്ച് വര്‍ഷത്തില് കൂടുതല് കാലമായി ജോലി നോക്കുന്ന എത്ര പേരുണ്ട്;\n(സി) ഇവരുടെ സേവന-വേതന വ്യവസ്ഥകള് എന്തെല്ലാമാണ്;\n(ഡി) സഹകരണ ബാങ്കുകളില് ജോലി നോക്കുന്ന കളക്ഷന് ഏജന്റുമാരുടെ ജോലി സ്ഥിരതയും സേവന-വേതന വ്യവസ്ഥകളും സംബന്ധിച്ച് കമ്മീഷനെ നിയമിച്ചിട്ടുണ്ടോ;\n(ഇ) കമ്മീഷന് റിപ്പോര്‍ട്ട് സമര്‍പ്പിച്ചിട്ടുണ്ടോ; ഉണ്ടെങ്കില് അതിന്മേല് എന്ത് നടപടി സ്വീകരിച്ചിട്ടുണ്ട്;\n(എഫ്) അഞ്ച് വര്‍ഷത്തില് കൂടുതല് കാലം ജോലി നോക്കിയിട്ടുള്ള കളക്ഷന് ഏജന്റുമാരെ സ്ഥിരപ്പെടുത്തുന്നതിന് നടപടി സ്വീകരിക്കുമോ?\nതാല്‍ക്കാലിക ഡെപ്പോസിറ്റ് കളക്ടേഴ്സിനെ തിരിച്ചെടുക്കാന് നടപടി\n(എ) തൃശൂര് ജില്ലാ സഹകരണ ബാങ്ക് നിയമിച്ച താല്‍ക്കാലിക ഡെപ്പോസിറ്റ് കളക്ടര്‍മാരെ പിരിച്ചുവിട്ടതായി ശ്രദ്ധയില്‍പ്പെട്ടിട്ടുണ്ടോ; എങ്കില് അതിനുള്ള കാരണം വിശദമാക്കുമോ?\n(ബി) പിരിച്ചുവിടപ്പെട്ട ജീവനക്കാരെ തിരിച്ചെടുക്കുന്നത് സംബന്ധിച്ച് ട്രേഡ് യൂണിയനുകളുമായി ഉണ്ടാക്കിയ ധാരണ, പ്രാവര്‍ത്തികമാക്കുമോ;\n(സി) പ്രസ്തുത ജീവനക്കാരെ എന്ന് ജോലിയില് തിരിച്ചെടുക്കുമെന്ന് അറിയിക്കുമോ?\nക്ലാസ്സ്4ജീവനക്കാരുടെ സ്ഥാനക്കയറ്റം\n(എ) സഹകരണ വകുപ്പില് ക്ലാസ്സ്4ജീവനക്കാരുടെ 10% സ്ഥാനക്കയറ്റം ഉറപ്പാക്കുന്നതിന് സ്വീകരിച്ചിട്ടുള്ള നടപടികള് വിശദീകരിക്കാമോ;\n(ബി) സഹകരണ വകുപ്പില് ക്ലാസ്സ്4ജീവനക്കാരുടെ സീനിയോറിറ്റി അംഗീകരിച്ച് പ്രസിദ്ധീകരിച്ചിട്ടുണ്ടോ; എങ്കില് പ്രൊമോഷന് വേണ്ടിയുള്ള ഈ ലിസ്റ്റ് എന്നാണ് പ്രസിദ്ധപ്പെടുത്തിയത് എന്ന് വിശദമാക്കാമോ;\n(സി) ഈ ലിസ്റ്റില്‍നിന്ന് നാളിതുവരെ എത്രപേര്‍ക്ക് പ്രൊമോഷന് നല്‍കി എന്ന് അറിയിക്കുമോ;\n(ഡി) സ്ഥാനക്കയറ്റം നല്‍കിയിട്ടില്ലെങ്കില് അതിനുള്ള കാരണമെന്താണെന്ന് വിശദീകരിക്കാമോ;\n(ഇ) ക്ലാസ്സ്4ജീവനക്കാരുടെ 10% പ്രൊമോഷന് പ്രാവര്‍ത്തികമാകുന്നതില് സഹകരണ വകുപ്പില് നടപടികള് വേണ്ടത്ര മുന്നോട്ട് പോകുന്നില്ല എന്നത് ശ്രദ്ധയില്‍പ്പെട്ടിട്ടുണ്ടോ; എങ്കില് ഇക്കാര്യത്തില് സ്വീകരിക്കുന്ന നടപടികള് വിശദമാക്കാമോ?\nസഹകരണ വകുപ്പിലെ ജോലിഭാരം\n(എ) സഹകരണ വകുപ്പില് നിലവില് അനുഭവപ്പെടുന്ന ജോലിഭാരത്തെ സംബന്ധിച്ച് എന്തെങ്കിലും വിലയിരുത്തലുകള് നടത്തിയിട്ടുണ്ടോ\n(ബി) വകുപ്പിലെ സ്റ്റാഫ് പാറ്റേണ് നിലവില് വന്നതെന്നാണെന്ന് പറയാമോ ; അതിനുശേഷം സ്റ്റാഫ് പാറ്റേണ് എപ്പോഴെങ്കിലും പരിഷ്ക്കരിച്ചിട്ടുണ്ടോ ; വിശദമാക്കാമോ ;\n(സി) ഈ കാലയളവില് സഹകരണ സ‍ംഘങ്ങള്‍ക്കും സഹകരണ സ്ഥാപനങ്ങള്‍ക്കും എ്രതമാത്രം വളര്‍ച്ചയും വര്‍ദ്ധനവും വന്നിട്ടുണ്ടെന്നും അത് എത്ര ശതമാനമാണെന്നും വിശദമാക്കാമോ ;\n(ഡി) നിലവില് സഹകരണ വകുപ്പില് ഓഡിറ്റര്‍മാര്‍ക്ക് നിശ്ചയിച്ചിട്ടുള്ള ഓഡിറ്റ് റിപ്പോര്‍ട്ടുകളുടെ എണ്ണം എത്രയെന്ന് വിശദമാക്കാമോ ; മുമ്പ് നിശ്ചയിച്ച3റിപ്പോര്‍ട്ട് എന്നതിന്‍െറ സ്ഥാനത്ത് ഇപ്പോള് മാസത്തില്7റിപ്പോര്‍ട്ട് എന്ന നിലയില് വകുപ്പ് മേധാവികള് നിര്‍ദ്ദേശം പുറപ്പെടുവിച്ചിട്ടുണ്ടോ ;\n(ഇ) പ്രസ്തുത സ്ഥിതി ജീവനക്കാര്‍ക്ക് അധികജോലി ഭാരമായി മാറുന്നത് ശ്രദ്ധയില് പ്പെിട്ടിട്ടുണ്ടോ\nചായം സര്‍വ്വീസ് സഹകരണ ബാങ്കിനെ സംബന്ധിച്ച വിജിലന്‍സ് അന്വേഷണം\n(എ)തിരുവനന്തപുരം ജില്ലയില് ചായം സര്‍വ്വീസ് സഹകരണ ബാങ്കിനെ സംബന്ധിച്ച വിജിലന്‍സ് അന്വേഷണം ഇപ്പോള് ഏതു ഘട്ടത്തിലാണെന്നും ആയതു സംബന്ധിച്ച വിശദാംശങ്ങളും ലഭ്യമാക്കുമോ ;\n(ബി)പ്രസ്തുത കേസിലെ പ്രതികള് ആരെക്കെയാണെന്നുള്ള വിശദാംശങ്ങള് പേര്, തസ്തിക, ആരോപിക്കപ്പെട്ട കുറ്റങ്ങള് എന്നീ ക്രമത്തില് വ്യക്തമാക്കുമോ ;\n(സി)വിജിലന്‍സ് കേസില് പ്രതിയായ ചായം സര്‍വ്വീസ് സഹകരണ ബാങ്ക് സെക്രട്ടറിയെ സസ്പെന്‍ഡുചെയ്യാനുള്ള സഹകരണ വകുപ്പിന്റെ ഉത്തരവ് പ്രസ്തുത ബാങ്കിന്റെ ഭരണസമിതി നടപ്പിലാക്കിയോയെന്ന് വ്യക്തമാക്കുമോ ;\n(ഡി)ഇല്ലെങ്കില് ആയതു നടപ്പിലാക്കാത്ത ഭരണസമിതിയുടെ വിശദീകരണം സര്‍ക്കാര് തേടിയിട്ടുണ്ടോ ;\n(ഇ)പ്രസ്തുത ഭരണ സമിതിക്കെതിരെ എന്തു നടപടി സ്വീകരിക്കുവാനാണ് ഉദ്ദേശിക്കുന്നതെന്ന് വ്യക്തമാക്കുമോ ;\n(എഫ്)പ്രസ്തുത ഭരണസമിതിയെ ഇക്കാര്യത്തില് പിരിച്ചുവിടാതിരിക്കുന്നതിനുള്ള നിയമതടസ്സം എന്താണെന്ന് വ്യക്തമാക്കുമോ ?


നിഷ്കാസിതരുടെ ഡയറിക്കുറിപ്പുകൾ –2– Dr.KP Sudheera (Vidyavachadpathy)\nരണ്ട് മാസങ്ങൾക്ക് മുമ്പ് മാനസി യുടെ പിറന്നാളായിരുന്നു.\nഅവൾ ദില്ലിയിൽ നിന്നും എന്നെ വിളിച്ചു – “ചേച്ചീ ഇന്നെൻ്റെ പിറന്നാളാണ് മറ്റാരോടും പറയാൻ തോന്നിയില്ല എന്നാൽ ചേച്ചിയോട് – “\nപറഞ്ഞു തീരും മുമ്പ് ഞാൻ ചിരിച്ചു. ” എന്നും ജീവിതത്തോട് പ്രണയമുണ്ടാവട്ടെ – പ്രണയിക്കാനും ആളുണ്ടാവട്ടെ “\n“ആദ്യം പറഞ്ഞത് ഉണ്ടാവും – രണ്ടാമത് പറഞ്ഞത് – ” അവൾ നിർത്തി. “എല്ലാം അറിയുന്ന ചേച്ചിയാണോ ഇത് പറയുന്നത്?”\n“ആർക്കറിയം മാനസി- നമ്മുക്കെയാക്കെ ഭാഗധേയം ഏത് വഴിയിലാണ് വീണു കിടക്കുന്നതെന്ന് – ആട്ടെ. മോളെ വിളിച്ചുവോ?”\n“നല്ല കാര്യം – മോളല്ലേ എന്നെ വിളിച്ചുണർത്തിയത് – ഇവിടെ നല്ല തണുപ്പാ ചേച്ചീ ഇന്ന് അവധിയെടുത്തു. കുറച്ചുറങ്ങാമെന്ന് കരുതി – പക്ഷേ നക്ഷത്ര അനുവദിക്കുന്നില്ല .പെട്ടെന്ന് എണീറ്റ് കുളിക്കാൻ – മൊബൈലിൽ അവൾ ഉത്തരവിട്ടു. കുളിച്ചിട്ട് മതി, ചായ കുടി എന്ന്.\nകുളിച്ചു – നല്ല നെയ്റോസ്റ്റും സാമ്പാറും ചട്നിയും ഉണ്ടാക്കി – ഒറ്റക്കാണെങ്കിലും ബർത്ഡേ സെലിബ്രേറ്റ് ചെയ്യണ്ടേ? ഉച്ചക്ക് ബിരിയാണി ഉണ്ടാക്കാനാ പ്ളാൻ – മൂന്നാല് ഫ്രണ്ട്സ് വരും -വൈകീട്ട് അവര്ടെ വക ദില്ലീലെ സുവർണ മഹൽ റെസ്റ്റാറണ്ടിൽ ട്രീറ്റ്, കേയ്ക്ക് കട്ടിംഗ് എല്ലാമുണ്ട്”\nശരി-മാനസി- നീ ആഘോഷിക്ക് – ചിത്രങ്ങൾ എഫ് ബി യിൽ ഇടാൻ മറക്കണ്ട – നിൻ്റെ എക്സ് കാണട്ടെ .അങ്ങോര് മൂന്നാമതും കെട്ടി സുഖിക്കയല്ലേ?”-\nഅവൾ കുപ്പിവളയുടയും മട്ടിൽ പൊട്ടിച്ചിരിച്ചു. ചിരിയുടെ അവസാനം തൊണ്ട ഇടറിയോ? തോന്നിയതാവും.\nഇന്ന് വൈകീട്ട് വടകരയിൽ ഒരു പ്രസoഗമുണ്ട് – നൂറുകണക്കിന് സ്ത്രീകൾ സംബന്ധിക്കുന്ന സ്ത്രീകളുടെ പരിപാടിയുടെ ഉൽഘാടനം..മാനസിയുടെ കഥ അവരും കേൾക്കണം – ഞാൻ ബ്രൂ കോഫിയുടെ കപ്പുമായി ചിന്താധീനയായി സോഫയിൽ ഇരുന്നു പോയി.\nഇത് ഫെബ്രുവരിയിൽ നടന്ന സംഭവം.മാനസിയുടെ ജീവിത കഥ കേട്ടാൽ നിങ്ങൾക്ക് വിശ്വാസം വരില്ല – അവൾ ഒരു തകർന്ന പൊൻ ചിലമ്പാണ്.\nബാംഗ്ലൂരിൽ ജനിച്ചു വളർന്ന കുട്ടി-അവളും അനിയനും ശരിക്കും നഗരസന്തതികൾ ആയിരുന്നു – പെട്ടെന്നാണ് എല്ലാം മാറി മറിഞ്ഞത്.\nകോഴിക്കോടുള്ള ഒരുൾനാടൻ ഗ്രാമത്തിലാണ് അവളുടെ അച്ഛൻ്റെ വീട്. വലിയ തറവാട്ടുകാർ.പെട്ടെന്നൊരു ദിവസം മുത്തശ്ശൻ മരിച്ചു. മുത്തശ്ശി തനിച്ചായി..വലിയ വീടും പറമ്പും സൗകര്യങ്ങളും .എന്നാൽ അമ്മ തനിച്ചെങ്ങന? ചടങ്ങുകൾ കഴിഞ്ഞപ്പോൾ അച്ഛൻ തീരുമാനിച്ചു. മകൾ നാട്ടിൽ നിൽക്കട്ടെ, ഡിഗ്രി കഴിഞ്ഞതല്ലേ? ഇനി ഇവിടുന്ന് പഠിക്കാൻ പോകാം. അച്ഛൻ അവൾക്ക് എം ബി എക്ക് സീറ്റ് സംഘടിപ്പിച്ചു –\nമാനസിക്ക് ഒന്നിനും എതിർപ്പില്ല.. എന്നാൽ ഡാൻസ് ക്ലാസ് മുടങ്ങിപ്പോകുമല്ലോ. പിന്നെ ബംഗ്ലൂരില കൂട്ടുകാരികളേയും. ബാംഗ്ലൂരിൽ പല നൃത്ത പരിപാടികളിലും മാനസി ക്ഷണിക്കപ്പെട്ടു. അവൾ അനുഗൃഹീതയായ നർത്തകിയെന്ന് ഓരോരുത്തരും അഭിപ്രായപ്പെട്ടു.\nഅച്ഛനും അമ്മയും അനിയനും തിരികെ ബാംഗ്ലൂരിലേക്ക് പോയി.\nമുത്തശ്ശി മാനസിയുടെ പ്രയാസം കണ്ട് അവളെ കോഴിക്കോട് തന്നെയുള്ള കലാമണ്ഡലത്തിൽ നിന്ന് ഡിഗ്രിയെടുത്ത ഒരു നല്ല അധ്യാപികയുടെ ക്ലാസിൽ കൊണ്ട് പോയി ചേർത്തു.\nഅതികാലത്തെഴുന്നേറ്റ് മാനസി കോളജിലേക്ക് പോകും-ഡാൻസ് ക്ലാസ് കഴിഞ്ഞേ തിരിച്ചെത്തൂ.\nഅങ്ങനെ ഫൈനൽ ഇയർ പരീക്ഷ അടുത്തു –\nകനത്ത തലമുടിയും നക്ഷത്രക്കണ്ണുകളും മുല്ലമൊട്ട് പുഞ്ചരിയും ഉള്ള അതി സുന്ദരിയായ ഈ പെൺകിടാവിനെ നാടൻ പാതയിലൂടെ കാറോടിച്ച് വന്ന രമേഷ് നായർ എന്ന ചെറുപ്പക്കാരൻ കാണുന്നു – ആരാണ് അവളെന്ന അന്വേഷണത്തിൽ മാനസിയുടെ അച്ഛൻ തൻ്റെ ബന്ധുവാണ് എന്ന് അറിഞ്ഞു. വിവാഹാന്വേഷണം ബാംഗ്ലൂരിൽ അച്ഛനരികിൽ എത്തി. രമേഷ് ഖത്തറിലാണ്, നല്ല ഉദ്യോഗം – .തറവാട്ടുകാർ .പക്ഷെ ഉള്ളിൻ്റെ ഉള്ളിൽ അച്ഛന് ഇഷ്ടമല്ല ..അവൾ പഠിക്കുകയല്ലേ? അച്ഛൻ ഒഴിഞ്ഞു.\nഎന്നാൽ രമേഷ് ഒഴിയാൻ കൂട്ടാക്കിയില്ല. അമ്പിളിക്കല പോലുള്ള ആ സുന്ദരിയെ സ്വന്തമാക്കാതെ അയാൾക്ക് ഉറക്കമില്ല.ഒടുവിൽ ബന്ധുക്കൾ പലരും ചെന്ന് അപേക്ഷിച്ചപ്പോൾ അച്ഛൻ സമ്മതിച്ചു – തറവാട്ടിൽ വെച്ച് ഗംഭീരമായി വിവാഹം നടന്നു.\nവധു ,വരൻ്റെ വീട്ടിലെത്തി – വൈകീട്ടത്തെ വിരുന്ന് കൂടി കഴിഞ്ഞപ്പോൾ അവൾ ക്ഷീണിച്ചു.\nവസ്ത്രം മാറണം -ഉറങ്ങണം- അതേയുള്ളൂ ചിന്ത. കല്യാണത്തിരക്കിൽ എത്ര നാളായി നന്നായൊന്ന് ഉറങ്ങിയിട്ട്! രമേഷിൻ്റെ അമ്മ അവളുടെ കയ്യിൽ പാലു കൊടുത്തുകൊണ്ട് പറഞ്ഞു. ‘മോളേ രമേഷ് മോളിലുണ്ട് – മോള് ചെന്നുറങ്ങ് – “\nഅവൾ വിറയ്ക്കുന്ന കാലുകളാലെ മുകളിലെത്തി – എന്നാൽ മുറിയിൽ ചെന്ന് കയറാൻ ധൈര്യമില്ല. അവൾ എത്ര നേരം ആ ഇടനാഴിയിൽ നിന്നു എന്നറിയില്ല – അമ്മ ഉറങ്ങാനായി മുകളിലേക്ക് വന്നപ്പോഴും അവളങ്ങനെ നിൽക്കുകയാണ്.\n“അയ്യോ മോളേ.. ഇത് വരെ പോയില്ലേ? അവൻ ഉങ്ങിക്കാണും.വേഗം ചെല്ലൂ.” അമ്മ മുറിയുടെ വാതിൽക്കൽ എത്തിച്ചു – അവൾ ചാരിയ വാതിൽ തുറന്നു അകത്തെത്തി –\n” എവിടെ ആയിരുന്നെടീ ഇത്ര നേരം? മനുഷ്യൻ കാത്തു കാത്തു മടുത്തല്ലോ ” അയാൾ അലറി.\nഇടിവെട്ടേറ്റത് പോലെ അവൾ നടുങ്ങിപ്പോയി – വരാൻ പോകുന്ന അനേകമനേകം നടുക്കങ്ങളുടെ നാന്ദിയാണ് അതെന്ന് ആ പാവം പെൺകിടാവ് അന്നേരo അറിഞ്ഞതേയില്ല\nവാതിലടച്ച് അവളുടെ കയ്യിൽ നിന്ന് ഗ്ലാസ് വാങ്ങി മേശപ്പുറത്തേക്കെറിഞ്ഞു –\n“വേഗം അഴിച്ചു വെക്ക് നിൻ്റെ ആടയാഭരണങ്ങൾ – “\nഅവൾ ഭയപ്പെട്ട് റിസപ്ഷനായി അണിഞ്ഞ കുറച്ച് ആഭരണങ്ങൾ ,തലയിൽ ചൂടിയ മുല്ലമാല എല്ലാം ധൃതിയിൽ അഴിച്ചെടുത്തു.\nഅപ്പോഴേക്കും ആ നവവരൻ അവളെ കട്ടിലിലേക്ക് തള്ളിയിട്ട് അതിക്രൂരമായി കീഴ്പ്പെടുത്തി – അക്ഷരാർത്ഥത്തിൽ ബലാത്സoഗം –\nഅവളുടെ പേലവ ശരീരം കീറി മുറിഞ്ഞു – അയാളിലെ .മൃഗം വിശപ്പടങ്ങി ,തിരിഞ്ഞു കിടന്നുറക്കമായി. അവൾ ഉറക്കം വരാതെ കുറേ നേരം കരഞ്ഞു – ഇതാണോ വിവാഹം? രമേശേട്ടൻ ഖത്തറിൽ നിന്നയച്ച ഗ്രീറ്റിംഗ് കാർഡും ചിലങ്കയും ഒന്നും സ്നേഹത്തിൻ്റെ ചിഹ്നങ്ങളല്ലേ? ഈ മനുഷ്യന് കാമം മാത്രമാണോ വികാരം? കരഞ്ഞ് കരഞ്ഞ് പുലർകാലത്തെപ്പോഴോ അവളൊന്ന് മയങ്ങിപ്പോയി.\nപിറ്റേന്ന്എഴുന്നേറ്റപ്പോൾ അരികിൽ രമേഷില്ല. തൻ്റെ മേൽ ഒരു പർവതം ആരാണ് കയറ്റി വെച്ചത്? കട്ടിലിൽ നിന്ന് എഴുന്നേക്കാനാവുന്നില്ല. പെട്ടെന്നാണ് ഫോൺ ബെല്ലടിച്ചത്- വല്ല വിധവും മാനസി ഫോണെടുത്തു – അച്ഛനാണ് . -“മോളേ.നിങ്ങള് പത്തിന് പുറപ്പെടില്ലേ?”. അപ്പോഴാണ് ഓർമ വന്നത്- ഓ ഇന്നിനി സ്വന്തം വീട്ടിൽ വിരുന്നിന് പോകണം- ആഴത്തിലെവിടേയോ ഒരു സന്തോഷം.\n“അച്ഛാ പത്തിന് ഇറങ്ങും – ട്ടോ. “\nഅവൾ നല്ല ചൂടുള്ള വെള്ളത്തിൽ കുളിച്ചു – .ശരീരം മുഴുവൻ നീറ്റൽ – ഒരു വിധം വേഷം മാറി താഴെയെത്തി.\nവിരുന്നിന് പോകാനുള്ള ബന്ധുക്കൾ എത്തിത്തുടങ്ങി.\n“അമ്മേ – രമേഷേട്ടനെവിടെ?”\nഅവൻ വേണൂൻ്റെ വീട്ടിൽ പോയതാ- എന്തോ അത്യാവശ്യം ഉണ്ടത്രെ – ബ്രേക്ക് ഫാസ്റ്റ് കഴിച്ചിട്ടാ പോയത് – നീയും വേഗം കഴിച്ചോ മോളേ. ഞാനൊന്ന് ഡ്രസ് ചെയ്തിട്ട് വരാം.അവനിപ്പോ എത്തും “\n” അച്ഛൻ്റെ സ്നേഹിതൻ – ഇന്നലെ കണ്ടില്ലേ സീതേച്ചി – വെളുത്ത് തടിച്ച് ചുവന്ന സാരിയുടുത്ത് – അവൾ എന്നേക്കാൾ രണ്ടു വയസിന് ഇളപ്പമാണ് – “\nവിരുന്നുകാരെത്തി – പോകാനുള്ള വാഹനങ്ങളൊരുങ്ങി.രമേഷ് എത്തിയില്ല – അമ്മ വിളിച്ചപ്പോൾ കാറിനെനന്തോ പ്രശ്നം – വർക്ക്ഷോപ്പിൽ കാണിച്ച് വരാമെന്ന് –\nപത്തായി. പത്തരയായി – അമ്മാവന്മാർ തീരുമാനമെടുത്തു – മറ്റുള്ളവരുടെ വണ്ടി പുറപ്പെടട്ടെ.രമേഷും മാനസീം അമ്മയും പിറകെ വന്നോട്ടെ.അവരൊക്കെ പോയിക്കഴിഞ്ഞപ്പോൾ രമേഷെത്തി.\n“എന്താ രമേഷേട്ടാ ഇത് – മണി പതിനൊന്നാവാറായി അച്ഛൻ എത്ര കുറിയായി വിളിക്കുന്നു.”\nരമേഷേട്ടൻ ചിരിച്ചുകൊണ്ട് കൈ പിടിച്ചു –\n‘മാനസി- നീ മുകളിലേക്ക് വാ – ഒരൂട്ടം .പറയാൻണ്ട് നിർബന്ധം മുറുകിയപ്പോൾ അവൾ കൂടെ ചെന്നു –\n“എന്നാലും രമേഷേട്ടാ- വിരുന്നിന് പോകാനുള്ളപ്പോ പുറത്ത് പോയത് ശരിയായില്ല”\n“നീയിവിടെ ഇരിക്ക് പറയട്ടെ” –\nഅവളെ കട്ടിലിൽ ഇരുത്തി രമേഷ് ചിരിച്ചു –\n“അതിനവർ വിടണ്ടേ. ആ സീതേച്ചീ? കാണുന്ന പോലെയല്ല എന്താ സ്റ്റാമിന? ഞങ്ങൾ പരിപാടിയിൽ ആയിരുന്നു “\nരമേഷ് ഒരു വഷളൻ ചിരി ചിരിച്ചു. “ഇന്നലെ നിന്നെ ഞാനെന്താ ചെയ്തത് -. അത് തന്നെ – “\nമാനസി തകർന്നു പോയി – അമ്മേടെ പ്രായമുള്ള ആ സ്ത്രീ – ? അതും വിവാഹപ്പിറ്റേന്ന്?ഭൂഗോളം മുഴുവൻ തിരിയുകയാണ് – അവൾക്ക് ബോധം കെട്ടില്ല.\nഅപ്പോഴേക്ക് അമ്മ കടന്നു വന്നു – ” രമേശൻ ഡ്രസ് ചെയ്തില്ലേ?” “ഉവ്വമ്മേ- അഞ്ചേ അഞ്ച് മിനുട്ട് – ഒന്ന് കുളിക്കണം – ഡ്രസ് ചെയ്യണം – “\nകാറിലേക്ക് കയറും മുമ്പ് അമ്മ കേൾക്കാതെ രമേഷേട്ടൻ പറഞ്ഞു –\n” നടക്കാനുള്ളത് നടന്നു – .ഇനി ഇതാരോടും പറയാൻ നിക്കണ്ട -ഇങ്ങനെ ഇനിയുണ്ടാവില്ല. പോരേ?”\nമാനസിക്ക് സുബോധം നഷ്ടമായിരുന്നു. എവിടെ പോയി;ആരെയൊക്കെ കണ്ടു, ആരോടൊക്കെ മിണ്ടി – ഒന്നും ഓർമയില്ല.\nപിന്നീടുള്ള ദിവസങ്ങളിൽ രമേഷ് അവളെ പിടിച്ചിരുത്തി കഥകൾ പറയുമായിരുന്നു.എന്ത് കഥകളെന്നല്ലേ -ആ ഗ്രാമത്തിൽ അയാൾ സന്ദർശിച്ച സ്ത്രീകൾക്കൊപ്പമുള്ള രോമാഞ്ചക്കഥകൾ -കേൾക്കാൻ നിന്നു കൊടുത്തില്ലെങ്കിൽ കടുത്ത ശകാരം.\nഅവധി തീർന്ന് രമേഷ് തിരിയെ ഖത്തറിലേക്ക് പോയി. ഒരു മാസം – രണ്ട് മാസം – വല്ലപ്പോഴും അമ്മയ്ക്ക് ഫോൺ ചെയ്യും –\nഒരു ദിവസം മാനസിയെ ഫോണിൽ കിട്ടണമെന്ന് പറഞ്ഞ് ഒരു കോൾ വന്നു – അകന്ന ഒരു കസിൻ – രമേഷ് ഫ്ലാറ്റിൽ ഒരു ഫിലിപ്പൈനി പെണ്ണിനെ കൂടെ താമസിപ്പിക്കുന്നുണ്ട്- ഉടൻ നീ ഖത്തറിലെത്തണം –\nഅവൾ കരഞ്ഞില്ല – വേദനിച്ചില്ല പക്ഷെ – എന്തെങ്കിലും ചെയ്തേ പറ്റൂ. അവൾ അമ്മയോട് പറഞ്ഞു.. –\n“അമ്മേ എനിക്ക് പാസ്പോർട്ട് ഉള്ളതല്ലേ? എന്നെ വേഗം ഖത്തറിലേക്ക് കൊണ്ടു പോകാൻ പറയു. എനിക്കവിടെ വേഗം ജോലി കിട്ടും – എം.ബി.എക്ക് “റാങ്ക് ഉള്ളതല്ലേ?”\nരമേഷിൻ്റെ അച്ഛനും ഇത് ശരിയെന്ന് തോന്നി- അവർ മകനെ വിളിച്ചു പറഞ്ഞു മാനസിയുടെ വിസ വേഗം ശരിയാക്കാൻ. അവിടെ ഫ്ലാറ്റുണ്ട്, ജോലിയുണ്ട് – തടസ്സങ്ങളൊന്നും പറയാനില്ല. രമേഷിന് വിസ അയക്കേണ്ടി വന്നു.\nഭാര്യ താമസത്തിന് വരുന്നു എന്നറിഞ്ഞ ഫിലിപ്പൈനി രമേഷ് ജോലിക്ക് പോയ നേരം നോക്കി വീട്ടു സാധനങ്ങളെല്ലാം തൻ്റെ വീട്ടിലേക്ക് മാറ്റി.\nമാനസിവന്നു – രമേഷ് കുറേശ്ശെയായി വീട്ടിലേക്ക് സാധനങ്ങൾ വാങ്ങിച്ചു – ആത്മബന്ധങ്ങളൊന്നും ഇല്ല. അയാൾ ശരീരത്തിൻ്റെ ലോകത്ത് ജീവിക്കുന്നവനല്ലേ?\nമാനസി കoപ്യൂട്ടറിൽ തനിക്കൊരു ജോലി തേടിത്തുടങ്ങി. കാലത്ത് തൊട്ട് രാത്രി രമേഷെത്തും വരെ എത്ര നാൾ ഒറ്റക്കിരിക്കും? ധാരാളം ഓഫറുകളും വന്നു.രമേഷിനേക്കാൾ കൂടതൽ സാലറിയെങ്കിൽ അയാൾ ആ ജോലി സ്വീകരിക്കാൻ സമ്മതിക്കില്ല.ഒടുവിൽ ഒരു ഇന്ത്യൻ സ്കൂളിൽ ടീച്ചറായി മാനസി നിയമിതയായി – ഡാൻസ് അറിയുന്നത് അവൾക്കൊരു പ്ലസ് പോയിൻറായി – പരിപാടികൾ വരുമ്പോൾ കുട്ടികളെ സഹായിക്കാമല്ലോ –\nഎന്നാൽ സ്ക്കൂളിലേക്ക് പോകാൻ പുതിയ വസ്ത്രങ്ങളൊന്നും വാങ്ങിയില്ല.രമേഷിൻ്റെ ഒരു കൂട്ടം പഴയ പാൻറുകളും ഷർട്ടുകളും അവൾക്കനുവദിക്കപ്പെട്ടു .\nസ്കൂളിസ്കൂളിൽ ജോലി കിട്ടിയ സന്തോഷത്തിൽ അവൾ അമ്മയ്ക്ക് നാലുവരി കത്തെഴുതി ബാഗിലിട്ടു – പിറ്റേന്ന് പോസ്റ്റ് ചെയ്യാമെന്ന് കരുതി – രാത്രി രമേഷ് വിളിക്കുന്നത് കേട്ട് അവൾ അടുക്കളയിൽ നിന്ന് ഓടിയെത്തിയതും മുഖത്ത് അടി വീണു – പിന്നെ തറയിലേക്ക് തള്ളിയിട്ട് അയാൾ അലറി – ” ഇനി ഇത് പോലൊരു കത്തെഴുതിയാൽ- ” അവളുടെ നട്ടെല്ലിലേക്ക് അയാളുടെ കാൽ ആഞ്ഞു ചവിട്ടുകയാണ്. വേദന – വേദന – ശരീരത്തേക്കാൾ വേദന മനസിനായിരുന്നു .വീട്ടിൽ ഫോണില്ല.( അക്കാലത്ത് മൊബൈൽ ഇല്ല.) ജോലി കിട്ടി – സുഖമാണമ്മേ എന്ന് കത്തിൽ എഴുതിയാൽ എന്താണ് തെറ്റ്?\nദിവസങ്ങൾ കടന്നു പോയി – രമേഷിൻ്റെ പഴയ പാൻ്റും ഷർട്ടുമിട്ട് അവൾ ജോലിക്ക് പോയി – എന്നിട്ടും അവൾ ഏറ്റവും സുന്ദരിയായിരുന്നു.\nസ്കൂളിൻ്റെ വാർഷികത്തിന് സ്ത്രീജനങ്ങൾ സാരിയുടുത്തു വരണം എന്ന് മീറ്റിംഗിൽ പറഞ്ഞപ്പോൾ അവൾ അച്ഛൻ വാങ്ങിയ നല്ല പട്ടുസാരി തന്നെ എടുത്തു വെച്ചു – ആർട്സ് വിഭാഗത്തിൻ്റെ ചുമതലയുണ്ട് – സ്റ്റേജിലും കയറണം –\nഎന്നാൽ കുളി കഴിഞ്ഞ് വന്നപ്പോൾ കട്ടിലിൽ സാരിയില്ല -രമേഷേട്ടാ- എൻ്റെ സാരിയെവിടെ എന്ന് ചോദിച്ചതേയുള്ളൂ – അടി കൊണ്ട് അവൾ താഴെ വീണു – നട്ടെല്ലിൽ വീണ്ടും കാൽച്ചവിട്ട് – “ഇന്ന് നീ പുറത്ത് പോകുന്നത് കാണണം – അവൾക്ക് സാരിയുടുക്കണത്രെ!”\nബെഡ് റൂമിൻ്റെ വാതിൽ പുറത്ത് നിന്ന ടച്ചപ്പോൾ അവൾ കരഞ്ഞുകൊണ്ട് പറഞ്ഞു – ” എനിക്ക് പനിയാണെന്ന് ഒന്ന് സ്കൂളിലേക്ക് വിളിച്ചു പറയണേ രമേഷേട്ടാ- എല്ലാ പ്രാഗ്രാമിൻ്റെം ഡ്യൂട്ടി എനിക്കാ – “അവളെ മുറിയിൽ അടച്ചിട്ട് അയാൾ ജോലിക്ക് പോയി. അടഞ്ഞ വാതിൽ നോക്കി അവൾ കരഞ്ഞു -അക്കാലത്ത് എല്ലാ ഫ്ലാറ്റുകളിലും അറ്റാച്ച് ട്ബാത്റൂമില്ല. വിശപ്പും ദാഹവും സഹിക്കാം -എന്നാൽ മൂത്രശങ്ക എങ്ങനെ പിടിച്ചു വെക്കും? വൈകും വരെ കാത്തു. പിന്നീട് അവൾ ബെഡ്ഷീറ്റ് താഴേക്ക് വലിച്ചിട്ട് അതിൽ സാധിച്ചു. എപ്പോഴോ തളർന്ന് ഉറങ്ങിപ്പോയി – പിറ്റേന്ന് ഒന്നും സംഭവിക്കാത്തത് പോലെ ഭർത്താവ് പെരുമാറി – അവൾ ഉണ്ടാക്കിയ ചായയും പലഹാരവും കഴിച്ചു –\nഅവൾ പതിവുപോലെ സ്കൂളിലേക്ക് പോയി – പക്ഷേ എത്ര കരഞ്ഞിട്ടും പറഞ്ഞിട്ടും അവളെ ജോലിയിൽ തുടരാൻ മാനേജ്മെൻ്റ് അനുവദിച്ചില്ല. അക്ഷന്തവ്യമായ തെറ്റല്ലേ അവൾ ചെയ്തത്.\nപിന്നെയും വീട്ടുതടങ്കൽ .ഭർത്താവിൻ്റെ പരസ്ത്രീ ബന്ധ കഥകൾ കേട്ടില്ലെങ്കിൽ അടി- ചവിട്ട്. ചില ദിവസങ്ങളിൽ അവളുണ്ടാക്കിയ ആഹാരം അവളെ കഴിക്കാൻ സമ്മതിക്കാതെ പട്ടിണിക്കിടും അവൾക്ക് നട്ടെല്ലിന് സ്ഥിരമായി വേദന. ആരോട് പറയാൻ!\nഅതിനിടയിൽ അവൾ ഗർഭിണിയായി –\nപ്രസവത്തിന് വീട്ടിൽ പോകുമ്പോൾ അയാൾ താക്കീതുചെയ്തു – “എന്തെങ്കിലും വീട്ടിൽ പറഞ്ഞാൽ നിന്നേയും നിൻ്റെ കുഞ്ഞിനേയും.അവിടെ വന്ന് ഞാൻ കൊല്ലം- “\nഎന്ത് പറഞ്ഞാലും താനിനി അങ്ങോട്ടില്ലെന്നുറപ്പിച്ച് അവൾ വിമാനം കയറി –\nപതുക്കെ അച്ഛനേയും അമ്മയേയും അറിയിക്കാം –\nഅവിടെ എത്തിയപ്പോഴാണറിഞ്ഞത് അച്ഛന് ഹൃദയ സംബന്ധിയായ അസുഖം – ഒരു ടെൻഷനും കൊടുക്കരുതെന്ന് ഡോക്ടർമാർ .\nഅവൾ ഒരു ടെൻഷനും കൊടുത്തില്ല -ഒരു മകളെ പ്രസവിച്ചു. അവൾ എല്ലാ ദുഃഖങ്ങളും മറന്നു –\nപ്രസവിച്ച പെണ്ണിനെ കുളിപ്പിക്കാൻ വന്ന സ്ത്രീ അന്തിച്ചു. അവളുടെ സുഭഗമായ ശരീരത്തിൽ എന്തെന്ത് പാടുകൾ!ഒരിക്കൽ ഇസ്തിരിപ്പെട്ടി ചൂടാക്കി പുറത്ത് വെച്ച പാട് കണ്ട് ആ സ്ത്രീ അമ്മയ്ക്കടുത്തോടി – അമ്മ ഉറക്കെ കരഞ്ഞു ചോദിച്ചു – “മോളെ നിൻ്റെ മേലെന്താ നിറയെ ചോര കക്കിയ പോലെ?”\nഅമ്മേ അവൾ ചിരിച്ചു.. “അത് ഖത്തറിൽ നിന്ന് കിട്ടിയ ഒരു ചർമരോഗമാണ് മരുന്നുണ്ട്- അമ്മ പേടിക്കണ്ട .”\nഅവൾ കുട്ടിയുമായി ഖത്തറിലെത്തി – മൂന്ന് മാസം.കഴിഞ്ഞു -അപ്പോഴാണ് രമേഷിൻ്റെ സ്നേഹിത കുട്ടിയെ കാണാൻ വന്നത്-\n“എൻ്റെ കമ്പനിയിൽ ഒരു ഒഴിവുണ്ട് – ബോസിനോട് ചോദിച്ചു. നോക്കട്ടെ -ഇന്നത്തെ കാലത്ത് രണ്ട് പേരും ജോലി ചെയ്തില്ലെങ്കിൽ എങ്ങനെ ജീവിക്കും?”\nഅവളുടെ ശുപാർശയിൽ ജോലി കിട്ടി.ബേബി കെയറിന് ഒരു സ്ത്രീയെ ഏൽപ്പിച്ച്.അവൾ ജോലിക്ക് പോയിത്തുടങ്ങി. ഒരു ഇംഗ്ലീഷ് കമ്പനിയാണ് – ഇംഗ്ലീഷുകാരനായ ബോസിന് അവളുടെ ചുറുചുറുക്കും ജോലിയിൽ കാണിക്കുന്ന ശുഷ്കാന്തിയും ആർജവവും ഇഷ്ടമായി.\nരമേഷ് വീട്ടിൽ വലിയ ബാരലിൽ മദ്യം കൊണ്ട് വന്ന് സേവ തുടങ്ങി. ജോലി കഴിഞ്ഞു വന്നാൽ സംശയം – അസഭ്യം പറച്ചിൽ – പിന്നെ പ്രഹരമാമാങ്കം വേറെ – കുട്ടിയെ ഓർത്ത് അവൾ എല്ലാം സഹിച്ചു. ഓഫീസിലുംവീട്ടിലും ഫോണുണ്ടെങ്കിലും നാട്ടിലേക്ക് വിളിച്ച് ഒന്നും പറഞ്ഞില്ല.\nഒരു ദിവസം വലിയ വഴക്കിന് ശേഷം കുട്ടിയെ ജോലിക്കാരിയെ ഏൽപ്പിച്ച് അവൾ ഓഫീസിലെത്തി – കുറേ കഴിഞ്ഞ് ജോലിയുടെ എന്തോ ഡിസ്കഷനിടയിൽ അവൾ\nഒന്ന് രണ്ട് പേർക്കൊപ്പം ബോസ്സിൻ്റെ മുറിയിൽ ആയിരുന്നു. ഭർത്താവ് മുറിയിലേക്ക് പെട്ടെന്ന് കടന്നു വന്നു –\n” “വ്യഭിചരിക്കാനാണോടീ നീ ഓഫീസിൽ വരുന്നത്?'”\nഅവളുടെ കഴുത്തിൽ പിടിമുറുക്കിക്കൊണ്ട് അയാൾ ചോദിച്ചു – മദ്യപിച്ചു. ചുവന്ന അയാളുടെ മുഖത്തിന് നേരെ വിരൽ ചൂണ്ടി ബോസ് അലറി – ഗെറ്റൗട്ട് യൂ –\nആരൊക്കെയോ ചേർന്ന് അയാളെ മുറി ക്ക് പുറത്തേക്കാക്കി – ബോസ് അവളെ പുറത്ത് മുറിക്ക് പോകാൻ അനുവദിച്ചില്ല. അവളെ കൂടാതെ താൻ പോവില്ലെന്ന് പറഞ്ഞ് ഭർത്താവും റിസപ്ഷനിൽ ചടഞ്ഞിരുന്നു ബോസ്സിൻ്റെ മുറിയിൽ ചിലത് നടക്കുന്നുണ്ടായിരുന്നു – അദ്ദേഹം മാനസിയെക്കൊണ്ട് ഒരു കടലാസിൽ.ഒപ്പിടുവിച്ചു – പോലീസിൽ പരാതിപ്പെടാനാണ്.പിന്നെ സഹപ്രവർത്തകയായ ഒരു ബ്രിട്ടീഷ് വനിതയെക്കൂട്ടി മറ്റൊരു വാതിലിലൂടെ അവളെ വീട്ടിലേക്കയച്ചു.. ഭർത്താവ് ഓഫീസിൽ ഇരിക്കയാണ് –\nമാനസി നെഞ്ചിടിപ്പോടെ തൻ്റെ ഫ്ലാറ്റിൻ്റെ ബെല്ലടിച്ചു.അകത്ത് ആളുണ്ട് – പക്ഷെ തുറക്കുന്നില്ല – അകത്ത് വാതിലിൽ ഇടിക്കുന്ന ശബ്ദം കേട്ടു – അവൾക്ക് മനസ്സിലായി രമേഷ് വാതിൽ പുറത്ത് നിന്നടച്ച് പോയിരിക്കയാണ്! സ്വന്തം താക്കോലെടുത്ത് വാതിൽ തുറന്ന് അകത്ത് കടന്നപ്പോൾ അവൾ തളർന്നു പോയി – കുഞ്ഞിനേയും ആയയേയും മുറിക്കകത്തിട്ട് പൂട്ടിയിട്ടിരിക്കുന്നു.”മോൾ വിശന്ന് കരഞ്ഞ് തളർന്നുറങ്ങിപ്പോയി. ” ആയ പറഞ്ഞു.\nബ്രിട്ടീഷ് സുഹൃത്ത് തിരക്ക് കൂട്ടി- “വേഗം എടുക്കാത്തുള്ളതെടുത്ത് വാ. ആ ദുഷ്ടൻ വരുമ്പോഴേക്കും സ്ഥലം വിടണം – “\nമാനസി തൻ്റെ സർട്ടിഫിക്കറ്റുകൾ അടങ്ങുന്ന ഫയൽ മാത്രം അലമാരി തുറന്നെടുത്തു .തൻ്റെ നൂറ് പവൻ ആഭരണങ്ങളുണ്ട് അലമാരിയിൽ – അതൊന്നും വേണ്ടാ – തനിക്ക് വിലപ്പെട്ടതായി ഇനിയൊന്നേയുള്ളൂ – തൻ്റെ മോൾ .ആയയെ പറഞ്ഞയച്ച് അവൾ കുട്ടിയെ എടുത്ത് തോളിലിട്ട് വാതിൽ പൂട്ടി സുഹൃത്തിൻ്റെ കാറിൽ കയറി .പിന്നീട് കോടതിയിൽ വെച്ചേ രമേഷിനെ കണ്ടുള്ളൂ.\nഅവിടെ പൂജ്യം മുതൽ ജീവിതം ആരംഭിക്കയാണ്.\nകഴിഞ്ഞു, മാനസിയുടെ പീഡന കാലം –\nഇനിയുള്ളത് ഉയിർത്തെഴുന്നേൽപിൻ്റെ കാലമാണ്.\nഅവളെ പിന്നീട് കമ്പനി ലണ്ടനിലേക്ക് അയച്ചു. മകളെ നാട്ടിലാക്കി അവൾ പോയി – അത് കഴിഞ്ഞ് ദില്ലിയിലേക്ക് ട്രാൻസ്ഫർ –\nഇന്ന് മാനസിയുടെ മകൾ ഹൈസ്കൂളിലാണ് അച്ഛനും അമ്മയും അവളെ അരുമയായ് നോക്കുന്നു. മാനസിക്ക് ഇന്ന് പണമുണ്ട് – ജോലിയുണ്ട്, അതിനേക്കാൾ സമാധാനവും ഉണ്ട് ആത്മാഭിമാനം എന്തെന്നും അവൾക്കിപ്പോൾ അറിയാം.\nആർദ്രത വറ്റി മൃഗതുല്യരായിത്തീരുന്ന നരാധമൻമാർ കഴുത്തിൽ താലി ചാർത്തി പെൺകിടാങ്ങളെ ബലിക്കല്ലിൽ വെക്കുന്നു –\nവിദ്യാസമ്പന്നകളായ സ്ത്രീകൾ പോലും ഭർത്താവ് ചെയ്യുന്ന ക്രൂരതകൾ മാതാപിതാക്കളെ അറിയിക്കുന്നില്ല. ഇത് വർഷങ്ങൾക്ക് മുമ്പ് നടന്ന സംഭവമാണ് – സമകാലിക ലോകത്ത് ജീവിക്കുന്ന പെൺകുട്ടികൾ കൂടുതൽ പക്വമതികളും തൻ്റേടികളും ആണെങ്കിലും പല കുട്ടികളും അവരുടെ പീഡിതാത്മാക്കളായ അമ്മമാരുടെ അനുഭവങ്ങൾ കണ്ട് മനസ് മരവിച്ചവരാണ്.\nഗാർഹിക പീഡന നിയമം അറിയാത്ത ഭർത്താക്കന്മാരേ – നിങ്ങൾ ഇതുപോലൊക്കെ സ്വന്തം ഭാര്യയോട് ചെയ്യുന്നുവെങ്കിൽ, സഹികെട്ട് അവൾ ഒരു വെള്ളക്കടലാസിൽ ഒരു പരാതി എഴുതിക്കൊടുത്താൽ എന്ത് സംഭവിക്കുമെന്ന് കണ്ടറിയാം – പുരുഷനോട് ക്രൂരത കാണിക്കുന്ന എത്രയോ സ്ത്രീകളുണ്ട്. അവരുടെ കഥകൾ പിന്നലെ വരുന്നുണ്ട്.\nപ്രിയരെ – നിങ്ങൾ ഞെട്ടരുത് -ഇത് നടന്ന കഥയാണ് – അനുഭവസ്ഥ നേരിൽ പറഞ്ഞതാണ് – കണ്ണ് നനയാതെയും ശബ്ദമിടറാതെയും അവൾ ഇതൊക്കെ പറഞ്ഞപ്പോൾ നെഞ്ചുനീറി തേങ്ങിപ്പോയത് ഞാനാണ് –\nഇന്നവൾ സ്വയം സ്നേഹിക്കുന്നവളാണ്. നമുക്ക് നമ്മുടെ മുഖാമുഖം നിൽക്കണമെങ്കിൽ നാം നമ്മെ സ്നേഹിക്കണം. നമ്മുടെ ശരീരത്തേയും മനസ്സിനേയും സ്നേഹിക്കുക. അതിനെ ആരും പൊള്ളിക്കാനും പ്രഹരിക്കാനും അനുവദിക്കരുത്.ജീവിതം സുന്ദരമാണ്. വെറുക്കുന്ന ഒരാളിൽ നിന്നും നിവൃത്തിയില്ലാതെ വേർപെടേണ്ടി വന്നാലും നമ്മെ കാത്ത് ആയിരം സന്തോഷങ്ങൾ കാത്തിരിക്കുന്നു – കാരണം സാക്ഷാത്കരിക്കപ്പെടാനുള്ള ഒരു സവിശേഷ മഹത്വത്തോട്.കൂടിയാണ് നാം സൃഷ്ടിക്കപ്പെട്ടിട്ടുള്ളത്.


എത്ര പൊക്കത്തിൽ നിന്നു വരുന്നു ഈ മഴത്തുള്ളി! : പി.രാമൻ\nവിഷ്ണുനാരായണൻ നമ്പൂതിരിയുമായി ഒന്നുരണ്ടു തവണ മാത്രമേ സംസാരിക്കാൻ എനിക്കവസരം കിട്ടിയിട്ടുള്ളൂ. അപ്പോഴൊക്കെയും ഞാൻ പട്ടാമ്പിക്കാരനാണെന്നു പറയുമ്പോൾ പട്ടാമ്പി സംസ്കൃത കലാലയത്തിൽ പഠിപ്പിച്ച കാലത്തെ ഓർമ്മകളിലേക്ക് അദ്ദേഹം പോകുമായിരുന്നു. പഴയ ശിഷ്യർ, സഹപ്രവർത്തകർ,കവികൾ, വഴിയിലെന്നും കണ്ടുമുട്ടിയ മനുഷ്യരെപ്പോലും അദ്ദേഹം ഓർത്തെടുത്തു. സംസ്കാരത്തിന്റെ അടരുകൾക്കിടയിലെ ഓർമ്മകളിലേക്ക് എപ്പോഴും തിരിച്ചു പോയ്ക്കൊണ്ടിരിക്കുന്ന കവിതയുമാണ് അദ്ദേഹത്തിന്റേത്. വലിയ ഓർമ്മശക്തിയുണ്ടായിരുന്നു അദ്ദേഹത്തിന് എന്ന് അദ്ദേഹത്തിന്റെ ചില സുഹ്യത്തുക്കൾ പറഞ്ഞു കേട്ടിട്ടുണ്ട്. നീണ്ട കവിതകളൊക്കെ ഓർമ്മയിൽ നിന്നെടുത്ത് അദ്ദേഹം ചൊല്ലുമായിരുന്നു. വ്യക്തിപരവും സാംസ്കാരികവുമായ ഓർമ്മകളുടെ സമൃദ്ധി വിഷ്ണുനാരായണൻ നമ്പൂതിരിയുടെ കവിതകളിലുണ്ട്. എത്രയേറെ മനുഷ്യരെക്കുറിച്ചും പ്രദേശങ്ങളെക്കുറിച്ചും സംഭവങ്ങളെക്കുറിച്ചും സാഹിത്യകൃതികളെക്കുറിച്ചുമുള്ള ഓർമ്മകളാണ് അദ്ദേഹത്തിന്റെ കവിതകളിൽ!\nകേരളീയവും ഭാരതീയവും പാശ്ചാത്യവുമായ കാവ്യപാരമ്പര്യങ്ങൾ ഈ കവിയിൽ സംഗമിക്കുന്നു. കാവ്യപാരമ്പര്യം എന്നതിലുപരി സംസ്കാര പാരമ്പര്യം എന്ന നിലയിലാണത്. “കൈരളീ ഖിന്നത്വം കളവാൻ ഉഴക്കവിൽ നിവേദിച്ച് ശാശ്വതയശസ്സും കണ്ണിൽ മോദാശ്രുവും നേടിയ രാമപുരത്തു വാര്യരും “അറുക്കുന്നതു കണ്ടു കണ്ടിങ്ങറച്ചു ഞാൻ കനിവു കറക്കുന്നൊരിടയനെത്തേടി തൊണ്ണൂറാണ്ടും” എന്നു പറയുന്ന പൂന്താനവും തൊട്ടിങ്ങോട്ട് ആശാൻ, വള്ളത്തോൾ,ജി, ഇടശ്ശേരി, വൈലോപ്പിള്ളി തുടങ്ങി സി.ജി.രാജഗോപാൽ, സി.കെ.കുഞ്ഞിരാമൻ തുടങ്ങിയ കവികളെയും വരെ ഓർത്തു കൊണ്ടുള്ള നിരവധി കവിതകൾ സമ്പന്നമായ മലയാള കാവ്യപാരമ്പര്യത്തെ മുൻനിർത്തി ഇദ്ദേഹമെഴുതിയിട്ടുണ്ട്. ബഷീറിനെപ്പോലുള്ള നോവലിസ്റ്റുകളെയും അദ്ദേഹവും തൻ്റെ കവിതയിലോർക്കുന്നു. മുഖമെവിടെ എന്ന സമാഹാരത്തിലെ രണ്ടു ഭാഗങ്ങൾ ഊരുകളും പേരുകളുമാണ്.കാസർഗോഡ് തൊട്ട് പാറശ്ശാല വരെയുള്ള എത്രയോ സ്ഥലങ്ങളെക്കുറിച്ച് അദ്ദേഹത്തിനു കവിതകളുണ്ട്.മറ്റു മനുഷ്യരുമാരും സ്ഥലങ്ങളും സംസ്കാരങ്ങളുമായി തനിക്കുള്ള ബന്ധത്തിൻ്റെ ആഴമാണ് ഈ കവി എന്നും പാടിക്കൊണ്ടിരുന്നത്.\nഭാരതീയ കാവ്യപാരമ്പര്യത്തെക്കുറിച്ചു പറയുമ്പോൾ കാളിദാസ കവിതയിലേക്കാണ് ആദ്യമെത്തുക. ഹേ കാളിദാസ, ഉജ്ജയിനിയിലെ രാപ്പകലുകൾ തുടങ്ങി കാളിദാസീയഭാവനയെ മുകരുന്ന പല കവിതകളുണ്ട്. ടാഗോർ, അരവിന്ദ മഹർഷി, വിഭൂതിഭൂഷണൻ, സച്ചിദാനന്ദ വാത്സ്യായൻ തുടങ്ങിയ ഭാരതീയ സാഹിത്യകാരന്മാരും ഗാന്ധിജി, നെഹ്രു, ജയപ്രകാശ് നാരായണൻ, വിനോബ ഭാവെ തുടങ്ങിയ നേതാക്കളുമെല്ലാം ഈ കവിതകളിൽ കടന്നു വരുന്നു. സ്വാതന്ത്ര്യാനന്തരം ഇന്ത്യ എന്ന വികാരം ജനങ്ങളിലുണ്ടാക്കാൻ കവിതക്കു കഴിയണമെന്ന് അദ്ദേഹം വിശ്വസിച്ചു. അങ്ങനെയൊരു ഇന്ത്യയേയും ഇന്ത്യൻ സംസ്കാരത്തേയും അദ്ദേഹം മുന്നോട്ടുവയ്ക്കുകയും ചെയ്തു. ബ്രാഹ്മണ്യ കേന്ദ്രിതമായ ഏകമുഖ ഇന്ത്യയെക്കുറിച്ചല്ല അദ്ദേഹം പറഞ്ഞത്. ബഹുമുഖ സംസ്കാരത്തിൽ ഊന്നുന്നതാണ് ഈ കവി കവിതയിൽ മുന്നോട്ടുവെച്ച ഭാരതീയത.അത് ജീവിത പാരമ്പര്യങ്ങളുടെയും സംസ്കാര – സാഹിത്യ പാരമ്പര്യങ്ങളുടെയും വൈവിധ്യത്തിൽ ഊന്നുന്നതാണ്. അതുകൊണ്ടുതന്നെ സംഘപരിവാർ രാഷ്ട്രീയത്തോടു ചേർന്നു നിൽക്കുന്നതുമല്ല, അദ്ദേഹത്തിൻ്റെ കവിതകളിലെ ഭാരതീയത.\nസാംസ്കാരിക സൂക്ഷ്മതകളിലേക്ക് കവിയുടെ കണ്ണ് പെട്ടെന്ന് പായുന്നതു കാണാം. പല തരം വസ്ത്രങ്ങൾ ഉടുക്കുന്നതിൻ്റെ കല വർണ്ണിക്കുന്ന ഒരു കവിത പെട്ടെന്ന് ഓർമ്മയിൽ വരുന്നു.(‘പുതിയ കോടി’) തറ്റും കോടിമുണ്ടും പാൻറും ഉടക്കുന്നതിൻ്റെയും കുരുവി നീലം മുക്കി ഖദർ അലക്കുന്നതിൻ്റെയും ചിത്രങ്ങൾ ഈ കവിതയിലുണ്ട്. ആ കവിത അവസാനിക്കുന്നത്, “ആട മാറിയുടുക്കുമീ കളിയാടലെത്ര സുഖം” എന്ന ആനന്ദനൃത്തത്തിലാണ്.കവിതാനുഭവങ്ങളിലൂടെ നിർമമതയോടെ കടന്നു പോവുക എന്നാണ് അദ്ദേഹം പറയുന്നതെന്ന് പെട്ടെന്നു\nഎന്ന ഡബ്ല്യു.ബി.യേറ്റ്സിൻ്റെ വരികൾ തൻ്റെ സമാഹാരത്തിൻ്റെ മുഖക്കുറിപ്പായി അദ്ദേഹം ചേർത്തുവെയ്ക്കും.എന്നാൽ നിർമ്മമമായ ആ തണുത്ത നോട്ടം നോക്കാൻ ഒരിക്കലും ഈ കവിക്കു സാധിക്കുകയില്ല എന്നതാണ് സത്യം. മമതയോടെ മുഴുകലാണ് മോക്ഷം.വിഷ്ണുനാരായണൻ നമ്പൂതിരി കവിതയിൽ, മനുഷ്യരിൽ, സംസ്കാരങ്ങളിൽ, ഈ മണ്ണിൻ്റെ ഇമ്പങ്ങളിൽ മമതയോടെ മുഴുകി. “അഹോ ഉദഗ്ര രമണീയാ പൃഥിവീ എന്ന ശാകുന്തള വാക്യം” ഭൂമിഗീതങ്ങളുടെ തുടക്കത്തിലുണ്ട്. മണ്ണിനോടുള്ള കൂറാണ് വിഷ്ണുനാരായണൻ്റെ കവിതകളിലെ വെളിച്ചം. ഒരു മഴത്തുള്ളിയുടെ വരവു പോലും വിനയാന്വിതനാക്കുന്നു കവിയെ.”എത്ര പൊക്കത്തിൽ നിന്നാണ് മഴത്തുള്ളി വരുന്നത്!” എന്ന വിസ്മയം വിനയത്തിന് വഴിമാറുന്നു.അഹന്തയെ അലിയിച്ചലിയിച്ചു കളയുന്ന പ്രവൃത്തിയാണ് ഇദ്ദേഹത്തിനു കവിത. കൂരച്ചാൽ എന്ന കവിതയിൽ പമ്പാനദിയിലൂടെ തുഴഞ്ഞു പോയി വിശാലമായ ജലപ്പരപ്പിൽ അകപ്പെടുന്ന ഒരു കൊച്ചു പയ്യൻ്റെ അഹന്ത നുറുങ്ങി ഉള്ളുവിടരുന്ന ആത്മീയ അനുഭവം കവി അതി മനോഹരമായി എഴുതിയിട്ടുണ്ട്.\nകേരളീയവും ഭാരതീയവുമായ പാരമ്പര്യങ്ങളോടൊപ്പം പാശ്ചാത്യ പാരമ്പര്യത്തേയും ആദരവോടെ ഉൾക്കൊള്ളാൻ കവിക്കു കഴിഞ്ഞു.\n“ധന്യേ! നിൻ തുകിലിൻ്റെ തുമ്പിലലസം\nതൂങ്ങും കളിക്കുട്ടി ഞാൻ,\nഎന്നാലേതു വിയത് പഥങ്ങളിലിവൻ\nഎന്ന് കവി പറയുന്നത് ഇംഗ്ലീഷ് കവിതയെക്കുറിച്ചു തന്നെയാണ്.(ഹൗണീസ്തവം) പാശ്ചാത്യതയുടെ അടിപ്പടവായി യവന സംസ്കാരത്തെ കരുതി ആദരിക്കുകയും ചെയ്യുന്നുണ്ട് ഇദ്ദേഹം. അരിസ്റ്റോട്ടിലിനെയും ഹെരാക്ലിറ്റസ്സിനേയും പോലുള്ള യവന ദാർശനികരെക്കുറിച്ചും കവിതയുണ്ട്. അരിസ്റ്റോട്ടിലും ഹെരാക്ലിത്തോസും എന്ന കവിതയിൽ നമ്മുടെ നാറാണത്തു പ്രാന്തൻ്റെ ഓർമ്മയുമുണരുന്നുണ്ട്. പാശ്ചാത്യ സംസ്ക്കാരം അത്രമേൽ ഉൾച്ചേർന്നതുകൊണ്ടാവണം പാരമ്പര്യങ്ങളെ മനസ്സിലാക്കുമ്പോൾ തന്നെയും യാഥാസ്ഥിതികനാവാൻ കവിതയിലും ജീവിതത്തിലും അദ്ദേഹത്തിനു കഴിയാതെ പോയത്.\nവിഷ്ണുനാരായണൻ നമ്പൂതിരിയുടെ കവിത എന്നെപ്പോലുള്ള ഒരു തുടക്കക്കാരന് കരകൗരശലപ്പണികളുടെ ഒരു വലിയ പണിശാല തന്നെയാണ്. പദസ്ഥൈര്യമുള്ള കവി എന്ന് എൻ.വി.കൃഷ്ണവാരിയർ പണ്ടേ ഇദ്ദേഹത്തെ വിശേഷിപ്പിച്ചിട്ടുണ്ട്. കൃത്യമായ വാക്ക് എന്നത് ഇദ്ദേഹത്തിൻ്റെ ആദർശം തന്നെയായിരുന്നു. ആ വാക്കാണ്,പൂത്തു വാസനിക്കുന്ന ചാരുലതയാവുക.\nകണ്ടേൻ – അതിൻ വേർപടലം ഇളാതലം\nചെണ്ടുകൾ മൂടുമിളംചില്ല വിണ്ടലം!\nഇങ്ങനെ ഭൂമിയിലും മാനത്തും പടർന്ന വാക്കിൻ്റെ രഹസ്യത്തെക്കുറിച്ച് എന്നെപ്പോലുള്ള തുടക്കക്കാരോട് ആ കവിത വീണ്ടും വീണ്ടും പറഞ്ഞുകൊണ്ടിരിക്കുന്നു.\nവിഷ്ണുനാരായണൻ നമ്പൂതിരി പ്രയോഗിച്ചിട്ടുള്ള വൃത്ത- താള – വൈവിധ്യങ്ങൾ പ്രത്യേകം ശ്രദ്ധിക്കേണ്ടതാണ്. ദ്രാവിഡ വൃത്തങ്ങളും സംസ്കൃത വൃത്തങ്ങളും മാറി മാറി അദ്ദേഹം പ്രയോഗിക്കുന്നു.\nകായൽക്കാറ്റിൻ തരളത, മയക്കുന്ന നട്ടുച്ച വിണ്ണിൽ\nചായും കാറിന്നലസത, തുലാരാത്രി തന്നാർദ്രഭാവം\nതൂ നീർച്ചാലിൻ വിനയമധുരസ്വച്ഛവാണീവിലാസം\nപൂവിൻ നൈർമ്മല്യവുമൊരു മിഴിത്തെല്ലിലിന്നല്ലി കണ്ടു!\nകാമുകിയുടെ കണ്ണുകളെക്കുറിച്ചു പറയുന്നിടത്ത് മന്ദാക്രാന്ത എന്ന സംസ്കൃതവൃത്തം എത്ര സ്വാഭാവികതയോടെ, മലയാളിത്തത്തോടെ മുന്നിലേക്കു വരുന്നു എന്നു നോക്കുക.ഗംഗാ നാരായണനും ശോണമിത്രനും പോലുള്ള ആഖ്യാനങ്ങൾക്ക് അനുഷ്ടുപ്പ് ഉപയോഗിക്കുന്നതും ശ്രദ്ധേയം. മുകളിൽ ഉദ്ധരിച്ച ഹൗണീ സ്തവത്തിൽ ആംഗലേയ സാഹിത്യത്തെ പ്രകീർത്തിക്കാൻ ശാർദ്ദൂലവിക്രീഡിതമാണ് ഉപയോഗിക്കുന്നത്. സുഭദ്രാർജുനം എന്ന ആദ്യകാല കവിതയിൽ എത്ര ഒഴുക്കോടെ, ദ്രാവിഡീയമായ മട്ടിലാണ് വക്ത്രം എന്ന സംസ്കൃതവൃത്തം പ്രയോഗിച്ചിട്ടുള്ളത് എന്നു നോക്കൂ.ദ്രാവിഡ വൃത്തങ്ങളിലേക്കു കടന്നാലോ, പലതരംതാളക്കെട്ടുകൾ കടന്നു വരുന്ന അപൂർവ വൃത്ത മാതൃകകൾ തന്നെ കാണാൻ കഴിയും.കനിമുത്ത്, നമ്പി പാലം പുഴ തുടങ്ങിയ കവിതകൾ ഉദാഹരണം.\nചിദംബരത്തു ചെല്ലുമ്പോൾ, ശില്പത്തികവുള്ള ക്ഷേത്ര ഗോപുരം പെട്ടെന്നു മുന്നിലുയരുമ്പോൾ കവി എഴുതുന്നു: “അണയുന്നു ഞാനും ചിദംബരം ഭൂമിവിട്ടുയരുന്നൊരേഴുനില ഗോപുരമാകുന്നു, പഴുതടച്ചോരോ കരിങ്കൽത്തരിയിലും പടരുന്ന മൃഗപക്ഷി ദേവതകളാകുന്നു“ എന്ന്. ഗോപുരത്തിന്റെ പെരുമയും ശില്പങ്ങളുടെ സൂക്ഷ്മതയുമെല്ലാം ഒരു മിന്നൽ പോലെ ഭാഷപ്പെടുത്താൻ കവിക്ക് ആ കവിതയിൽ കഴിഞ്ഞിരിക്കുന്നു. ഇങ്ങനെ സൂക്ഷ്മത്തേയും സ്ഥൂലത്തേയും ഭാഷയിൽ ശില്പപ്പെടുത്താൻ അത്ഭുതകരമാം വിധം കഴിഞ്ഞ കവിതയാണ് വിഷ്ണുനാരായണൻ നമ്പൂതിരിയുടേത്. ദർശനത്തിൻ്റെ ഔന്നത്യം കയ്യടക്കത്തിൻ്റെ ചാരുതയോടിണങ്ങുന്ന ആ കവിത എന്നും ആപാദചൂഡം മുഴുകാവുന്ന കാവ്യാനുഭവമായിരിക്കുന്നു.\nപെട്ടെന്നുണ്ടാകുന്ന കേള്‍വിത്തകരാറുകള്; ഈ ലക്ഷണങ്ങള് അവഗണിക്കരുത്\nഅന്ധത നമ്മളെ വസ്തുക്കളില് നിന്നും അകറ്റും, എന്നാല്…


കടലിലെ വെടിവെപ്പ്; തോക്ക് കണ്ടെത്തി – malabarinews.com\nകടലിലെ വെടിവെപ്പ്; തോക്ക് കണ്ടെത്തി\nകൊച്ചി: മല്‍സ്യത്തൊഴിലാളികളെ വെടിവെക്കാന് നാവികര് ഉപയോഗിച്ച തോക്ക് കണ്ടെത്തി. ഇറ്റാലിയന് കപ്പലായ എന്റിക്ക ലക്‌സിയില് അന്വേഷണ സംഘം നടത്തിയ പരിശോധനയിലാണ് തോക്ക് കണ്ടെത്തിയത്. ഇറ്റാലിയന് സേന ഉപയോഗിക്കുന്ന ബെറീറ്റ റൈഫിളാണ് കണ്ടെത്തിയത്.\nകൊച്ചി പൊലീസ് കമ്മീഷണറുടെയും പൊലീസ് കസ്റ്റംസ് അധികൃതരും വിരലടയാള വിദഗ്ദരും ചേര്‍ന്നാണ് കപ്പലില് പരിശോധന നടത്തിയത്.\nഇറ്റലിയില് നിന്നെത്തിയ ബാലിസ്റ്റിക് വിദഗ്ദരായ മേജര് ഫഌബസ്സ് ലുക്ക, മേജര് ഫഌറ്റിനി പോളോ എന്നിവരുടെ സാന്നിദ്ധ്യത്തിലാണ് പരിശോധന നടത്തിയത്. കപ്പലിലുള്ള മറ്റ് ആയുധങ്ങളുടെയും വിവരങ്ങള് പൊലീസ് ശേഖരിച്ചു വരികയാണ്. തോക്ക് ഫോറന്‍സിക് വിദഗ്ദര് പരിശോധിക്കുകയാണ്. കൂടുതല് ആയുധങ്ങള്‍ക്കുവേണ്ടിയുള്ള തിരച്ചില് തുടരുകയാണ്.\nകടലിലെ വെടിവെപ്പ്; തോക്ക് കണ്ടെത്തി..\nകൊച്ചി: മല്‍സ്യത്തൊഴിലാളികളെ വെടിവെക്കാന് ഇറ്റാലിയന് നാവികര് ഉപയോഗിച്ച തോക്ക് കണ്ടെത്തി. ഇറ്റാലിയന് കപ്പലായ എന്റിക്ക ലക്‌സിയില് അന്വേഷണ സംഘം നടത്തിയ പരിശോധനയിലാണ് തോക്ക് കണ്ടെത്തിയത്. ഇറ്റാലിയന് സേന ഉപയോഗിക്കുന്ന ബെറീറ്റ റൈഫിളാണ് കണ്ടെത്തിയത്.\nമല്‍സ്യത്തൊഴി ഇറ്റാലിയന് fishermen Italian\nPrevious PostPrevious മോക്ഡ്രില്ലിനിടെ കയര് പൊട്ടി വീണ് യുവതി മരിച്ചു.\nNext PostNext ഖുര്‍ആന് കത്തിക്കല്; അമേരിക്കക്കെതിരെ പ്രതിഷേധം രൂക്ഷം.


അള്‍ജീരിയന് സ്‌ഫോടനം; അഞ്ച് സിവിലിയന്മാര് കൊല്ലപ്പെട്ടു | islamonlive.in\nഅള്‍ജിയേഴ്‌സ്: കിഴക്കന് അള്‍ജീരിയയിലെ റോഡരികില് നടന്ന ബോംബ് സ്‌ഫോടനത്തില് അഞ്ച് സിവിലിയന്മാര് കൊല്ലപ്പെടുകയും മൂന്ന് പേര്‍ക്ക് പരിക്കേല്‍ക്കുകയും ചെയ്തതു. ഓടികൊണ്ടിരിക്കുന്ന കാര് തെബസ്സയില് വ്യാഴാഴ്ച പൊട്ടിത്തെറിക്കുകയായിരുന്നു -പ്രതിരോധ മന്ത്രാലയം അറിയിച്ചു.\nതോക്കുകള്, ഉണ്ടകള്, മൊബൈല് ഫോണ്, റേഡിയോ ട്രാന്‍സ്മിറ്റര് തുടങ്ങിയല സ്‌ഫോടന സ്ഥലത്തു നിന്ന് കണ്ടെടുത്തു. 1990 മുതല് രാജ്യത്ത് സാന്നിധ്യമായി മാറുന്ന സായുധ വിഭാഗത്തെ ഭീകരവാദികളെന്നാണ് അല്‍ജീരിയന് അധികൃതര് വശേഷിപ്പിക്കുന്നത്. 1992-2002ല് വിവിധ സായുധ വിഭാഗങ്ങള്‍ക്കെതിരായി സേന നടത്തിയ ആഭ്യന്തരയുദ്ധത്തില് രണ്ട് ലക്ഷം പേരാണ് കൊല്ലപ്പെട്ടത്.\nസുധീരന്റെ പ്രസ്താവന സ്വാഗതാര്‍ഹം\nകാര്യങ്ങള് കൈവിടുന്ന ദിനം


മല്‍സരത്തിനിടെ ഗുസ്തിതാരം കുഴഞ്ഞുവീണ് മരിച്ചു\nFri May 20 2022 10:13:31 GMT+0530 (India Standard Time)\nകൗമാരക്കാരനായ സോനു ചന്ദ്രവാന്‍ഷിയാണ് (19) മരിച്ചത്.\nBY NSH4 Nov 2019 1:58 AM GMT\nNSH4 Nov 2019 1:58 AM GMT\nഭോപാല്: മധ്യപ്രദേശിലെ ശിവാനിയില് മല്‍സരത്തിനിടെ ഗുസ്തിതാരം കുഴഞ്ഞുവീണ് മരിച്ചു. കൗമാരക്കാരനായ സോനു ചന്ദ്രവാന്‍ഷിയാണ് (19) മരിച്ചത്. കഴിഞ്ഞ ദിവസം രാത്രിയായിരുന്നു സംഭവം. മല്‍സരത്തിനിടെ കുഴഞ്ഞുവീണ സോനുവിനെ ഉടന് ജില്ലാ ആശുപത്രിയിലെത്തിച്ചെങ്കിലും രക്ഷിക്കാനായില്ല. പോസ്റ്റ്‌മോര്‍ട്ടത്തിനുശേഷം മൃതദേഹം ബന്ധുക്കള്‍ക്ക് വിട്ടുകൊടുത്തു.\nഹൃദയാഘാതമാണ് മരണകാരണമെന്ന് പോസ്റ്റ്‌മോര്‍ട്ടം റിപോര്‍ട്ടില് പറയുന്നു. സംഭവത്തില് പോലിസ് കേസ് രജിസ്റ്റര് ചെയ്ത് അന്വേഷണം ആരംഭിച്ചു. സംഘാടകരുടെ ഭാഗത്തുനിന്ന് എന്തെങ്കിലും വീഴ്ചയുണ്ടായിട്ടുണ്ടോയെന്നും പോലിസ് അന്വേഷിക്കുന്നുണ്ട്. പുറത്തേറ്റ ശക്തമായ ഇടിക്കുപിന്നാലെയാണ് സോനു കുഴഞ്ഞുവീണതെന്ന് നാട്ടുകാര് പറയുന്നു.\nMadhya Pradesh 19-year old wrestler dies during fight\nപരശുറാം, ജനശതാബ്ദി ട്രെയിനുകള് റദ്ദാക്കി; കോട്ടയം റൂട്ടില് ഗതാഗത...\n20 May 2022 3:08 AM GMT\nമലപ്പുറത്ത് അജ്ഞാത സംഘത്തിന്റെ മർദ്ദനമേറ്റ് പ്രവാസി മരിച്ചു\n20 May 2022 2:38 AM GMT\nസംസ്ഥാനത്ത് ഇന്നും ശക്തമായ മഴയ്ക്ക് സാധ്യത; ആറു ജില്ലകളില് യെല്ലോ...\n20 May 2022 1:31 AM GMT\nപോലിസ് ഉദ്യോഗസ്ഥൻ ക്വാർട്ടേഴ്സിൽ തൂങ്ങി മരിച്ച നിലയിൽ\n20 May 2022 1:25 AM GMT\nപൊതുമരാമത്ത് വകുപ്പിനെയും സിപിഎമ്മിനെയും വിമർശിച്ച് ജി സുധാകരൻ\n20 May 2022 1:16 AM GMT\nഅനധികൃത പണമിടപാട്: യുവാവിനെ തട്ടിക്കൊണ്ടുപോയ സംഭവത്തില് മൂന്ന് പേര്...\n19 May 2022 7:24 PM GMT\nപരശുറാം, ജനശതാബ്ദി ട്രെയിനുകള് റദ്ദാക്കി; കോട്ടയം റൂട്ടില് ഗതാഗത നിയന്ത്രണം\nകർണാടകയിലെ പാഠപുസ്തകങ്ങളിൽ നിന്ന് പെരിയാറും നാരായണ ഗുരുവും പുറത്ത്\nസംസ്ഥാനത്ത് ഇന്നും ശക്തമായ മഴയ്ക്ക് സാധ്യത; ആറു ജില്ലകളില് യെല്ലോ അലര്‍ട്ട്


സാമ്പത്തിക ഇടപാടിൽ അന്വേഷണം നടത്തിയ പൊലീസ് ഉദ്യോഗസ്ഥന് സ്ഥലം മാറ്റം; എൻഫോഴ്‌സ്‌മെന്റ് അന്വേഷണം നേരിട്ട് ജോൺ താരു\nWed Dec 11 2019 13:48:27 GMT+0000 (UTC)\nJibin Puliyankodan| Updated On: 19 Oct 2019 10:00 AM GMT | Location : തിരുവനന്തപുരം\nജോൺ താരുവിന്റെ അഞ്ചൽ ടൗണിലെ വസ്തു, കഴക്കൂട്ടത്തെ ബംഗ്ളാവ്, സാമ്പത്തിക ഇടപാടുകൾ എന്നിവ സംബന്ധിച്ച് എൻഫോഴ്‌സ്‌മെന്റ് അന്വേഷണം നടത്തിവരികയാണ്.\nഅതിസമ്പന്നരായ അമേരിക്കൻ എൻആർഐ മലയാളികൾ താമസിക്കുന്ന കഴക്കൂട്ടം അശ്വതി ഗാർഡൻസിൽ ജോൺ താരു സ്വന്തമാക്കിയത് 3500 സ്കയർ മീറ്റർ വലിപ്പമുള്ള ഒരു ആഡംബര ബംഗ്ളാവാണ്. തന്റെ ഭക്തനായ ഒരു അമേരിക്കൻ എൻആർഐ മലയാളി തനിക്ക് സൗജന്യമായാണ് ഈ വീട് നൽകിയതെന്ന് ജോൺ താരു നാരദയുടെ രഹസ്യ ക്യാമറയ്ക്ക് മുന്നിൽ വെളിപ്പെടുത്തിക്കഴിഞ്ഞു. ജോൺ ടൈറ്റസ് എന്ന അമേരിക്കൻ മലയാളി സമ്പന്ന ബിസിനസുകാരനിൽ നിന്നുമാണ് ഈ 'തേക്ക് കൊട്ടാരം' ജോൺ താരു സ്വന്തമാക്കിയത്. വീടിന്റെ ഇന്റീരിയറും ഫർണിച്ചറും പൂർണമായി തേക്കിൽ പണി കഴിപ്പിച്ച ഈ ആഡംബര ബംഗ്ളാവിന് വെറും 65 ലക്ഷം രൂപമാത്രമാണ് രജിസ്‌ട്രേഷൻ ഡോക്യൂമെന്റുകളിൽ കാണിച്ചിട്ടുള്ളത്.\nഈ വീടിന്റെ സാമ്പത്തിക ഇടപാടുമായി ബന്ധപ്പെട്ട് കഴക്കൂട്ടം സ്വദേശികളായ ചിലർ കഴിഞ്ഞ ഫെബ്രുവരിയിൽ കഴക്കൂട്ടം എസിപി ആയിരുന്ന വിദ്യാധരന് പരാതി നൽകി. ഇതുമായി ബന്ധപ്പെട്ട് വിശദമായ അന്വേഷണമാണ് വിദ്യാധരൻ നടത്തിയത്. ജോൺ താരുവിനെ നേരിട്ട് വിളിച്ച് വരുത്തി ചോദ്യം ചെയ്യുകയും വീടുമായും വീടുമായി ബന്ധപ്പെട്ട് നടന്ന സാമ്പത്തിക ഇടപാടുകളെയും കുറിച്ചുള്ള രേഖകൾ ശേഖരിക്കുകയും ചെയ്തു. ദുരൂഹമായ സാമ്പത്തിക ഇടപാടുകൾ മുഴുവൻ നടന്നത് വിദേശത്താണെന്നും അതുകൊണ്ടു തന്നെ കേന്ദ്ര ഏജൻസി തന്നെ ഈ കേസ് അന്വേഷിക്കണമെന്നും കാട്ടി ഉന്നത ഉദ്യോഗസ്ഥർക്ക് ഇദ്ദേഹം റിപ്പോർട്ട് നൽകി. എന്നാൽ ഈ പരാതിയും ഫയലും 'ദിവ്യാത്ഭുതം' പോലെ അപ്രത്യക്ഷ്യമായി. തുടർന്ന് വിദ്യാധരനെ കഴക്കൂട്ടത്ത് നിന്ന് കൊല്ലം ജില്ലയിലേക്ക് സ്ഥലം മാറ്റുകയും ചെയ്തു.\nതുടർന്ന് പരാതിക്കാർ എൻഫോഴ്‌സ്‌മെന്റ് ഡയറക്ടറേറ്റിന്റെ സമീപിക്കുകയും ജോൺ താരുവിന്റെ സാമ്പത്തിക ഇടപാടുകളെക്കുറിച്ച് അവർ അന്വേഷണം ആരംഭിക്കുകയും ചെയ്തു. ജോൺ താരുവിന്റെ അഞ്ചൽ ടൗണിലെ വസ്തു, കഴക്കൂട്ടത്തെ ബംഗ്ളാവ്, സാമ്പത്തിക ഇടപാടുകൾ എന്നിവ സംബന്ധിച്ച് എൻഫോഴ്‌സ്‌മെന്റ് അന്വേഷണം നടത്തിവരികയാണ്. എൻഫോഴ്‌സ്‌മെന്റ് ഡയറക്ടറേറ്റിന്റെ കൊച്ചി യൂണിറ്റാണ് അന്വേഷണം നടത്തുന്നത്.\nരാജ്യസുരക്ഷയെത്തന്നെ ബാധിക്കുന്ന സാമ്പത്തിക ഇടപാടുകൾ നടത്തുന്ന ജോൺ താരുവിലേക്ക് ഹവാല ഇടപാടുകാരെന്ന വ്യാജേന എത്തിയ നാരദാ ഇൻവെസ്റ്റിഗേഷൻ സംഘത്തെ നയിച്ചത് മുൻ നിയമസഭാ സ്പീക്കറും മുതിർന്ന കോൺഗ്രസ്സ് നേതാവുമായ എൻ ശക്തനാണ്. താരുവിന് പല നിലയിൽ സഹായം ചെയ്യുന്ന രാഷ്ട്രീയ നേതാക്കളും ഉന്നത ഉദ്യോഗസ്ഥരുമായ 'വിവിഐപി ഭക്തർ' തിരുവനന്തപുരത്ത് ധാരാളമുണ്ട്.


പ്രസവവുമായി ബന്ധപ്പെട്ട് ആശുപത്രിയിലെത്തിയ യുവതിക്ക് കൊവിഡ് | Covid 19 positive case in Cherthala Taluk Head Quarters Hospital\nCherthala, First Published 3, Jul 2020, 12:29 AM\nഇവരെ പരിശോധിച്ച മൂന്നു ഡോക്ടര്‍മാരടക്കം 15 ജീവനക്കാര് ക്വാറന്റീനിലായി. പ്രസവ വാര്‍ഡിന്റെ പ്രവര്‍ത്തനം ഭാഗികമായി ക്രമപ്പെടുത്തിയിട്ടുണ്ട്.\nചേര്‍ത്തല: താലൂക്കാശുപത്രിയിൽ പ്രസവവുമായി ബന്ധപ്പെട്ടെത്തിയ യുവതിക്ക് കൊവിഡ് സ്ഥിരീകരിച്ചു. രണ്ട് ദിവസമായി പ്രസവ വാര്‍ഡിലുള്ള പള്ളിത്തോട് സ്വദേശിനിയായ യുവതിക്കാണ് രോഗം സ്ഥിരീകരിച്ചത്. ഇവരെ പരിശോധിച്ച മൂന്നു ഡോക്ടര്‍മാരടക്കം 15 ജീവനക്കാര് ക്വാറന്റീനിലായി. പ്രസവ വാര്‍ഡിന്റെ പ്രവര്‍ത്തനം ഭാഗികമായി ക്രമപ്പെടുത്തിയിട്ടുണ്ട്. നിലവില് ചികിത്സയിലുള്ള ഗര്‍ഭിണികളെയും പ്രത്യേക നിരീക്ഷണത്തിലായിരിക്കും.\nരോഗം സ്ഥിരീകരിച്ച യുവതിയെ വണ്ടാനം മെഡിക്കല് കോളേജിലേക്കുമാറ്റി. സമ്പര്‍ക്കത്തിലൂടെയാണിവര്‍ക്ക് രോഗബാധയുണ്ടായതെന്നാണ് പ്രാഥമിക നിഗമനം. എന്നാല് ഉറവിടം വ്യക്തമായിട്ടില്ല. ഇവര്‍ക്ക് ആശുപത്രിയില് മറ്റിടങ്ങളില് സമ്പര്‍ക്കമുണ്ടായിട്ടില്ലെന്നാണ് കണക്കാക്കുന്നത്. പ്രസവാര്‍ഡിലുള‌ളവരുമായി പ്രാഥമിക സമ്പര്‍ക്കം ഉണ്ടായിട്ടില്ലെന്നും ആശങ്കപ്പെടേണ്ട സാഹചര്യമില്ലെന്നുമാണ് ആരോഗ്യ, റവന്യൂ വകുപ്പധികൃതര് പറയുന്നത്.\nചൊവ്വാഴ്ച രാത്രിയിലാണ് ഡോക്ടറുടെ നിര്‍ദ്ദേശത്തെ തുടര്‍ന്ന് ഇവരെ ആശുപത്രിയില് പ്രവേശിപ്പിച്ചത്. ബുധനാഴ്ച സ്രവം പരിശോധനയ്ക്ക് അയച്ചു. ഉറവിടം കണ്ടെത്താത്ത സാഹചര്യത്തില് പള്ളിത്തോട് പ്രദേശത്തും ജാഗ്രത നിര്‍ദ്ദേശം നല്‍കിയിട്ടുണ്ട്. യുവതിയുമായി സമ്പര്‍ക്കം പുലര്‍ത്തിയവരെ കണ്ടെത്താനും നിരീക്ഷണത്തിനും ആരോഗ്യവകുപ്പ് നടപടികള് തുടങ്ങി. രോഗം സ്ഥിരീകരിച്ചതോടെ ആശുപത്രിയില് കര്‍ശന നിയന്ത്രണങ്ങള് ഏര്‍പെടുത്തി. അനാവശ്യമായി ആശുപത്രിയില് എത്തുന്ന സാഹചര്യമൊഴിവാക്കും.\nRead more: രോഗമുക്തിയില് ആശ്വാസ ദിനം: 202 പേര്‍ക്ക് കൊവിഡ് മുക്തി; ആശങ്കയായി 160 പേര്‍ക്ക് കൂടി രോഗം\nLast Updated 3, Jul 2020, 12:33 AM\nCherthala Taluk Hospital\nസ്വര്‍ണ്ണക്കടത്ത് കേസ്: സ്വപ്ന സുരേഷ്, സന്ദീപ്, സരിത് എന്നിവരെ ഇന്ന് കോടതിയിൽ ഹാജരാക്കും


റോഡപകടം: സംസ്ഥാനത്ത് മറ്റു ജില്ലകളെ അപേക്ഷിച്ചു കോട്ടയം പിന്നിലെന്ന് റിപ്പോർട്ട്,road accident kottayam district backkeralaonlinenews.com | Malayalam news, kerala news, onlinenews,\nSaturday June 23rd, 2018 - 3:55:pm\nറോഡപകടം: സംസ്ഥാനത്ത് മറ്റു ജില്ലകളെ അപേക്ഷിച്ചു കോട്ടയം പിന്നിലെന്ന...\nറോഡപകടം: സംസ്ഥാനത്ത് മറ്റു ജില്ലകളെ അപേക്ഷിച്ചു കോട്ടയം പിന്നിലെന്ന് റിപ്പോർട്ട്\nPublished: Saturday9September 2017 11:51:10 AM\nകോട്ടയം: റോഡപകടങ്ങളില് സംസ്ഥാനത്ത് മറ്റു ജില്ലകളെ അപേക്ഷിച്ചു കോട്ടയം പിന്നില്. കേന്ദ്ര റോഡ് ഗതാഗതമന്ത്രി നിതിന് ഗഡ്കരി കഴിഞ്ഞദിവസം പുറത്തിറക്കിയ 'ഇന്ത്യയിലെ റോഡ് അപകടങ്ങള് 2016' റിപ്പോര്‍ട്ടിലാണ് അപകടങ്ങളുടെ കണക്ക് വ്യക്തമാക്കിയത്. കോട്ടയം ജില്ലാ പോലീസ് ചീഫിന്റെ നേതൃത്വത്തില് കഴിഞ്ഞകാലങ്ങളില് ചെയ്തിരുന്ന കര്‍ശന നടപടികളാണു കോട്ടയം ജില്ലയെ റോഡപകടങ്ങളില്‍നിന്നു രക്ഷിച്ചത്. രാജ്യത്ത് റോഡപകടങ്ങളില് അഞ്ചാം സ്ഥാനത്താണു കേരളമെങ്കിലും സംസ്ഥാനത്ത് കോട്ടയം ജില്ല പതിനൊന്നാം സ്ഥാനത്താണ്.\nഅപകടമരണങ്ങള് കേരളത്തില് താരതമ്യേന കുറവാണെങ്കിലും പരിക്കേല്‍ക്കുന്നവരുടെ എണ്ണത്തില് നാലാമതാണെന്നും റിപ്പോര്‍ട്ടില് പറയുന്നു. ജില്ലകളില് സ്ഥിരം അപകടമേഖലകളെക്കുറിച്ചു പഠിച്ചു സംസ്ഥാന, കേന്ദ്ര സര്‍ക്കാരുകള്‍ക്കു റിപ്പോര്‍ട്ട് നല്‍കാന് എംപി, എംഎല്‍എ, കളക്ടര് എന്നിവരെ ഉള്‍പ്പെടുത്തി ജില്ലാ റോഡ് സുരക്ഷാ സമിതികള് രൂപീകരിക്കാന് സംസ്ഥാന സര്‍ക്കാരുകള്‍ക്കു കേന്ദ്രം നിര്‍ദേശം നല്‍കിയിരുന്നു. രാജ്യത്തെ റോഡ് അപകടങ്ങളില് 8.2 ശതമാനം കേരളത്തിലാണ്.\nഇരുചക്രവാഹനങ്ങളാണ് കൂടുതല് അപകടത്തില്‍പ്പെടുന്നത്. അപകടത്തില് മരണപ്പെടുന്നവരില് മുന്നിലും ഇരുചക്രവാഹന യാത്രക്കാരാണ്. ഇരുചക്രവാഹനാപകടങ്ങളില് 19.3 ശതമാനത്തിലും യാത്രക്കാര് ഹെല്‍മറ്റ് ധരിച്ചിരുന്നില്ലെന്നും കൂടുതല് അപകടങ്ങള്‍ക്കും (84.0 ശതമാനം) അപകടമരണങ്ങള്‍ക്കും (80.3 ശതമാനം) കാരണമാകുന്നതു ഡ്രൈവറുടെ പിഴവാണെന്നും കണക്കുകള് പറയുന്നു. കഴിഞ്ഞ വര്‍ഷത്തെ റോഡ് അപകട സ്ഥിതിവിവരക്കണക്കുകള് പ്രകാരം മരിച്ചവരില് 68.6 ശതമാനം 18-45 പ്രായത്തിലുള്ളവരാണ്. 18 വയസില് താഴെ ഏഴു ശതമാനം.\nഅപകടമരണം ദേശീയപാതകളില് 34.5 ശതമാനം, സംസ്ഥാനപാതകളില് 27.9 ശതമാനം, മറ്റു റോഡുകളില് 37.6 ശതമാനം. രണ്ടുവരി പാതകളിലാണ് ഏറ്റവുമധികം അപകടങ്ങള് 1,90,800. മീഡിയനുള്ള നാലുവരി പാതകളില് 67,179. ഇരുചക്രവാഹനങ്ങളാണ് ഏറ്റവുമധികം അപകടങ്ങളില്‍പെടുന്നത് (33.8 ശതമാനം). കാര്, ജീപ്പ്, ടാക്‌സി വാഹനങ്ങള് 23.6 ശതമാനം, ട്രക്ക്, ടെമ്പോ, ടാക്‌സി വാഹനങ്ങള് 21 ശതമാനം, ബസുകള് 7.8 ശതമാനം, ഓട്ടോറിക്ഷകള് 6.5 ശതമാനം. മരിച്ചവരില് ഏറെയും ഇരുചക്രവാഹന യാത്രക്കാര്–34.8 ശതമാനം. കാര്, ടാക്‌സി, വാന് 17.9 ശതമാനം, ട്രക്ക് 11.2 ശതമാനം, കാല്‍നടക്കാര് 10.5 ശതമാനം, ബസ് 6.6 ശതമാനം, ഓട്ടോറിക്ഷ 4.7 ശതമാനം, സൈക്കിള് 1.7 ശതമാനം എന്നിങ്ങനെയാണു മറ്റുവാഹനങ്ങളില് യാത്ര ചെയ്യുന്നതിനിടെ ജീവന് നഷ്ടപ്പെട്ടത്.\nസംസ്ഥാനത്ത് മലപ്പുറത്താണ് ഏറ്റവുമധികം അപകടങ്ങളും മരണങ്ങളും. രാജ്യത്ത് 2016ല് ഏറ്റവുമധികം റോഡ് അപകടങ്ങളുണ്ടായ 50 നഗരങ്ങളുടെ പട്ടികയില് കേരളത്തിലെ ഏഴു നഗരങ്ങള് ഉള്‍പ്പെട്ടു. കണ്ണൂര്, കോഴിക്കോട്, കൊച്ചി, കൊല്ലം, മലപ്പുറം, തിരുവനന്തപുരം, തൃശൂര് ജില്ലകളാണ് അപകടങ്ങളില് മുന്നിലുള്ളത്. കേരളത്തില് 2016ല് നടന്ന 39,420 റോഡ് അപകടങ്ങളില് 4287 പേര് മരിക്കുകയും 44,108 പേര്‍ക്കു പരിക്കേല്‍ക്കുകയും ചെയ്തു. 2015ല് 39,014 അപകടങ്ങളിലായി 4196 പേര് മരിക്കുകയും 43735 പേര്‍ക്കു പരിക്കേല്‍ക്കുകയും ചെയ്തിരുന്നു\nപ്രീക്വാര്‍ട്ടര് ഉറപ്പിക്കാന് ബെല്‍ജിയം ഇറങ്ങുന്നു; നിലനില്‍പിനായി ടുണീഷ്യയും\nനിലനില്‍പിനായി ജര്‍മനിക്ക് സ്വീഡനെതിരെ; പുറത്തേക്കോ, അകത്തേക്കോ?; പ്രവചനം\nഅര്‍ജന്റീന ടീമില് പൊട്ടിത്തെറി; കോച്ചിനെ മാറ്റണമെന്ന് കളിക്കാര്; സാംപോളി മാപ്പു പറഞ്ഞു\nRead more topics: road accident, kottayam, district, back,\nroad accident: kottayam district back rather than other districts\nപാപ്പർ ഹ‌ർജി നൽകിയ കുന്നത്ത്കളത്തിൽ ഗ്രൂപ്പിൻ്റെ സ്ഥാപനങ്ങളിൽ പൊലീസ് കാവൽ : ഇന്നലെ എണ്ണൂറോളം ഇടപാടുകാർ കൂടി പരാതിയുമായി എത്തി : ചങ്ങനാശേരി സ്വദേശികളായ ഒരു കുടുംബം നിക്ഷേപിച്ച 65 ലക്ഷം രൂപയാണ് ഏറ്റവും ഉയ‌ർന്ന തുക\nപുതിയ കുരിശടിയുടെ കൂദാശാകര്‍മ്മം കെ.സി.ബി.സി ജസ്റ്റിസ് പീസ് ആന്‍ഡ് ഡെവലപ്പ്‌മെന്റ് കമ്മീഷന് ചെയര്‍മാന് ആര്‍ച്ച് ബിഷപ്പ് തോമസ് മാര് കൂറിലോസ് നിര്‍വ്വഹിച്ചു\nഅർജന്റീനയുടെ തോൽവി: കോട്ടയത്ത് ആത്മഹത്യാക്കുറിപ്പെഴുതി വീടുവിട്ട യുവാവിനായി ആറ്റിൽ തിരച്ചിൽ


best tablets under rs 15000 best tablets under rs 15000\n15,000 രൂപയില്5മികച്ച ടാബ് ലെറ....\nPublished on February 11, 2019 at 4:51 pm\nസ്മാര്‍ട്‌ഫോണുകള് വിപണിയില് വിലസുകയാണെങ്കിലും ടാബ്‌ലെറ്റുകളുടെ സ്വീകാര്യതയ്ക്ക് മാറ്റമൊന്നുമില്ല. വലിയ സ്‌ക്രീനുള്ളതും ഫോണുകളില് നിന്നും മാറി കൂടുതല് കാര്യങ്ങള്‍ക്ക് ആശ്രയിക്കാവുന്നതും ആയതിനാല് ടാബ്‌ലെറ്റുകള്‍ക്ക് ആവശ്യക്കാരുണ്ട്. സിനിമകളും വീഡിയോകളും സ്മാര്‍ട്‌ഫോണിന്റെ ചെറിയ സ്‌ക്രീനില് കാണുന്നതിനേക്കാള് നല്ലത് ടാബ്‌ലെറ്റുകളില് കാണുന്നതാണ്. ഔദ്യോഗിക ആവശ്യങ്ങള്‍ക്ക് ലാപ്‌ടോപ്പുകള്‍ക്ക് പകരമായി കൊണ്ടു നടക്കാവുന്ന ഉപകരണം എന്ന നിലയിലും ടാബ്‌ലെറ്റുകള് ഉപയോഗിക്കുന്നുണ്ട്. നിങ്ങള് ഒരു ടാബ്‌ലെറ്റ് വാങ്ങാന് ആഗ്രഹിക്കുന്നുവോ. 15,000 രൂപയില് താഴെ വിലയുള്ള ടാബ്‌ലെറ്റുകളാണ് ഇവിടെ പരിചയപ്പെടുത്തുന്നത്\nലെനോവോ ടാബ്48\nവിലക്കുറവില് മികച്ച ടാബ് ലെറ്റുകള് വാങ്ങാന് ആഗ്രഹിക്കുന്നവര്‍ക്ക് തീര്‍ച്ചയായും ആശ്രയിക്കാവുന്ന ഒന്നാണ് ലെനോവോ 4. 11,990 രൂപയാണ് ഇതിന്റെ വില. 4850 എംഎഎച്ചിന്റെ ആകര്‍ഷകമായ ബാറ്ററി ശേശിയാണ് ഇതിനുള്ളത്. ആന്‍ഡ്രോയിഡ് 7.0 നഗട്ടിലാണ് ലെനോവോ485 ടാബ് പ്രവര്‍ത്തിക്കുന്നത്. 1.4 GHz ക്വാല്‍കോം എംഎസ്എം8917 ക്വാഡ് കോര് പ്രൊസസറാണ് ഇതില് ഉപയോഗിച്ചിട്ടുള്ളത്. രണ്ട് ജിബി റാമും 16 ജിബി ഇന്റേണല് മെമ്മറിയും ഇതിനുണ്ട്. ഡ്യുവല് നാനോ സിമ്മുകള് ഇതില് ഉപയോഗിക്കാം. രണ്ടിനും 4ജി കണക്റ്റിവിറ്റി ഉണ്ട്.\nസാംസങ് ഗാലക്‌സി ജെ മാക്‌സ്\nസാംസങിന്റെ ജെ സീരീസില് വരുന്ന സ്മാര്‍ട്‌ഫോണുകളും ടാബ് ലെറ്റുകളും കുറഞ്ഞ വിലയിലുള്ളവയാണ്. ജെ മാക്‌സ് ടാബ് ലെറ്റും അങ്ങനെ തന്നെ. 11,999 രൂപയാണ് ഇതിന് വില. ഏഴ് ഇഞ്ച് ഡിസ്‌പ്ലേയും, 4ജി വോള്‍ടി കണക്റ്റിവിറ്റിയും ഇതിനുണ്ട്. 1.5 ജിബി റാം ശേഷിയില് 8 ജിബി ഇന്റേണല് സ്‌റ്റോറേജ് ആണുള്ളത്. 200 ജിബി വരെയുള്ള മെമ്മറി കാര്‍ഡുകള് ഉപയോഗിക്കാവുന്നതാണ്. ഡ്യുവല് സിം സൗകര്യമുണ്ട്. ആന്‍ഡ്രോയിഡ് 5.1 ഓഎസിലാണ് ഇതിന്റെ പ്രവര്‍ത്തനം. 4000 എംഎഎച്ച് ബാറ്ററിയാണ് ഗാലക്‌സി ജെ മാക്‌സിനുള്ളത്.\nഐബാള് സ്ലൈഡ് എലന് 4ജി2\nഐബാളിന്റെ നിരവധി ടാബ് ലെറ്റുകള് വിപണിയിലുണ്ട്. അവയില് മികച്ച ഒന്നാണ് സ്ലൈഡ് എലന് 4ജി2. 11,999 രൂപയാണിതിന് വില. 1280 x 800 പിക്‌സല് റസലൂഷനിലുള്ള 10.1 ഇഞ്ച് സ്‌ക്രീന് ആണിതിന്. 7000 എംഎഎച്ചിന്റെ ശക്തിയേറിയ ബാറ്ററിയും ഈ ടാബ് ലെറ്റിന്റെ സവിശേഷതയാണ്. ആന്‍ഡ്രോയിഡ് 6.0 മാഷ്‌മെലോ പതിപ്പാണ് ഈ ടാബിലുള്ളത്. 1.3 GHz ക്വാഡ് കോര് പ്രൊസസര് ഇതിനുണ്ട്. രണ്ട് ജിബി റാം ശേഷിയില് 16 ജിബി ഇന്റേണല് മെമ്മറി ടാബിലുണ്ട്.\nഓണര് മീഡിയാ പാഡ് ടി3\nഓണര് മീഡിയാ പാഡ് ടി3 യ്ക്ക് അലൂമിനിയം ബോഡിയാണുള്ളത്. ക്വാല്‍കോം എംഎസ്എം8917 ക്വാഡ് കോര് പ്രൊസസറില് മൂന്ന് ജിബി റാമും 32 ജിബി ഇന്റേണല് സ്റ്റോറേജുമുണ്ട്. അഞ്ച് മെഗാപിക്‌സലിന്റെ റിയര് ക്യാമറയും രണ്ട് മെഗാപിക്‌സലിന്റെ സെല്‍ഫി ക്യാമറയുമാണ് ഇതിലുള്ളത്. ആന്‍ഡ്രോയിഡ്7നഗട്ടില് പ്രവര്‍ത്തിക്കുന്ന ഫോണില് 4800 എംഎഎച്ച് ബാറ്ററിയാണുള്ളത്. 4ജി എല്‍ടിഇ കണക്റ്റിവിറ്റിയും മീഡിയാ പാഡ് ടി3 യ്ക്കുണ്ട്.\nസാംസങ് ഗാലക്‌സി ടാബ് എയില് ക്വാഡ് കോര് സ്‌പ്രെഡ്ട്രം പ്രൊസസറാണ് ഉപയോഗിച്ചിട്ടുള്ളത്. 1.5 ജിബി റാമില് എട്ട് ജിബി ഇന്റേണല് സ്റ്റോറേജുണ്ട്. 200 ജിബി വരെയുള്ള മെമ്മറി കാര്‍ഡുകള് ഉപയോഗിക്കാം. ഏഴ് ഇഞ്ച് വലിപ്പമുള്ള ഡിസ്‌പ്ലേയ്ക്ക് 1280 x 800 പിക്‌സല് റസലൂഷനുണ്ട്. ആന്‍ഡ്രോയിഡ് 5.1 ലോലിപോപ്പ് ഓഎസ് ആണ് ടാബില്. 4000 എംഎഎച്ച് ബാറ്ററിയും ലഭിക്കും. അഞ്ച് മെഗാപിക്‌സലിന്റെ റിയര് ക്യാമറയും2മെഗാപിക്‌സലിന്റെ സെല്‍ഫി ക്യാമറയും ആണ് ഇതിനുള്ളത്.


സ്വയമോടുന്ന മോട്ടോര്‍സൈക്കിളുമായി ബിഎംഡബ്ല്യു - FUTURE KERALA - Future Kerala\n‘കണക്റ്റഡ്‌റൈഡ്’ സെല്‍ഫ് റൈഡിംഗ് കണ്‍സെപ്റ്റ് വികസിപ്പിച്ചു\nമ്യൂണിക്ക് : ഓട്ടോണമസ് മോട്ടോര്‍സൈക്കിള് കണ്‍സെപ്റ്റുമായി ബിഎംഡബ്ല്യു മോട്ടോറാഡ്. ബിഎംഡബ്ല്യു ആര് 1200 ജിഎസ് മോട്ടോര്‍സൈക്കിള് അടിസ്ഥാനമാക്കിയാണ് ‘കണക്റ്റഡ്‌റൈഡ്’ സെല്‍ഫ് ഡ്രൈവിംഗ് കണ്‍സെപ്റ്റ് വികസിപ്പിച്ചിരിക്കുന്നത്. റൈഡര് സുരക്ഷ വര്‍ധിപ്പിക്കുന്നതിനുള്ള പരീക്ഷണ വാഹനമാണിതെന്ന് ജര്‍മ്മന് ബ്രാന്‍ഡ് വ്യക്തമാക്കുന്നു.\nമനുഷ്യന് റൈഡ് ചെയ്യുന്ന സാഹചര്യങ്ങളിലെ അതേ സുരക്ഷാ സംവിധാനങ്ങള് ഇരുചക്ര വാഹനത്തില് ഉള്‍പ്പെടുത്തുന്നതിന് ഓട്ടോണമസ് ബൈക്ക് എന്‍ജിനീയര്‍മാരെ സഹായിക്കും. മനുഷ്യന് മോട്ടോര്‍സൈക്കിള് നിയന്ത്രിക്കണമെന്നുതന്നെയാണ് തങ്ങള് ആഗ്രഹിക്കുന്നതെന്ന് ബിഎംഡബ്ല്യു മോട്ടോറാഡ് വ്യക്തമാക്കി. അടിയന്തര സാഹചര്യങ്ങളുടെ സ്വഭാവം പരിഗണിച്ച് ഈ സുരക്ഷാ സംവിധാനം മുന്നറിയിപ്പ് നല്‍കുകയും വേണ്ടിവന്നാല് ഇടപെടുകയും ചെയ്യും.\nഓട്ടോണമസ് സാങ്കേതികവിദ്യ ഏതുവിധത്തിലാണ് പ്രവര്‍ത്തിക്കുകയെന്ന് ബിഎംഡബ്ല്യു വ്യക്തമാക്കിയില്ല. എന്നാല് സ്റ്റിയറിംഗ് ആക്‌ച്വേറ്റര് മോട്ടോര് ഉണ്ടായിരിക്കും. ക്ലച്ച്, ത്രോട്ടില്, ഗിയര് നിര്‍ദ്ദേശങ്ങള് ഒരു സെന്‍സര് മനസ്സിലാക്കി കൈകാര്യം ചെയ്യും. എന്നാല് മോട്ടോര്‍സൈക്കിള് ബാലന്‍സ് ചെയ്തുകൊണ്ടുപോകുന്നതിന് പ്രത്യേക തരം സെന്‍സറുകളോ അഡാപ്റ്റീവ് സ്റ്റിയറിംഗ് സംവിധാനമോ ഉണ്ടാകില്ല. മനുഷ്യ റൈഡര് മോട്ടോര്‍സൈക്കിള് എങ്ങനെയാണ് ബാലന്‍സ് ചെയ്യുന്നതെന്ന് അനുകരിക്കാനാണ് ബിഎംഡബ്ല്യു ശ്രമിക്കുന്നത്. മോട്ടോര്‍സൈക്കിള് നിര്‍ത്താനൊരുങ്ങുമ്പോള് സൈഡ് സ്റ്റാന്‍ഡ് സ്വയം പ്രവര്‍ത്തിക്കും. അതേസമയം ഓട്ടോണമസ് മോട്ടോര്‍സൈക്കിള് നിര്‍മ്മിച്ചുതുടങ്ങുന്നതിന് ഇനിയും വര്‍ഷങ്ങളെടുക്കും.\nനേരത്തെ ഹോണ്ടയും യമഹയും സെല്‍ഫ് റൈഡിംഗ് മോട്ടോര്‍സൈക്കിള് കണ്‍സെപ്റ്റുകള് പ്രദര്‍ശിപ്പിച്ചിരുന്നു. റൈഡര്‍മാര്‍ക്ക് ബ്ലൈന്‍ഡ് സ്‌പോട്ട് സംബന്ധിച്ച വിവരം കൈമാറുന്നതിന് ഡുകാറ്റിയും കെടിഎമ്മും റഡാര് & സെന്‍സര് അധിഷ്ഠിത സംവിധാനം പ്രദര്‍ശിപ്പിക്കുകയുണ്ടായി.\nപുതുവര്‍ഷം അഡ്വഞ്ചര് ബൈക്കുകളുടെ കാലം


നിങ്ങളുടെ ഇന്നത്തെ നക്ഷത്ര ഫലം (ആഗസ്റ്റ് 1, 2020) - Malayalam Daily News\nAug 1, 2020 .\nഅശ്വതി : യാത്രാക്ലേശത്താല് അസ്വാസ്ഥ്യമനുഭവപ്പെടും. നിര്‍ണ്ണായക തീരുമാനങ്ങള്‍ക്ക് സുഹൃത്സഹായം തേടും. മുടങ്ങിക്കിടപ്പുളള വഴിപാടുകള് ചെയ്തുതീര്‍ക്കും.\nഭരണി : സുഖഭക്ഷണവും സുഖസുഷുപ്തിയും അനുഭവപ്പെടും. പ്രതികരണശേഷി വര് ദ്ധിയ്ക്കും. അഭിപ്രായങ്ങള് പരിഗണിയ്ക്കപ്പെടും,\nകാര്‍ത്തിക : സ്വപ്നസാക്ഷാല്‍ക്കാരമുണ്ടാകും. മംഗളകര്‍മ്മങ്ങളില് പങ്കെടുക്കും. ക്ലേ ശങ്ങളെ അതിജീവിയ്ക്കേണ്ടതായിവരും.\nരോഹിണി : അവധിയാണെങ്കിലും തൊഴില് ചെയ്യേണ്ടതായിവരും. അസുഖത്തിന് വിദ ഗ്ദ്ധപരിശോധന വേണ്ടിവരും. വിവാദങ്ങളില് നിന്നും ഒഴിഞ്ഞുമാറണം.\nമകയിരം : അനാവശ്യചിന്തകള് ഉപേക്ഷിയ്ക്കണം. നിലവിലുള്ള ഉദ്യോഗം ഉപേക്ഷിയ് ക്കരുത്. യാത്രാക്ലേശം വര്‍ദ്ധിയ്ക്കും. അധികച്ചെലവ് അനുഭവപ്പെടും.\nതിരുവാതിര : പ്രവര്‍ത്തനരംഗം മെച്ചപ്പെടും. ചെയ്യുന്നതെല്ലാം അബദ്ധമാകും. അപരിചി തരുമായുള്ള ആത്മബന്ധം ഉപേക്ഷിയ്ക്കും.\nപുണര്‍തം : വിരുന്നുസല്‍ക്കാരത്തില് പങ്കെടുക്കും. സ്വയംഭരണാധികാരം ലഭിയ്ക്കും. വ്യവസ്ഥകള് പാലിയ്ക്കും. സുരക്ഷിതമായ സ്ഥലത്തേയ്ക്ക് ഉദ്യോഗമാറ്റമുണ്ടാകും.\nപൂയ്യം : ഉദ്യോഗത്തിനോടനുബന്ധമായി ഉപരിപഠനത്തിനു ചേരും. അനുബന്ധവ്യാപാരം തുടങ്ങുന്നതിനെപ്പറ്റി പുനരാലോചിയ്ക്കും. പ്രവര്‍ത്തനക്ഷമത വര്‍ദ്ധിയ്ക്കും.\nആയില്യം : മംഗളകര്‍മ്മങ്ങള്‍ക്ക് നേതൃത്വം നല്‍കും. ആഗ്രഹങ്ങള് സഫലമാകും. ചി കിത്സ ഫലിയ്ക്കും. വ്യവസ്ഥകള് പാലിയ്ക്കും.\nമകം : കാര്യതടസ്സങ്ങള് നീങ്ങും. മംഗളകര്‍മ്മങ്ങളില് പങ്കെടുക്കും. സാമ്പത്തിക അനി ശ്ചിതാവസ്ഥ പരിഹരിയ്ക്കപ്പെടും.\nപൂരം : വീഴ്ചകളുണ്ടാവാതെ സൂക്ഷിയ്ക്കണം. നവദമ്പതികളെ ആശീര്‍വദിയ്ക്കും. അ സുഖങ്ങള്‍ക്ക് ആയ്യുര്‍വ്വേദ ചികിത്സ തുടങ്ങും.\nഉത്രം : അനാവശ്യമായ ആധി ഉപേക്ഷിയ്ക്കണം. വസ്ത്രാഭരണങ്ങള് വാങ്ങും .ഉദര രോഗം വര്‍ദ്ധിയ്ക്കും. മാതാവിന്‍റെ ആവശ്യങ്ങള് പരിഗണിയ്ക്കും.\nഅത്തം : സമ്പത്ത് വര്‍ദ്ധിയ്ക്കും. ജീവിതപങ്കാളിയുടെ ആശയങ്ങള് യാഥാര്‍ത്ഥ്യത്തോ ടു പൊരുത്തപ്പെടുന്നതിനാല് സ്വീകരിയ്ക്കും.\nചിത്ര : എല്ലാവര്‍ക്കും തൃപ്തിയായ നിലപാട് സ്വീകരിയ്ക്കും. നവദമ്പതികളെ ആശീര്‍വ ദിയ്ക്കും. പുതിയ പ്രവര്‍ത്തനമേഖലകള്‍ക്ക് തുടക്കം കുറിയ്ക്കും.\nചോതി : വസ്ത്രാഭരണങ്ങള് വാങ്ങും. വ്യവസ്ഥകള് പാലിയ്ക്കും. ആരാധനാലയദര്‍ശ നത്താല് ആശ്വാസമുണ്ടാകും.\nവിശാഖം : പുതിയ പദ്ധതികളെപ്പറ്റി പുനരാലോചിയ്ക്കും. നയതന്ത്രങ്ങള് ആവിഷ്കരി യ്ക്കും. പ്രതിസന്ധിതരണം ചെയ്യും. മംഗളകര്‍മ്മങ്ങളില് പങ്കെടുക്കും.\nഅനിഴം : പാര്‍ശ്വഫലങ്ങളുളള ഔഷധങ്ങള് ഉപേക്ഷിയ്ക്കും. സ്ഥാപിതതാല്പര്യം മറ ന്നുപ്രവര്‍ത്തിയ്ക്കരുത്. മാതാപിതാക്കളുടെ ആവശ്യങ്ങള് പരിഹരിയ്ക്കും.\nതൃക്കേട്ട : സമൂഹത്തില് ഉന്നതരെ പരിചയപ്പെടും. അര്‍ഹമായ ആവശ്യങ്ങള് സാധി യ്ക്കും. നിര്‍ണ്ണായക തീരുമാനങ്ങള് കൈകൊള്ളും.\nമൂലം : അവസരോചിതമായി പ്രവര്‍ത്തിയ്ക്കുവാന് യുക്തിതോന്നും. കുടുംബത്തില് ആഹ്ലാദഅന്തരീക്ഷമുണ്ടാകും. പുതിയ വ്യാപാരത്തിനു വിദഗ്ദ്ധനിര്‍ദ്ദേശം തേടും.\nപൂരാടം : സാഹചര്യങ്ങള്‍ക്കനുസരിച്ച് സ്വയംപര്യാപ്തത ആര്‍ജ്ജിയ്ക്കും. ചര്‍ച്ചകള് പരാജയപ്പെടും. അമിതാവേശം നിയന്ത്രിയ്ക്കണം. ഓര്‍മ്മശക്തി കുറയും.\nഉത്രാടം : മംഗളര്‍മ്മങ്ങളില് പങ്കെടുക്കും. അനുഭവങ്ങള് പങ്കുവെയ്ക്കുവാനവസരമു ണ്ടാകും. ഓര്‍മ്മശക്തിയും കാര്യനിര്‍വ്വഹണശക്തിയും വര്‍ദ്ധിയ്ക്കും.\nതിരുവോണം : പിതൃസ്വത്ത് നിലനിര്‍ത്തുവാന് ഏര്‍പ്പാടുകള് ചെയ്യും. അമിതഭക്ഷണ ത്താല് അസ്വാസ്ഥ്യമനുഭവപ്പെടും. മംഗളകര്‍മ്മങ്ങളില് പങ്കെടുക്കും.\nഅവിട്ടം : പാരമ്പര്യപ്രവൃത്തികളില് സജീവമാകും. ആഗ്രഹങ്ങള് സഫലമാകും. വ്യവ സ്ഥകള് പാലിയ്ക്കും. ആത്മവിശ്വാസം വര്‍ദ്ധിയ്ക്കും.\nചതയം : ആശയങ്ങള് യാഥാര്‍ത്ഥ്യമാക്കുവാന് സാധിയ്ക്കും. അധികാരപരിധി വര്‍ദ്ധി യ്ക്കും. സര്‍വ്വര്‍ക്കും മംഗളം ഭവിയ്ക്കട്ടെ എന്ന ആശയത്തോടുകൂടി പ്രവര്‍ത്തിയ്ക്കും.\nപൂരോരുട്ടാതി : പ്രായോഗികവശം ചിന്തിച്ചു പ്രവര്‍ത്തിയ്ക്കും. ആഗ്രഹസാഫല്യമുണ്ടാ കും. ബന്ധുഗൃഹത്തിലേയ്ക്ക് യാത്രപുറപ്പെടും. മംഗളകര്‍മ്മങ്ങളില് പങ്കെടുക്കും.\nഉത്രട്ടാതി : സാമ്പത്തിക പ്രതിസന്ധികള് തരണം ചെയ്യും. വ്യവസ്ഥകള് പാലിയ്ക്കും. കുടുംബസുഖമുണ്ടാകും. പുതിയ ഉദ്യോഗാവസരം ഉണ്ടാകും.\nരേവതി : വസ്ത്രദാനത്താല് മനസ്സമാധാനമുണ്ടാകും. വിശിഷ്ടവ്യക്തികളെ ആദരിയ്ക്കു ന്ന ചടങ്ങില് പങ്കെടുക്കും. വ്യാപാരത്തില് ലക്ഷ്യപ്രാപ്തിനേടും.


പുതിയ പബ്‌ജി :ബാറ്റിൽഗ്രൗണ്ട്‌സ് മൊബൈൽ ഇന്ത്യ എന്നാണ് പുതിയ പേര് – Kairali News | Kairali News Live l Latest Malayalam News\nപബ്ജി മൊബൈൽ ഇന്ത്യയിൽ തിരിച്ചെത്തിയിരിക്കുന്നു. പുതിയ ആപ്പ് പ്ലേസ്റ്റോറിലും ലഭ്യമാണ്.\nചൈനീസ് ആപ്ലിക്കേഷനുകൾക്കെതിരായ നടപടിയുടെ കൂട്ടത്തിലാണ് പബ്ജി ഇന്ത്യയിൽ നിരോധിക്കപ്പെടുന്നത്. നിരോധനത്തിനു പിറകെ ദക്ഷിണ കൊറിയൻ കമ്പനി ക്രാഫ്റ്റൺ രംഗത്തെത്തി ആപ്ലിക്കേഷൻ പുതിയ പേരിലും കൂടുതൽ സുരക്ഷാസംവിധാനങ്ങളോടെയും വീണ്ടും അവതരിപ്പിക്കാൻ തീരുമാനിക്കുകയായിരുന്നു.\nപുതിയ പേരിലും അൽപം മാറ്റങ്ങളോടെയുമാണ് പബ്ജിയുടെ തിരിച്ചുവരവ്. ബാറ്റിൽഗ്രൗണ്ട്‌സ് മൊബൈൽ ഇന്ത്യ എന്നാണ് ഗെയിമിന്റെ പുതിയ പേര്. ആപ്പ് ഗൂഗിൾ പ്ലേസ്റ്റോറിൽനിന്ന് ഡൗൺലോഡ് ചെയ്യാം. നേരത്തെ രജിസ്റ്റർ ചെയ്ത എല്ലാവർക്കും അടുത്ത ദിവസങ്ങളിൽ തന്നെ ഗെയിം ആപ്ലിക്കേഷൻ ലഭ്യമാകുമെന്നാണ് അറിയുന്നത്.\nചെറിയ മാറ്റങ്ങൾ മാത്രമാണ് കാണാനാവുന്നത്. ചുവപ്പ് നിറം പച്ചയായി മാറിയിട്ടുണ്ട്. പുതിയ അക്കൗണ്ട് സംവിധാനവും ഏർപ്പെടുത്തിയിട്ടുണ്ട്. ലൊക്കേഷൻ, ആയുധങ്ങൾ, ഗെയിം നീക്കങ്ങൾ അടക്കം ബാക്കിയെല്ലാം പബ്ജിക്കു സമാനം തന്നെയാണ്.\nTags: GAMESmpbile apppubji


വിവാഹ വാഗ്ദാനം നല്‍കി അസിസ്റ്റന്റ് ഡയറക്ടര് ചതിച്ചപ്പോള് കൂടുതല് തകര്‍ന്നു': മനസു തുറന്ന് നടി മൈഥിലി•ഇ വാർത്ത | evartha\nവിവാഹ വാഗ്ദാനം നല്‍കി അസിസ്റ്റന്റ് ഡയറക്ടര് ചതിച്ചപ്പോള് കൂടുതല് തകര്‍ന്നു’: മനസു തുറന്ന് നടി മൈഥിലി\nEvartha Editor October 19, 2017, 9:51 pm October 19, 2017\nമലയാളത്തിന്റെ പ്രിയതാരമാണ് മൈഥിലി. പലപ്പോഴും ഗോസിപ്പു കോളങ്ങളില് മൈഥിലിയും ഏവര്‍ക്കും ചര്‍ച്ചാ വിഷയമായിരുന്നു. എന്നാല് ഇപ്പോള് തനിക്ക് നേരിടേണ്ടി വന്ന ദുരനുഭവങ്ങളെ കുറിച്ച് വിവരിച്ച് നടി തന്നെയാണ് രംഗത്തെത്തിയിരിക്കുന്നത്. ഒരു സ്വകാര്യ ചാനലിന് നല്‍കിയ അഭിമുഖത്തിലാണ് താരത്തിന്റെ വെളിപ്പെടുത്തല്.\nസിനിമയെ വെല്ലുന്ന രീതിയിലുള്ള സംഭവവികാസങ്ങളാണ് ജീവിതത്തില് നടന്നതുമുഴുവനെന്നാണ് താരം പറയുന്നത്. പത്തനംതിട്ടയിലെ കോന്നിയിലാണ് വീടെങ്കിലും ജനിച്ചതും വളര്‍ന്നതും ദുബായിലായിരുന്നു. പ്ലസ്ടു കഴിഞ്ഞതോടെ ബംഗളൂരുവില് പഠിക്കാന് പോയി. ആ സമയത്താണ് രഞ്ജിത്തിന്റെ പാലേരി മാണിക്യത്തില് അഭിനയിക്കാന് അവസരം ലഭിച്ചതെന്ന് മൈഥിലി പറയുന്നു. അതോടെ വീട്ടുകാര് പറഞ്ഞപ്രകാരം വിവാഹത്തിനൊന്നും സമ്മതിച്ചില്ല. കരിയറാണ് വലുതെന്ന് പറഞ്ഞ് കല്യാണം തല്‍ക്കാലം വേണ്ടെന്ന് വെച്ചു. മാണിക്യം ശ്രദ്ധിക്കപ്പെട്ടതോടെ തന്റെ സമയം തെളിയുകയായിരുന്നെന്നും താരം വ്യക്തമാക്കി.\nമലയാളത്തില് തുടരെ തുടരെ അവസരങ്ങള് ലഭിച്ചതോടെ വിവാഹമൊക്കെ മറന്നു. അതിനിടയിലാണ് സ്വര്‍ണക്കടത്ത് കേസ് ഉള്‍പ്പെടെയുള്ള വിവാദങ്ങളില് തന്റെ പേരും എഴുതി ചേര്‍ക്കപ്പെട്ടത്. എങ്കിലും സിനിമ വിട്ട് ഒളിച്ചോടാന് തയാറായില്ല. മലയാളത്തില് പുതിയ നടിമാര് വന്നതോടെ സ്വാഭാവികമായും സിനിമകള് കുറഞ്ഞു. പിന്നീട് ടി.വി ചന്ദ്രന്റെ ഉള്‍പ്പെടെ ഓഫ് ബീറ്റ് സിനിമകളില് അഭിനയിച്ചെന്നും മൈഥിലി പറയുന്നു.\nഇതിനിടയിലാണ് അസിസ്റ്റന്റ് ഡയറക്ടറുമായി പ്രണയത്തിലാകുന്നത്. വിവാഹം കഴിക്കാമെന്ന് വാഗ്ദാനം നല്‍കിയാണ് പ്രണയിച്ചത്. അയാള് പക്ഷെ, വിശ്വാസവഞ്ചന കാട്ടി. ഞങ്ങള് ഒത്തുള്ള സ്വകാര്യ നിമിഷങ്ങള് മൊബൈലില് പകര്‍ത്തിയത് സോഷ്യല് മീഡിയയിലൂടെയും മറ്റും പുറത്ത് വിട്ടു. ഇതോടെ ഞാന് തീര്‍ത്തും തകര്‍ന്നു. കഷ്ടകാലം വരുമ്പോള് ഒന്നിച്ചുവരും എന്നല്ലേ പറയുക. കൊച്ചിയില് നടി ആക്രമിക്കപ്പെട്ട കേസിലും എന്റെ പേര് കൂട്ടിച്ചേര്‍ക്കപ്പെട്ടെന്നും മൈഥിലി പറഞ്ഞു.\nനടി ആക്രമിക്കപ്പെട്ട കേസില് മലയാളത്തിലെ ഒരു യുവനടിയെയും പോലീസ് ചോദ്യം ചെയ്തതായി റിപ്പോര്‍ട്ടുകള് വന്നതിനെ തുടര്‍ന്നാണ് സംശയമുനകള് എനിക്ക് നേരെ തിരിഞ്ഞത്. നടിയെ പള്‍സര് സുനി പീഡിപ്പിക്കുന്ന ദൃശ്യങ്ങളുടെ കുറച്ചു ഭാഗമാണ് പോലീസിന് ലഭിച്ചിട്ടുള്ളത്. ശേഷിക്കുന്ന ഭാഗം ഒരു യുവനടിയുടെ പക്കലാണ് ഉള്ളതെന്നും അന്വേഷണസംഘത്തിന് സൂചന ലഭിച്ചിരുന്നു. മലയാള സിനിമയിലെ ഒരു യുവനടിക്ക് സംഭവത്തില് പങ്കുണ്ടോയെന്ന് പോലീസ് സംശയിക്കുന്നുണ്ടെങ്കിലും അവരുടെ പേര് പോലീസ് വെളിപ്പെടുത്തിയിരുന്നില്ല.\nഇതിനിടെയായായിരുന്നു ആ നടി മൈഥിലിയാണെന്ന തരത്തില് അഭ്യൂഹങ്ങള് പ്രചരിച്ചത്. തമ്മനത്തുള്ള ഫ്‌ളാറ്റുള്ള യുവനടിയാണെന്നായിരുന്നു റിപ്പോര്‍ട്ടുകള്. ഇതോടെ ഇവിടെ ഫ്‌ളാറ്റുള്ള മൈഥിലിയെയാണ് പോലീസ് ചോദ്യം ചെയ്തതെന്നും അഭ്യൂഹങ്ങള് പരന്നിരുന്നു. എന്നാല് ഇക്കാര്യങ്ങളെല്ലാം വിശദീകരിച്ചുകൊണ്ടും ആരോപണങ്ങള് തള്ളിക്കൊണ്ടും പലതവണ താരം രംഗത്തെത്തിയിരുന്നു. കേസുമായി ബന്ധപ്പെട്ട് തന്നെ ആരും ഇതുവരെ വിളിച്ചിട്ടില്ലെന്നും ചോദ്യം ചെയ്തിട്ടില്ലെന്നും മൈഥിലി ആവര്‍ത്തിച്ചു.\nശാരീരിക പീഡനത്തേക്കാള് ക്രൂരമാണ് കഴിഞ്ഞകുറേ നാളുകളായി താന് അനുഭവിക്കുന്നതെന്നാണ് മൈഥിലി ഇപ്പോള് പറയുന്നത്. ദിവസവും താന് ഇതിനു ഇരയായിക്കൊണ്ടിരിക്കുകയാണെന്നും അവര് പറഞ്ഞു. എന്ത് നീതിയും നിയമവുമാണ് ഇവിടെയുള്ളതെന്നും വാര്‍ത്തകള് സൃഷ്ടിക്കുന്നവര് തനിക്കും ഒരു കുടുംബമുണ്ടെന്ന് ഓര്‍ക്കണമെന്നും മൈഥിലി കൂട്ടിച്ചേര്‍ത്തു.


പഴങ്ങളില് നിന്നും വൈന്, തൊടുപുഴ വാഴക്കുളത്തും തൃശ്ശൂരിലെ അഗ്രോപാര്‍ക്കിലും സജ്ജീകരണം; ഇടുക്കിയില് - Samakalika Malayalam\nപഴങ്ങളില് നിന്നു വൈന്, വാഴക്കുളത്തും തൃശ്ശൂരിലെ അഗ്രോപാര്‍ക്കിലും സജ്ജീകരണം; ഇടുക്കിയില് എയര് സ്ട്രിപ്പ്\nBy സമകാലിക മലയാളം ഡെസ് | Published: 07th February 2020 11:48 AM |\nLast Updated: 07th February 2020 11:48 AM | A+A A- |\nതിരുവനന്തപുരം: കാര്‍ഷിക മേഖലയ്ക്ക് ഊന്നല് നല്‍കി സംസ്ഥാന ബജറ്റ്. ഫലവൃക്ഷ പച്ചക്കറി കൃഷി വ്യാപനത്തിന് ആയിരം കോടി രൂപ ചെലവഴിക്കും. ഹരിത കേരള മിഷന് ഏഴു കോടി രൂപ വകയിരുത്തുമെന്നും ബജറ്റില് നിര്‍ദേശിക്കുന്നു. വാഴക്കുളത്തെ പൈനാപ്പിള് സംസ്‌കരണകേന്ദ്രത്തിന്3കോടി രൂപ നീക്കിവെച്ചു. വാഴക്കുളത്തും തൃശ്ശൂരിലെ അഗ്രോപാര്‍ക്കിലും പഴങ്ങളില് നിന്നും വൈനുണ്ടാക്കാന് സജ്ജീകരണം ഒരുക്കുമെന്നും ബജറ്റില് നിര്‍ദേശിക്കുന്നു.\nഒരു വാര്‍ഡില് 75 തെങ്ങിന് തൈകള് വീതം വിതരണം ചെയ്യും. വെളിച്ചെണ്ണയുമായി ബന്ധപ്പെട്ട സംരഭങ്ങള്‍ക്ക് 25 ശതമാനം സബ്‌സിഡി നല്‍കുമെന്നും ധനമന്ത്രി തോമസ് ഐസക് പറഞ്ഞു. രണ്ട് റൈസ് പാര്‍ക്കുകള് കൂടി കേരളത്തില് വരും. പാലക്കാട്ടെ റൈസ് പാര്‍ക്ക് 2021ല് പ്രവര്‍ത്തനസജ്ജമാക്കും. റബര് പാര്‍ക്ക് വികസനത്തിന് കൂടുതല് ഫണ്ട് അനുവദിക്കും. പാലുത്പാദനത്തിന് കൂടുതല് പദ്ധതികള് നടപ്പാക്കും. ഡയറി ഫാമുകള്‍ക്ക് നാല്‍പ്പത് കോടി അനുവദിക്കുമെന്നും ബജറ്റില് നിര്‍ദേശിക്കുന്നു.\nനെല്‍കൃഷിക്ക് 118 കോടി രൂപയാണ് വകയിരുത്തിയത്. കോള് മേഖലയിലും പൊക്കാളി കൃഷിക്കും പ്രത്യേകപദ്ധതികള് നടപ്പാക്കുമെന്നും തോമസ് ഐസക് പറഞ്ഞു. കുട്ടനാട് കുടിവെള്ളപദ്ധതിക്ക് 290 കോടി രൂപ നീക്കിവെയ്ക്കും. തണ്ണീര്‍മുക്കം ബണ്ട് ഒരു വര്‍ഷത്തേക്ക് തുറന്നു വച്ച് കായല് ശുദ്ധീകരിക്കുമെന്നും ബജറ്റില് പറയുന്നു.\nകയര് കോര്‍പറേഷന് കീഴില് മൂന്ന് പുതിയ ഫാക്ടറികള് ആരംഭിക്കും. വാളയാറില് അന്താരാഷ്ട്രകമ്പനിയുടെ കീഴില് ചകിരി ചോര് കേന്ദ്രം തുടങ്ങുമെന്നും ബജറ്റ് നിര്‍ദേശിക്കുന്നു. കൈത്തറി മേഖലയ്ക്ക് 153 കോടിയാണ് നീക്കിവെച്ചിരിക്കുന്നത്. ഇടുക്കിക്ക് മാത്രം പ്രത്യേക പദ്ധതികള് പ്രഖ്യാപിച്ചു. ഇടുക്കിയില് ജൈവകൃഷി വ്യാപിപ്പിക്കും .ഇടുക്കിയില് എയര്‍സ്ട്രിപ്പ് സ്ഥാപിക്കും. പ്രളയനഷ്ടം കണക്കിലെടുത്ത് റോഡ് പദ്ധതികളില് ഇടുക്കിക്ക് കൂടുതല് പ്രാധാന്യം നല്‍കും. കിഫ്ബിയില് നിന്നും മാത്രമായി ഇടുക്കിക്ക് ആയിരം കോടിയുടെ പദ്ധതികള് ആവിഷ്‌കരിക്കുമെന്നും ബജറ്റ് നിര്‍ദേശിക്കുന്നു. ബ്രാന്‍ഡഡ് കാപ്പിയുടെ ഉത്പാദനം വയനാട്ടിലെ കിന്‍ഫ്രാ പാര്‍ക്കില് ആരംഭിക്കുമെന്നും തോമസ് ഐസക് പറഞ്ഞു.\nബജറ്റ് കാര്‍ഷിക മേഖല വൈന്


5 Lakh Covid19 patients in Two days, Central Government say no nationwide lockdown | രണ്ട് ദിവസം കൊണ്ട് അഞ്ച് ലക്ഷം രോഗികള്; കൈവിട്ട് കേന്ദ്ര സര്‍ക്കാർ...? പ്രതിരോധം സംസ്ഥാനങ്ങളുടെ മാത്രം ചുമതല - Malayalam Oneindia\nസൂര്യ ആര്‍മി മണിക്കുട്ടനെ ഡീഗ്രേഡ് ചെയുന്നതിന് പിന്നിലെ രഹസ്യം എന്ത്? വൈറല് കുറിപ്പ്\n3 min ago കൊറോണ പ്രതിരോധം: മലപ്പുറത്ത് ഒരുക്കങ്ങള് ഇങ്ങനെ, പൊതു-സ്വകാര്യ പങ്കാളിത്തത്തോടെ നീക്കം\n6 min ago ഇടുക്കിയില് പുതിയ നിയന്ത്രണങ്ങള്; ഇതര സംസ്ഥാന ജോലിക്കാരെ നിയന്ത്രിക്കും, കടകള് ഒന്നിടവിട്ട ദിനങ്ങളില്\n8 min ago ഇടുക്കിയില് ഓക്‌സിജന് ക്ഷാമമില്ല: വാര് റൂം സജ്ജം, പുതിയ ഓക്‌സിജന് ജനറേറ്റര് പ്രവര്‍ത്തനമാരംഭിച്ചു\ncoronavirus covid19 കൊറോണവൈറസ് ഇന്ത്യ\nരണ്ട് ദിവസം കൊണ്ട് അഞ്ച് ലക്ഷം രോഗികള്; കൈവിട്ട് കേന്ദ്ര സര്‍ക്കാർ...? പ്രതിരോധം സംസ്ഥാനങ്ങളുടെ മാത്രം ചുമതല\nUpdated: Mon, Apr 19, 2021, 16:52 [IST]\nദില്ലി: രാജ്യത്ത് കൊവിഡ് വ്യാപനം അതീവ രൂക്ഷമായി തുടരുകയാണ്. രണ്ട് ദിവസം കൊണ്ട് പുതിയതായി രോഗം ബാധിച്ചത് അഞ്ച് ലക്ഷം ജനങ്ങള്‍ക്കാണ്. കാര്യങ്ങള് കൈവിട്ടുപോകുന്നു എന്നതിന്റെ തെളിവാണിത്.\nകൊവിഡ് വ്യാപനത്തിന് കാരണം പിസി ജോര്‍ജ്ജ് പറഞ്ഞത് കേള്‍ക്കാഞ്ഞത്; വിചിത്ര വാദവുമായി പൂഞ്ഞാര് എംഎല്‍എ\nകൊവിഡ് പ്രതിരോധത്തില് കേന്ദ്ര സര്‍ക്കാര് പരാജയപ്പെട്ടു എന്ന ആക്ഷേപം പ്രതിപക്ഷ പാര്‍ട്ടികള് ഉയര്‍ത്തിക്കഴിഞ്ഞു. എങ്കിലും പ്രതിരോധത്തെ മുന്നില് നിന്ന് നയിക്കാന് കേന്ദ്ര സര്‍ക്കാര് തയ്യാറാകുന്നില്ല എന്നാണ് ആക്ഷേപം. രോഗവ്യാപനം ഈ രീതിയില് തുടര്‍ന്നാല് മരണ നിരക്കും കുത്തനെ ഉയരുമെന്ന് ഉറപ്പാണ്. വിശദാംശങ്ങള്...\nകൊവിഡ് പടര്‍ന്നു തുടങ്ങിയപ്പോള് ആയിരുന്നു കഴിഞ്ഞ വര്‍ഷം ഇന്ത്യയില് സമ്പൂര്‍ണ ലോക്ക് ഡൗണ് പ്രഖ്യാപിച്ചത്. മാര്‍ച്ച് 24 ന് തുടങ്ങിയ ലോക്ക് ഡൗണ് മെയ് 31 വരെ നീണ്ടു നിന്നു. രാജ്യത്ത് മൊത്തം കൊവിഡ് രോഗികളുടെ എണ്ണം അഞ്ഞൂറ് തികഞ്ഞപ്പോഴായിരുന്നു 2020 ല് ലോക്ക് ഡൗണ് പ്രഖ്യാപിച്ചത്.\nഇന്ന് രാജ്യത്തെ പ്രിതിദിന കൊവിഡ് രോഗികളുടെ എണ്ണം രണ്ടര ലക്ഷത്തിന് മുകളിലാണ്. രോഗവ്യാപനം അതി തീവ്രമാണെന്ന് വിദഗ്ധരും സംസ്ഥാന സര്‍ക്കാരുകളും സ്ഥിരീകരിക്കുകയും ചെയ്യുന്നുണ്ട്. എന്നാല് ഇതിനെ മറികടക്കാന് എന്ത് പദ്ധതിയാണ് കേന്ദ്ര സര്‍ക്കാരിന് മുന്നിലുള്ളത്?\nരാജ്യവ്യാപകമായി കടുത്ത നിയന്ത്രണങ്ങള് വേണം എന്ന ആവശ്യം പല സംസ്ഥാനങ്ങളും ഇപ്പോള് തന്നെ ഉന്നയിച്ചുതുടങ്ങിയിട്ടുണ്ട്. ഏതെങ്കിലും പ്രത്യേക മേഖലകളില് മാത്രം നിയന്ത്രണങ്ങള് ഏര്‍പ്പെടുത്തിയാല് കൊവിഡ് വ്യാപനത്തെ തടയാന് ആവില്ലെന്ന നിരീക്ഷണവും പലരും നടത്തുന്നുണ്ട്.\nഇനി ലോക്ക് ഡൗണ് ഇല്ല\nഎന്തായാലും ഒരിക്കല് കൂടി ദേശ വ്യാപകമായി ഒരു ലോക്ക് ഡൗണ് പ്രഖ്യാപിക്കില്ലെന്നാണ് കേന്ദ്ര സര്‍ക്കാര് വ്യക്തമാക്കിയിരിക്കുന്നത്. സംസ്ഥാന സര്‍ക്കാരുകള്‍ക്ക് പ്രാദേശികമായി ഇത്തരം കാര്യങ്ങളില് തീരുമാനമെടുക്കാം എന്നതാണ് കേന്ദ്ര സര്‍ക്കാരിന്റെ നയം. ലോക്ക് ഡൗണ് സാധ്യമല്ലെന്ന് ധനമന്ത്രിയും പ്രഖ്യാപിച്ചുകഴിഞ്ഞു.\nകൊവിഡ് പ്രതിരോധത്തിന്റെ ഉത്തരവാദിത്തത്തില് നിന്ന് കേന്ദ്ര സര്‍ക്കാര് പതുക്കെ പിന്‍മാറുന്നു എന്ന് കഴിഞ്ഞ വര്‍ഷം തന്നെ ആക്ഷേപം ഉയര്‍ന്നിരുന്നു. കഴിഞ്ഞ വര്‍ഷം തന്നെ ഉത്തരവാദിത്തങ്ങള് പതുക്കെ സംസ്ഥാനങ്ങള്‍ക്ക് കൈമാറിത്തുടങ്ങിയിരുന്നു കേന്ദ്ര സര്‍ക്കാര്. രോഗവ്യാപനം തടയുക എന്നത് ഇപ്പോള് സംസ്ഥാന സര്‍ക്കാരുകളുടെ മാത്രം ബാധ്യതയായി മാറിയിരിക്കുകയാണ്.\nലോക്ക് ഡൗണ് പ്രതിസന്ധി\n2020 ലെ ലോക്ക് ഡൗണ് രാജ്യത്തെ കടുത്ത സാമ്പത്തിക പ്രതിസന്ധിയിലേക്ക് നയിച്ചിരുന്നു. വളര്‍ച്ചാ നിരക്ക് പൂജ്യത്തിനും താഴെ പോവുകയും രാജ്യം ഔദ്യോഗികമായി തന്നെ സാമ്പത്തിക മാന്ദ്യത്തില് ആവുകയും ചെയ്തിരുന്നു. അത്തരമൊരു സാഹചര്യം ഇനി നേരിടാന് ആവില്ല എന്നതാണ് ലോക്ക് ഡൗണ് പ്രഖ്യാപിക്കാതിരിക്കാനുള്ള ന്യായം.\nഎന്നാല് സ്ഥിതിഗതികള് അതീവ ഗുരുതരമാണിപ്പോള് രാജ്യതലസ്ഥാനമായ ദില്ലിയില് ഉള്‍പ്പെടെ രോഗികളെ പ്രവേശിപ്പിക്കാന് ആശുപത്രി കിടക്കകള് പോലും ഇല്ല. പലയിടത്തും ശ്മശാനങ്ങള് നിറഞ്ഞുകവിഞ്ഞുകഴിഞ്ഞു. കൊവിഡ് മരണങ്ങളും കുത്തനെ ഉയര്‍ന്നുകഴിഞ്ഞു. കൊവിഡ് മരണങ്ങളുടെ കാര്യത്തില് കേരളം മാത്രമാണ് ഒരു അപവാദം.\nദില്ലിയില് ലോക്ക് ഡൗണ്\nഇതിനിടെ ദില്ലിയില് ഒരാഴ്ചത്തേക്ക് ലോക്ക് ഡൗണ് പ്രഖ്യാപിച്ചുകഴിഞ്ഞു. ഏപ്രില് 19 ന് രാത്രി 10 മണിമുതല് ഏപ്രില് 26 ന് രാവിലെ വരെ ഏഴ് ദിവസത്തേക്കാണ് ലോക്ക് ഡൗണ് പ്രഖ്യാപിച്ചിട്ടുള്ളത്. ലോക്ക് ഡൗണിന് സമാനമായ നിയന്ത്രണങ്ങളാണ് മഹാരാഷ്ട്രയിലും ഏര്‍പ്പെടുത്തിയിരിക്കുന്നത്. ഗുജറാത്തില് 15 ദിവസത്തേക്ക് സെല്‍ഫ് ലോക്ക് ഡൗണ് ഏര്‍പ്പെടുത്തി. മെയ് മൂന്ന് വരെ മാര്‍ക്കറ്റുകളും ഓഫീസുകളും അടച്ചിരിക്കുകയാണ് രാജസ്ഥാന്.\nരണ്ടാഴ്ച ഗണേഷ് കുമാര് ആശുപത്രിയില്; ഒരു പരിചിതമുഖം പോലും കാണാനാകാതെ... ആകെ തളര്‍ത്തുന്ന മാരക രോഗം\nDelhi announced total curfew for one week | Oneindia Malayalam\nസൗജന്യ ഭക്ഷ്യക്കിറ്റ് വിതരണം ഈ മാസം തുടരും, അതിഥി തൊഴിലാളികള്‍ക്കും ഭക്ഷ്യക്കിറ്റ് വിതരണം\n5 Lakh Covid19 patients in Two days, Central Government say no nationwide lockdown\nസംവരണ തസ്തിക: കേരള സര്‍വകലാശാലയിലെ 58 അധ്യാപക നിയമനങ്ങള് ഹൈക്കോടതി റദ്ദാക്കി


എനിക്കൊന്നും പറയാനില്ല, കൂടുതൽ അറിയണമെങ്കിൽ മമ്മൂക്കയോട് ചോദിക്കൂ !! ഉണ്ണിമുകുന്ദൻ മാമാങ്കം വിവാദത്തിൽ പ്രതികരിക്കുന്നു... - metromatinee.com Lifestyle Entertainment & Sports\nമമ്മൂട്ടി ചിത്രമായ മാമാങ്കത്തില് നിന്നും യുവതാരം ധ്രുവന് പുറത്താക്കപ്പെട്ടത് അപ്രതീക്ഷിതമായിട്ടായിരുന്നു. പകരം ഉണ്ണി മുകുന്ദനെ തിരഞ്ഞെടുക്കുകയും ചെയ്തു. സംവിധായകന് അറിയാതെയാണ് ധ്രുവന് പുറത്താക്കപ്പെടുന്നത്. ഇത് സംവിധായകൻ സജീവ് പിള്ള തന്നെ സമ്മതിച്ച കാര്യമാണ്.\nഎന്നാല് ധ്രുവന് ചെയ്ത കഥാപാത്രത്തിനായി തന്നെ തെരഞ്ഞെടുത്തതുമായി ബന്ധപ്പെട്ട വിഷയത്തിന്റെ കാരണങ്ങള് അറിയില്ലെന്നാണ് ഉണ്ണി മുകുന്ദന് ഒരു ഓൺലൈൻ മാധ്യമത്തോട് പ്രതികരിച്ചത്. ധ്രുവനെ പുറത്താക്കുകയും അതിനു പകരമായാണ് തന്നെ തെരഞ്ഞെടുത്തതെന്നും വരുന്ന വാര്‍ത്തകളില് കൂടുതലായി എന്തെങ്കിലും പറയാന് ഇല്ലെന്നും ഉണ്ണി പറയുന്നു.\nസാധാരണ എല്ലാ പടവും കമ്മിറ്റ് ചെയ്യുന്ന പോലെയാണ് ഈ ചിത്രത്തില് എത്തിയതും. ദ്രുവനെ കുറിച്ചുള്ള വാർത്തകൾ അറിഞ്ഞിരുന്നില്ല. പിന്നീട് ഓൺലൈൻ മാധ്യമങ്ങൾ വഴിയാണ് അത് അറിയുന്നത്. കൂടുതല് വിവരങ്ങള് ഒന്നും എനിക്ക് അറിയില്ല, സിനിമയുമായി ബന്ധപ്പെട്ട് കൂടുതല് അറിയണമെങ്കില് നായകനായ മമ്മൂക്കയോട് തന്നെ ചോദിക്കണമെന്നും താരം പറയുന്നു.\nUnni Mukundan about Maamaankam\nRelated Topics:Maamaankam, Mammootty, Unni Mukundan


സ്ത്രീകള്‍ക്കെതിരായ അതിക്രമങ്ങള്‍ക്ക് ഒരു വര്‍ഷം തടവ്; സ്ത്രീ സുരക്ഷ ശക്തമാക്കാന് യുഎഇ-UAE introduces new law to Assure Woman Safety\nസ്ത്രീകളെ ശല്യം ചെയ്താല് ഒരു വര്‍ഷം തടവ്: സ്ത്രീ സുരക്ഷ ശക്തമാക്കാന് യുഎഇ\nസുരക്ഷിതരും സംരക്ഷിതരുമായിരിക്കുക എന്നത് എല്ലാ സ്ത്രീകളുടെയും അവകാശമാണ്\nWritten By Riya John\nUpdated: May 2, 2019 8:18:47 am\nന്യൂഡല്‍ഹി: സ്ത്രീ സുരക്ഷ ശക്തമാക്കുന്നതിന്റെ ഭാഗമായി യു.എ.ഇയില് നിയമം കര്‍ശനമാക്കുന്നു. സ്ത്രീകളെ അസ്വസ്ഥപ്പെടുത്തുന്ന രീതിയിലുള്ള ആംഗ്യങ്ങള്, തുറിച്ച് നോട്ടം, ഫോണ് നമ്പര് നല്‍കാന് ശ്രമം, തുടങ്ങിയ കുറ്റങ്ങള്‍ക്ക് യു.എ.ഇയില് ഒരുവര്‍ഷം വരെ തടവും 10,000 ദിര്‍ഹം പിഴയും ലഭിക്കും. വിദേശകളാണ് കുറ്റക്കാരെങ്കില് നാടുകടത്തുകയും ചെയ്യും. ദുബായ് പൊലീസാണ് ഇത് സംബന്ധിച്ച മുന്നറിയിപ്പ് പുറത്തിറക്കിയത്.\nബീച്ചുകളിലും റോഡുകളിലും വച്ച്, സ്ത്രീകളെ ശല്യപ്പെടുത്തുകയും ലൈംഗികച്ചുവയോടെ സംസാരിക്കുകയും ചെയ്ത 19പേരെ യു.എ.ഇയില് പൊലീസ് അടുത്തിടെ അറസ്റ്റ് ചെയ്തു. ഇതില് 11പേര് ജുമൈറ ബീച്ചില് നിന്നും, 5പേര് അല് മംസാര്,2പേര് അല് ഖവനീജ് റോഡുകളില് നിന്നും ഒരാള് കൊമോഴ്‌സ്യല് സെന്റര് സ്ട്രീറ്റില് നിന്നുമാണ് അറസ്റ്റിലായത്. അപരിചതരായ സ്ത്രീകളെ തുറിച്ച് നോക്കുന്നതും, ഗോഷ്ഠി കാണിക്കുന്നതും, സ്ത്രീകളുടെ ശരീരത്തെക്കുറിച്ച് അഭിപ്രായം പറയുന്നതും, ലൈംഗികച്ചുവയുള്ള ചേഷ്ടകള് കാണിക്കുന്നതും സ്ത്രീകള്‍ക്ക് നേരെയുള്ള ലൈംഗിക അതിക്രമങ്ങളില്‍പ്പെടുമെന്നും പൊലീസ് അറിയിച്ചു.\n‘സുരക്ഷിതരും സംരക്ഷിതരുമായിരിക്കുക എന്നത് എല്ലാ സ്ത്രീകളുടെയും അവകാശമാണെന്ന് ‘, യു.എ.ഇ.ക്രിമിനല് ഇന്‍വെസ്റ്റിഗേഷന് ജനറല് വകുപ്പിന്റെ ഡയറക്ടര് ബ്രിഗേഡിയര് ജമാല് സലേം അല് ജല്ലാഫ് പറഞ്ഞു. ‘സ്ത്രീകള്‍ക്ക് നേരെയുള്ള അതിക്രമങ്ങള് യു.എ.ഇ സംസ്‌കാരത്തിനും പാരമ്പര്യത്തിനും നേരെയുള്ള കടന്ന് കയറ്റമാണെന്നും’ അദ്ദേഹം കൂട്ടിച്ചേര്‍ത്തു.\nപൊതുസ്ഥലങ്ങളിലോ, ജോലി സ്ഥലത്തോ സ്ത്രീകളോട് വാക്കുകൊണ്ടോ പ്രവൃത്തി കൊണ്ടോ മോശമായി പെരുമാറുന്നവര്‍ക്ക് ഒരു വര്‍ഷം വരെ തടവും 10,000 ദിര്‍ഹം വരെ പിഴയുമാണ് യു.എ.ഇ നിയമവ്യവസ്ഥ അനുസരിച്ചുള്ള ശിക്ഷ. വിദേശികളാണ് കുറ്റവാളികളെങ്കില് നാടുകടത്തണമെന്നും നിയമത്തില് അനുശാസിക്കുന്നുണ്ട്. ഏതെങ്കിലും രീതിയില് നിയമം ലംഘിക്കുന്നവര്‍ക്കെതിരെ സ്ത്രീകള് ഉടന് തന്നെ പരാതി നല്‍കണമെന്നും പൊലീസ് ആവശ്യപ്പെടുന്നു.\nബീച്ചുകളിലാണ് പൊതുവെ സ്ത്രീകള്‍ക്ക് നേരെയുള്ള അതിക്രമങ്ങള് ഉണ്ടാകാറുള്ളത്. 2018ല് വിവിധ കേസുകളിലായി ദുബായിലെ ബീച്ചുകളില് നിന്ന് 1725പേരെയാണ് പൊലീസ് അറസ്റ്റ് ചെയ്തത്. ഇതില് 289 പേര് അനുവാദമില്ലാതെ സ്ത്രീകളുടെ ഫോട്ടോയെടുത്തവരാണ്. 743പേര് ബീച്ചിലെത്തിയവരെ ശല്യപ്പെടുത്തിയതിനാണ് അറസ്റ്റിലായത്. 256 പേരാകട്ടെ ബീച്ചില് നിഷ്‌കര്‍ഷിച്ചിരിക്കുന്ന വസ്ത്രധാരണ രീതിക്ക് വിപരീതമായി അടിവസ്ത്രം മാത്രമിട്ട് നീന്തിയതിനാണ് പിടിയിലായത്.\nപൊതുജനങ്ങളുടെ, പ്രത്യേകിച്ച് സ്ത്രീകളുടെ സുരക്ഷയെ മുന്‍നിര്‍ത്തി യു.എ.ഇയിലെ ബീച്ചുകളിലും പൊതുസ്ഥലങ്ങളിലും പൊലീസ് പട്രോളിങ് ശക്തമാക്കുന്നുണ്ട്. ഇതിന് പുറമെ സാധ്യമായ സ്ഥലങ്ങളിലെല്ലാം സി.സി.ടി.വി ക്യാമറകളും സ്ഥാപിച്ചിട്ടുണ്ട്.\nRead More UAE News Here\nWeb Title: Uae introduces new law for women safety253050\nഫീസും പിഴയും തവണകളായ് അടച്ചു തീര്‍ക്കാം; ദുബായില് പുതിയ സംവിധാനം വരുന്നു\nപ്രൈവറ്റ് ജെറ്റിൽ കൊച്ചിയിൽ പറന്നിറങ്ങി നയൻതാര, കൈപിടിച്ച് വിഘ്നേഷും; ചിത്രങ്ങൾ\nപഴവും അവലും ഇരിപ്പുണ്ടോ? ചായക്ക് കിടിലനൊരു സ്നാക്ക് ഉണ്ടാക്കാം


Emalayalee.com - ഷൂട്ടിംഗിനിടെ മരിച്ച നര്‍ത്തകന്റെ കുടുംബത്തിന് കൈത്താങ്ങായി തല അജിത്\nപിന്നണി നര്‍ത്തകന്റെ കുടുംബം ഏറ്റെടുത്ത് തമിഴ് സൂപ്പര് താരം അജിത് കുമാര്. താരം നായകനാകുന്ന ഏറ്റവും പുതിയ ചിത്രം വിശ്വാസത്തിന്റെ ചിത്രീകരണത്തിനിടെയായിരുന്നു ഒപ്പമുണ്ടായിരുന്ന നര്‍ത്തകന്റെ മരണം. ചിത്രീകരണത്തിനിടെ ദേഹാസ്വാസ്ഥ്യം അനുഭവപ്പെട്ട ശരവണന് എന്ന നര്‍ത്തകന്റെ കുടുംബത്തെയാണ് അജിത് ഏറ്റെടുത്തത്. മരണവിവരം അറിഞ്ഞ് ചെന്നൈയില് എത്തിയ താരം പോസ്റ്റുമോര്‍ട്ടം അടക്കമുള്ള കാര്യങ്ങള്‍ക്ക് നേതൃത്വം നല്‍കുകയും ചെയ്തു. ഇതിന് പുറമെ കുടുംബത്തിന് എട്ടുലക്ഷം രൂപ നല്‍കുകയും ചെയ്തു.\nരമേഷ് ബാലയാണ് ഈ വിവരങ്ങള് ട്വിറ്ററില് പങ്കുവച്ചത്. വീരം, വേതാളം, വേഗം എന്നീ ചിത്രങ്ങള്‍ക്ക് ശേഷം സംവിധായകന് ശിവയും അജിത്തും ഒന്നിക്കുന്ന ചിത്രമാണ് വിശ്വാസം.\nതാരം ഇരട്ടവേഷത്തിലാണ് എത്തുന്നത് എന്നാണ് സൂചന. നയന്‍താരയാണ് ചിത്രത്തില് നായിക വേഷത്തില് എത്തുന്നത്. മുന്‍പ് ബില്ല, ആരംഭം, അനേഗന് എന്നീ ചിത്രങ്ങളില് ഈ താരജോഡികള് ഒന്നിച്ചെത്തിയിരുന്നു


Kasargod and the felling of the knee model; Eight cases regi\nകാസര്‍ഗോഡും മുട്ടില് മോഡലില് മരംമുറിക്കല്; രജിസ്റ്റര് ചെയ്തത് എട്ട് കേസുകള്\nകാസർഗോഡ്: കാസര്‍ഗോഡും മുട്ടില് മോഡലില് വന്‍തോതില് മരംമുറിക്കല്. ഇതുമായി ബന്ധപ്പെട്ട് വനം വകുപ്പ് എട്ട് കേസുകള് രജിസ്റ്റര് ചെയ്തു. 27 ക്യുബിക് മീറ്റര് തടി വനം വകുപ്പ് പിടികൂടി. ഉദ്യോഗസ്ഥര് അറിയാതെ മരംമുറിച്ച് കടത്തിയോ എന്നറിയാന് വനം വകുപ്പിലെ വിജിലന്‍സ് വിഭാഗം അന്വേഷണം ആരംഭിച്ചു.\nറവന്യൂ പ്രിന്‍സിപ്പല് സെക്രട്ടറിയുടെ വിവാദ ഉത്തരവിന്റെ മറവിലാണ് കാസര്‍ഗോട്ടും മരം മുറിച്ചത്. അതിര്‍ത്തി പഞ്ചായത്തുകളില് നിന്നും മലയോര മേഖലകളില് നിന്നും വ്യാപകമായി ഈട്ടിയും തേക്കും മുറിച്ചു. നെട്ടണിഗെ, പെര്‍ള എന്നിവിടങ്ങളില് നിന്നാണ് വനം വകുപ്പ് തെളിവുകളോടെ മരംമുറിക്കൽ പിടികൂടിയത്.\nറവന്യു പ്രിന്‍സിപ്പല് സെക്രട്ടറിയുടെ ഉത്തരവിലെ പിഴവു മനസിലാക്കിയ വനം വകുപ്പ് ഉദ്യോഗസ്ഥര് മരം മുറിക്കാനുള്ള അനുമതികള് പലതും മടക്കി. എന്നാല് ചില മാഫിയ സംഘങ്ങള് വനം വകുപ്പ് ഉദ്യോഗസ്ഥര് അറിയാതെ മരം മുറിച്ചു കടത്തിയതായാണ് സൂചന. ഇതേതുടര്‍ന്നാണ് വനം വകുപ്പിലെ വിജിലന്‍സ് വിഭാഗം അന്വേഷണം തുടങ്ങിയത്.\nഇതുവരെ കാസര്‍ഗോഡ് റേഞ്ചിന് കീഴില് ആറ് കേസുകളും കാഞ്ഞങ്ങാട് റേഞ്ചിന് കീഴില് രണ്ട് കേസുകളും വനം വകുപ്പ് രജിസ്റ്റര് ചെയ്തു. 17 ലക്ഷം രൂപയുടെ 27 ക്യൂബിക് മീറ്റര് തടി വനം വകുപ്പ് ഉദ്യോഗസ്ഥര് കണ്ടെടുത്തു. ഈ തടികള് കാസര്‍ഗോഡ് പരപ്പയിലുള്ള സര്‍ക്കാര് ഡിപ്പോയിലേക്ക് മാറ്റിയിട്ടുണ്ട്.


വെല്ലിംഗ്ടണ് ടെസ്റ്റ്: ഇന്ത്യ പരുങ്ങുന്നു | Malayalam News\nകറാച്ചിയില് ജമാഅത്ത് നിയന്ത്രണം ലംഘിച്ച ഇമാമുകളുടെ കേസ് ഒഴിവാക്കി\nമലപ്പുറത്ത് നിരീക്ഷണത്തിലുള്ളവരുടെ എണ്ണം 12,000 കടന്നു\nഎറണാകുളത്ത് 5527 പേർ നിരീക്ഷണത്തിൽ\nവീട്ടിലിരിപ്പ്: ചക്കക്ക് പ്രിയമേറി\nകൊച്ചു ഇർഫാന്റെ സമ്പാദ്യം കമ്യൂണിറ്റി കിച്ചന് നൽകി\nവിപണിയിലെത്തിക്കാനായില്ല, മൂന്ന് ടണ് തക്കാളി തടാകത്തില് തള്ളി\nവെല്ലിംഗ്ടണ് ടെസ്റ്റ്: ഇന്ത്യ പരുങ്ങുന്നു\nവെല്ലിംഗ്ടണ് - ന്യൂസിലാന്റിനെതിരായ ആദ്യ ക്രിക്കറ്റ് ടെസ്റ്റില് ഇന്ത്യ പരുങ്ങുന്നു. അവസാന നിമിഷം ഫിറ്റ്‌നസ് തെളിയിച്ച് പറന്നെത്തിയ ഇശാന്ത് ശര്‍മ അഞ്ചു വിക്കറ്റെടുത്തെങ്കിലും ന്യൂസിലാന്റ് ആദ്യ ഇന്നിംഗ്‌സില് 348 റണ്‍സ് അടിച്ചെടുത്തു. 183 റണ്‍സിന്റെ ഇന്നിംഗ്‌സ് ലീഡ്. രണ്ടാം ഇന്നിംഗ്‌സില് 100 കടക്കുമ്പോഴേക്കും ഇന്ത്യക്ക് മൂന്നു വിക്കറ്റ് നഷ്ടപ്പെട്ടു. ക്യാപ്റ്റന് വിരാട് കോഹ്‌ലി (19) ഒരിക്കല്‍കൂടി നിരാശപ്പെടുത്തിയതോടെ നാലിന് 113 ല് പരുങ്ങുകയാണ് ടീം. ക്രീസിലുള്ള യും വൈസ് ക്യാപ്റ്റന് അജിന്‍ക്യ രഹാനെ ഉറച്ചുനിന്നില്ലെങ്കില് ടീം തോല്‍വിയിലേക്കു നീങ്ങും.\nഅഞ്ചിന് 216 ല് മൂന്നാം ദിനം ഇന്നിംഗ്‌സ് പുനരാരംഭിച്ച ന്യൂസിലാന്റിനെ വാലറ്റക്കാരാണ് മുന്നൂറ്റമ്പതിനോടടുപ്പിച്ചത്. ഏഴാമനായി ഇറങ്ങിയ കോളിന് ദെ് ഗ്രാന്‍ഡോമും (43) ഒമ്പതാമനായി വന്ന അരങ്ങേറ്റക്കാരന് കെയ്ല് ജെയ്മിസനും (44) പതിനൊന്നാമന് ട്രെന്റ് ബൗള്‍ടും (38) ഇന്ത്യന് ബൗളര്‍മാരെ നിസ്സഹായരാക്കി മുന്നേറി.\nരണ്ടാം ഇന്നിംഗ്‌സില് ഇന്ത്യക്ക് ഓപണര് പൃഥ്വി ഷായെയും (14) ചേതേശ്വര് പൂജാരയെയും (11) എളുപ്പം നഷ്ടപ്പെട്ടു. ഇരുവരെയും ട്രെന്റ് ബൗള്‍ട് പുറത്താക്കി. അര്‍ധ ശതകം തികച്ചയുടനെ മായങ്ക് അഗര്‍വാളിനെ (58) ടിം സൗത്തീ മടക്കി. ബൗള്‍ടിനെ പുള് ചെയ്യാനുള്ള ശ്രമത്തിലാണ് കോഹ്‌ലി പിടികൊടുത്തത്.\n03/30/2020 - 21:30\n03/30/2020 - 22:30\n03/30/2020 - 22:15\n03/30/2020 - 22:00\nകണ്ണൂരിൽ 11 പേർക്ക് കൂടി കൊറോണ സ്ഥിരീകരിച്ചു\nസി.ഐ.ടി.യു നേതാവിനെ അറസ്റ്റ് ചെയ്തുവെന്ന പ്രചാരണം വാസ്തവ വിരുദ്ധം-മുഹ്‌സിൻ എം.എൽ.എ\nകൊറോണ: മഹാരാഷ്ട്രയ്ക്ക് പി ചിദംബരത്തിന്റെ ഒരു കോടി രൂപ\n03/30/2020 - 16:15\nകാസർകോടിനോടുള്ള അവഗണനക്ക് അറുതി വേണം\n03/30/2020 - 16:00\nകൊറോണയും ആഗോള രാഷ്ട്രീയവും\n03/27/2020 - 17:30\nവൈറസുകളും ബാക്ടീരിയകളും മനുഷ്യ ശരീരവും\n03/27/2020 - 17:15\nആഗോള സാമ്പത്തിക സുനാമി\nന്യൂദല്‍ഹി സ്റ്റേഡിയം ക്വാറന്‍റൈന് കേന്ദ്രമായി ഉപയോഗിക്കും\n03/30/2020 - 20:00\n03/30/2020 - 18:00\nമെസ്സിക്കും സാലറി കട്ട്, കുറയുന്നത് 70 ശതമാനം\nവിംബിള്‍ഡണും ഇല്ല, ദരിദ്രമായി കായിക രംഗം


മാരക മയക്കുമരുന്നുകളുമായി, യുവതിയും യുവാക്കളും അറസ്റ്റില്. | Malayali Manasu\nHome Kerala മാരക മയക്കുമരുന്നുകളുമായി, യുവതിയും യുവാക്കളും അറസ്റ്റില്.\nമാരക മയക്കുമരുന്നുകളുമായി, യുവതിയും യുവാക്കളും അറസ്റ്റില്.\nതിരുവനന്തപുരം ടെക്‌നോപാര്‍ക്കിലെ ഐടി ജീവനക്കാരും തിരുവനന്തപുരം സ്വദേശികളുമായ യദുകൃഷ്ണന്(25), ശ്രുതി എസ് എന്(25) എന്നിവരും കോഴിക്കോട് സ്വദേശി നൗഷാദ് പി ടി എന്നയാളുമാണ് പിടിയിലായത്.\nകേരള-കര്‍ണാടക അതിര്‍ത്തിയിലെ ബാവലി ചെക്ക് പോസ്റ്റില് എക്സൈസ് സംഘം നടത്തിയ പരിശോധനയിലാണ് മയക്കുമരുന്ന് കണ്ടെത്തിയത്. ഇവര് സഞ്ചരിച്ച മാരുതി കാറും കസ്റ്റഡിയിലെടുത്തു\nPrevious article10 വര്‍ഷം ഒറ്റമുറിയില് നിറഞ്ഞ പ്രണയം” പൂവണിയുന്നു! സജിതയും റഹ്മാനും ഇന്ന് വിവാഹിതരാവുന്നു\nNext articleപാലാ ബിഷപ്പിൻ്റെ നാർകോട്ടിക് ജിഹാദ് പരാമർശം; വാർത്താകുറിപ്പ് തയാറാക്കിയതിൽ ഗൂഢാലോചനയുമില്ലെന്ന് യു ഡി എഫ് കൺവീനർ കെ ആർ ഗിരിജൻ.


pk-krishnadas-against-electricity-minister-mm-mani | 'തലയ്ക്ക് വെളിവില്ലാത്ത ഒരു മന്ത്രിയാണ് കേരളത്തിൽ വൈദ്യുതി വകുപ്പ് കൈകാര്യം ചെയ്യുന്നതെന്ന് പികെ കൃഷ്ണദാസ്; 'അയാളുടെ പേരൊന്നും താൻ പറയുന്നില്ല, അമ്പലത്തിലും പള്ളിയിലുമൊക്കെ അതുണ്ട്; കുതിരവട്ടത്തോ ഊളമ്പാറയിലോ കൊണ്ടുപോകേണ്ട ആളെ മന്ത്രിയാക്കിയാൽ സംഭവിക്കുന്നതാണ് കേരളത്തിൽ സംഭവിച്ചതെന്നും' കൃഷ്ണദാസിന്റെ പരിഹാസം - MarunadanMalayali.com\n'തലയ്ക്ക് വെളിവില്ലാത്ത ഒരു മന്ത്രിയാണ് കേരളത്തിൽ വൈദ്യുതി വകുപ്പ് കൈകാര്യം ചെയ്യുന്നതെന്ന് പികെ കൃഷ്ണദാസ്; 'അയാളുടെ പേരൊന്നും താൻ പറയുന്നില്ല, അമ്പലത്തിലും പള്ളിയിലുമൊക്കെ അതുണ്ട്; കുതിരവട്ടത്തോ ഊളമ്പാറയിലോ കൊണ്ടുപോകേണ്ട ആളെ മന്ത്രിയാക്കിയാൽ സംഭവിക്കുന്നതാണ് കേരളത്തിൽ സംഭവിച്ചതെന്നും' കൃഷ്ണദാസിന്റെ പരിഹാസം\nJanuary 21, 2019 | 05:33 PM IST | Permalink\nതിരുവനന്തപുരം: തലയ്ക്ക് വെളിവില്ലാത്തയാളാണ് കേരളത്തിന്റെ വൈദ്യുതിമന്ത്രിയെന്ന് ബിജെപി ദേശീയ നിർവാഹക സമിതി അംഗം പികെ കൃഷ്ണദാസ്. അയാളെ ഉടൻതന്നെ ഭ്രാന്താശുപത്രിയിൽ ആക്കണമെന്നും കൃഷ്ണദാസിന്റെ വിവാദ പരാമർശം. തിരുവനന്തപുരത്ത് നടന്ന എസ്‌ജെഡി - ആർഎൽഎസ്‌പി ലയന സമ്മേളനത്തിലായിരുന്നു കൃഷ്ണദാസിന്റെ പരാമർശം.\nതലയ്ക്ക് വെളിവില്ലാത്തയാളാണ് കേരളത്തിന്റെ വൈദ്യുതിമന്ത്രി. അയാളുടെ പേരൊന്നും താൻ പറയുന്നില്ല, അമ്പലത്തിലും പള്ളിയിലുമൊക്കെ അതുണ്ട്. കുതിരവട്ടത്തോ ഊളമ്പാറയിലോ കൊണ്ടുപോകേണ്ട ആളെ മന്ത്രിയാക്കിയാൽ സംഭവിക്കുന്നതാണ് കേരളത്തിൽ സംഭവിച്ചത്. സർക്കാരിന്റെ അജ്ഞതയും അഹങ്കാരവും കൊണ്ടാണ് കേരളത്തിൽ പ്രളയം ഉണ്ടായത്. 31 അണക്കെട്ടും ഒരേ സമയം തുറന്നുവിടാൻ വൈദ്യുതി മന്ത്രി പറഞ്ഞതുകൊണ്ടാണ് പ്രളയം ഉണ്ടായത്. അയാൾക്ക് അണക്കെട്ടെന്താണ് വെള്ളമെന്താണ് പ്രളയമെന്താണ് എന്നറിയില്ല, പി കെ കൃഷ്ണദാസ് പറഞ്ഞു.\nമന്ത്രിമാർ മുന്നണി മര്യാദ പാലിക്കണം; വകുപ്പുകളുടെ ഏകോപനത്തിനും സഹകരണത്തിനും കൂടി മുൻകൈയെടുക്കുകയും വേണമെന്ന് മുഖ്യമന്ത്രി; ഇടുക്കി ഡാം തുറക്കുന്നതുമായി ബന്ധപ്പെട്ട വിവാദത്തിൽ ജലവിഭവ വകുപ്പ് മന്ത്രി മാത്യു ടി തോമസ് ഒറ്റപ്പെട്ടു; മന്ത്രിസഭ അംഗീകരിച്ചത് എം എം മണിയുടെ നിലപാട്\nലാവലിൻ കേസിൽ സർക്കാർ ഹൈക്കോടതിയിൽ; പിണറായിയെ കുറ്റവിമുക്തനാക്കിയ വിധിക്കെതിരെ ഉപഹർജി നൽകി; വെറുതെ വിട്ട നടപടി ശരിയായില്ല; തെളിവുകൾ പലതും പരിഗണിച്ചില്ലെന്ന് വാദം; തെരഞ്ഞെടുപ്പ് ലക്ഷ്യമിട്ട് ഉമ്മൻ ചാണ്ടിയുടെ കരുനീക്കം\nഅജ്ഞതയും അറിവില്ലായ്മയും കൊണ്ടാണ് ഇത്രയും മനുഷ്യജീവനുകൾ പൊലിഞ്ഞതെന്ന് പി കെ കൃഷ്ണദാസ് ആരോപിച്ചു. നിരവധി കുടുംബങ്ങളെ സർക്കാർ അനാഥമാക്കി. ജനങ്ങളുടെ ഉപജീവന മാർഗ്ഗങ്ങളും കന്നുകാലികളും നഷ്ടമാക്കിയത് സർക്കാരാണ്. പ്രളയബാധിതർക്ക് കൊടുക്കാനിരുന്ന പതിനായിരം രൂപയുടെ കിറ്റ് വരെ മുക്കിയെന്നും പി കെ കൃഷ്ണദാസ് ആരോപിച്ചു.


റാങ്കുകളുടെ കൂട്ടുകാരന് ഷാഫില് മാഹീന്\n23 May, 2018 at 08:01 PM\nഒരേ വര്‍ഷം മൂന്ന് പരീക്ഷകളിലായി വിവിധ റാങ്കുകള് നേടിയ സന്തോഷത്തിലാണ് ഷാഫില് മാഹീന്. ജെ ഇ ഇ അഡ്വാന്‍സ്ഡ് എന്‍ട്രന്‍സ് പരീക്ഷയില് നാലാം റാങ്ക് നേടിയതിന് തൊട്ടുപിന്നാലെയാണ് എഞ്ചിനീയറിംഗ് പരീക്ഷയിലെ ഒന്നാം റാങ്കും..\nഒരേ വര്‍ഷം മൂന്ന് പരീക്ഷകളിലായി വിവിധ റാങ്കുകള് നേടിയ സന്തോഷത്തിലാണ് ഷാഫില് മാഹീന്. ജെഇഇ അഡ്വാന്‍സ്ഡ് എന്‍ട്രന്‍സ് പരീക്ഷയില് നാലാം റാങ്ക് നേടിയതിന് തൊട്ടുപിന്നാലെയാണ് എഞ്ചിനീയറിംഗ് പരീക്ഷയിലെ ഒന്നാം റാങ്കും ഷാഫിലിനെ തേടിയെത്തുന്നത്. തിരൂര് സ്വദേശിയാണെങ്കിലും പഠനത്തിന്‍റെ ഭാഗമായി കോഴിക്കോടാണ് ഷാഫിലും കുടുംബവും താമസിക്കുന്നത്.\nകണക്കിനെ സ്നേഹിക്കുന്ന ഷാഫിലിന്‍റെ പരീക്ഷയിലെ കണക്കുകൂട്ടലുകള് ഒന്നും പിഴച്ചില്ല. റാങ്കുകള് ഒന്നായി കോഴിക്കോട്ടെ ഈ ഫ്ലാറ്റിലേക്കെത്തുകയാണ്. ആദ്യ റാങ്ക് കുസാറ്റ് എന്‍ട്രന്‍സ് പരീക്ഷയില്. ബിടെക്കില് ഒന്നാം റാങ്ക്. തൊട്ടുപിന്നാലെ കേരളത്തിന് മുഴുവന് അഭിമാനമായി ജെഇഇ അഡ്വാന്‍സ്ഡ് പരീക്ഷാഫലം. അഖിലേന്ത്യ തലത്തില് നാലാം റാങ്ക്. ദക്ഷിണേന്ത്യിയിലെ ആദ്യ റാങ്കുകാരനും. ഇപ്പോള് എഞ്ചിനീയറിംഗിന് ഒന്നാം റാങ്കും ഷാഫിലിനെ തേടിയെത്തി. ഗണിതശാസ്ത്രഞ്ജനാവുക എന്നതാണ് ലക്ഷ്യം.\nമാത്തമാറ്റിക്സ് ഒളിന്പ്യാഡിലും സയന്‍സ് ഒളിമ്പ്യാഡിലുമെല്ലാം ഈ കൊച്ചുമിടുക്കന് മികവ് തെളിയിച്ചിട്ടുണ്ട്. ബംഗളൂരുവിലെ ഇന്ത്യന് ഇന്‍സ്റ്റിറ്റ്യൂട്ട് ഓഫ് സയന്‍സ് എജ്യുക്കേഷന് ആന്‍റ് റിസര്‍ച്ചില് ഷാഫില് പ്രവേശനം നേടികഴിഞ്ഞു. തിരൂര് എസ്എസ്എം പോളിടെക്നികിലെ അധ്യാപകന് നിയാസിയുടെയും ഡോ. ഷംജിതയുടെയും മകനാണ് ഷാഫില്.


കാര് യാത്രികരായ ചെറിയ കുട്ടികള്‍ക്കും സീറ്റ് ബെല്‍റ്റ് നിര്‍ബന്ധമാക്കാന് ഒരുങ്ങി ഖത്തര് - BIGNEWSLIVE | Latest Malayalam News\nആഭ്യന്തര മന്ത്രാലയം, ഹമദ് മെഡിക്കല് കോര്‍പ്പറേഷന്, കോണോകോ ഫിലിപ്സ് ആന്റ് സലേ കമ്പനി തുടങ്ങിയവയുമായി സഹകരിച്ചാണ് പൊതുജനാരോഗ്യ മന്ത്രാലയം ക്യാമ്പയിന് സംഘടിപ്പിക്കുന്നത്\nദോഹ: ഖത്തറില് ചെറിയ കുട്ടികള്‍ക്കും സീറ്റ് ബെല്‍റ്റ് നിര്‍ബന്ധമാക്കുന്നു. ഇതുമായി ബന്ധപ്പെട്ട് പൊതുജനങ്ങളില് നടത്തുന്ന ബോധവല്‍ക്കരണ പരിപാടിക്ക് ദോഹയില് തുടക്കം കുറിച്ചു. കുഞ്ഞുങ്ങള് ഉള്‍പ്പെടെ ഉള്ള വാഹനയാത്രക്കാരുടെ സുരക്ഷ കണക്കിലെടുത്താണ് പൊതുജനാരോഗ്യ മന്ത്രാലയത്തിന്റെ പുതിയ തീരുമാനം.\nമുന് സീറ്റില് യാത്ര ചെയ്യുന്നവരെ പോലെ തന്നെ പിന്‍സീറ്റ് യാത്രക്കാര്‍ക്കും സീറ്റ് ബെല്‍റ്റ് നിര്‍ബന്ധമാക്കാനും തീരുമാനമുണ്ട്. ദോഹയില് നടന്ന ചടങ്ങില് ആരോഗ്യ വകുപ്പ് മന്ത്രി ഡോ ഹനാന് അല് കുവാരി ക്യാമ്പയിനിന്റെ ഉദ്ഘാടനം നിര്‍വഹിച്ചു.\nകുട്ടികളുടെ യാത്രക്കും സീറ്റ് ബെല്‍റ്റ് നിര്‍ബന്ധമാക്കിക്കൊണ്ടുള്ള റോഡ് നിയമഭേദഗതി ഉടന് പ്രാബല്യത്തില് വരുമെന്ന് മന്ത്രി പറഞ്ഞു. ആഭ്യന്തര മന്ത്രാലയം, ഹമദ് മെഡിക്കല് കോര്‍പ്പറേഷന്, കോണോകോ ഫിലിപ്സ് ആന്റ് സലേ കമ്പനി തുടങ്ങിയവയുമായി സഹകരിച്ചാണ് പൊതുജനാരോഗ്യ മന്ത്രാലയം ക്യാമ്പയിന് സംഘടിപ്പിക്കുന്നത്.\nകുട്ടികളുടെ ജീവിതം സുരക്ഷിതമാക്കേണ്ട ബാധ്യത രക്ഷിതാക്കള്‍ക്കെന്ന പോലെ സമൂഹത്തിനുമുണ്ട്. ഈ സാഹചര്യത്തിലാണ് ബോധവല്‍ക്കരണവുമായി എല്ലാവരും പരമാവധി സഹകരിക്കണമെന്ന് എച്ച്‌ഐടിസി ഡയറക്ടര് ഡോ ഖാലിദ് അബ്ദുല് നൂര് സൈഫ് അല് ദീന് വ്യക്തമാക്കിയത്.\nTags: new traffic rulesqatar\nകൊവിഡ് വാക്‌സിന്; ഖത്തറില് വാക്‌സിന്റെ ആദ്യ ബാച്ച് നാളെ എത്തും\nമൂന്നു വർഷമായി തുടരുന്ന ഖത്തർ ഉപരോധം ഒരു ആഴ്ചയ്ക്കുള്ളിൽ അവസാനിക്കും: യുഎസ്\n'ഞാനും വെയിറ്റിങ് ആണ് ചേച്ചി'; നല്ല പാതിയുടെ കമന്റിന് മറുപടി നല്‍കി പൃഥ്വിരാജ്\nആരാധകര്‍ക്ക് ആശ്വാസം! ലോകകപ്പില് ഇന്ത്യ-പാകിസ്താന് മത്സരം ഉറപ്പായും ഉണ്ടാകും; ഇന്ത്യ ബഹിഷ്‌കരിക്കില്ലെന്ന് ഐസിസി\n'മനസില് കൊത്തിവെച്ച ഒരു രൂപമുണ്ട്'; മിയ ഖലീഫയുടെ പോസ്റ്റിനു താഴെ മലയാളികളുടെ ഹൃദയഭേദകമായ കമന്റുകള്


KSRTC Archives - RashtraDeepika\nടിക്കറ്റ് നിരക്കില് സൂപ്പര്‍ഫാസ്റ്റിനെ പിന്നിലാക്കി ഫാസ്റ്റ് പാസഞ്ചര് ! യാത്രക്കാരുടെ എണ്ണം കൂടിയിട്ടും ‘കഴുത്തറപ്പന്’ പരിപാടിയുമായി കെഎസ്ആര്‍ടിസി…\nകെഎസ്ആര്‍ടിസിയുടെ പുതിയ ടിക്കറ്റ് നിരക്ക് രീതിയ്‌ക്കെതിരേ പ്രതിഷേധം ശക്തമാകുന്നു. ഫാസ്റ്റ് പാസഞ്ചര് ബസുകളില് ചൊവ്വ, ബുധന്, വ്യാഴം ദിവസങ്ങളില് ഈടാക്കുന്നത് സൂപ്പര്‍ഫാസ്റ്റിനേക്കാള് കൂടിയ നിരക്കാണ്. കോവിഡ് കാലത്ത് വരുത്തിയ ചാര്‍ജിലെ മാറ്റമാണിത്. ചാര്‍ജ് കുറവു പ്രതീക്ഷിച്ച്, ഫാസ്റ്റ് പാസഞ്ചറില് കയറുന്ന യാത്രക്കാര്‍ക്ക് ഇത് വലിയ ബുദ്ധിമുട്ടാണ് സൃഷ്ടിക്കുന്നത്. തിരുവനന്തപുരത്തുനിന്ന് കൊല്ലത്തേക്ക് സൂപ്പര്‍ഫാസ്റ്റിന് 87 രൂപയും ഫാസ്റ്റ്പാസഞ്ചറിന് 84 രൂപയുമാണ് ടിക്കറ്റ് നിരക്ക്. ചൊവ്വ, ബുധന്, വ്യാഴം ദിവസങ്ങളില് സൂപ്പര്‍ഫാസ്റ്റ് നിരക്ക് 69 ആയി കുറച്ചു. എന്നാല് ഈ ദിവസങ്ങളിലും ഫാസ്റ്റ് പാസഞ്ചറുകളില് 84 രൂപയുടെ ടിക്കറ്റെടുക്കണം. യാത്രക്കാരുടെ എണ്ണവും വരുമാനവും ഉയര്‍ന്നിട്ടും ടിക്കറ്റ് നിരക്ക് കുറയ്ക്കാനും കെഎസ്ആര്‍ടിസി തയ്യാറായിട്ടില്ല. ഈ ദിവസങ്ങളില് കോട്ടയം-പത്തനംതിട്ട റൂട്ടില് ഫാസ്റ്റ് പാസഞ്ചറിന്റെ നിരക്ക് 54ല് നിന്ന് 67 ആയാണ് വര്‍ധിപ്പിച്ചിരിക്കുന്നത്. ദിവസേന ദൂരയാത്ര ചെയ്യുന്നവര്‍ക്ക് അധിക പണച്ചെലവാണ് ഇതുവഴി വരുന്നത്.\nAll News, Top NewsKSRTCLeaveacomment\nകോവിഡിനെതിരായ പ്രതിരോധത്തില് അത്യാവശ്യഘടകമാണ് ഫേസ്മാസ്‌ക്. എന്നാല് പലരുടെയും മാസ്‌ക് ധാരണം ഒരു പ്രഹസനമായി മാറുകയാണ്. പൊതുസ്ഥലങ്ങളിലും ബസുകളിലും മറ്റും മാസ്‌ക്കില്ലാതെയും ഉള്ള മാസ്‌ക് ശരിയായ രീതിയില് ധരിക്കാതെയും വരുന്നവരുടെ എണ്ണം ആശങ്കപ്പെടുത്തുകയാണ്. മാസ്‌ക് ധരിക്കാത്തതിന്റെ പേരില് ആയിരക്കണക്കിന് ആളുകള്‍ക്കു നേരെയാണ് ദിവസേന പോലീസ് കേസെടുക്കുന്നത്. യഥാര്‍ഥത്തില് കോവിഡ് പ്രോട്ടോക്കോള് ലംഘിക്കുന്ന നിരവധി ആളുകളില് ഒരു ചെറു വിഭാഗം മാത്രമാണ് പോലീസിന്റെ കണ്ണില് പെടുന്നത്. അല്ലാത്ത എത്രയോ പേരാണ് കോവിഡ് വ്യാപനസാധ്യതയുമായി നമ്മുടെ സമൂഹത്തില് ഇടപെടുന്നത്. ഇത്തരക്കാരെക്കുറിച്ച് ഫേസ്ബുക്കില് ഒരു വിനീത വിജയന് എന്ന വനിതാ കണ്ടക്ടര് പങ്കുവെച്ച കുറിപ്പാണ് ഇപ്പോള് വൈറലാകുന്നത്. വിനീത വിജയന്റെ ഫേസ്ബുക്ക് കുറിപ്പ്… ഈ കാഴ്ച നിങ്ങളു കൂടെ കാണേണ്ടതാണ്. ഇന്നലെ ഡ്യൂട്ടി കഴിഞ്ഞ് ബസ് ചെക്ക് ചെയ്യുമ്പോള് കണ്ടതാണ്. സത്യം പറയട്ടെ, ഒരു തരം വിഷമം വന്ന് കണ്ണ് നിറയുകയാണുണ്ടായത്. പൊതുവിടങ്ങളില്…\nToday’S Specialawareness, covid19, fb post, KSRTC, proper mask wearingLeaveacomment\nനിരീക്ഷണത്തിലിരിക്കെ മുങ്ങി ! ബൈക്കിലും കെഎസ്ആര്‍ടിസിയിലും കറങ്ങി; തമിഴ്‌നാട്ടില് നിന്നെത്തിയ കോവിഡ് രോഗി ആരോഗ്യ വകുപ്പിനെ വലച്ചതിങ്ങനെ…\nതമിഴ്‌നാട്ടില് നിന്നെത്തി നിരീക്ഷണത്തില് കഴിഞ്ഞിരുന്ന ആള് ആരോഗ്യവകുപ്പിനെ വലച്ചത് ചില്ലറയല്ല. ഇയാള് ക്വാറന്റൈന് ലംഘിച്ച് ബൈക്കിലും കെഎസ്ആര്‍ടിസിയിലും യാത്ര ചെയ്താണ് ഇയാള് ആശങ്ക സൃഷ്ടിച്ചത്. തൃത്താലയില് സുഹൃത്തിന്റെ വീട്ടില് നിരീക്ഷണത്തില് കഴിയവെയാണ് ആരോഗ്യ വകുപ്പിനെ വെട്ടിച്ച് വീട്ടിലേക്ക് മുങ്ങിയത്. കണ്ണൂര് സ്വദേശിയായ ഇയാള് മൂന്ന് സുഹൃത്തുക്കള്‍ക്കൊപ്പം കഴിഞ്ഞ 23നാണ് മധുരയില് നിന്ന് എത്തിയത്. 30ന് പട്ടാമ്പിയിലെത്തി സ്രവം പരിശോധനയ്ക്ക് നല്‍കി. ഇന്നലെയാണ് ഇരുവര്‍ക്കും രോഗ ബാധ സ്ഥിരീകരിച്ചത്. തുടര്‍ന്ന് ഇയാളെ കൊയിലാണ്ടിയില് നിന്ന് കണ്ടെത്തി കണ്ണൂരിലെ ആശുപത്രിയിലേയ്ക്ക് മാറ്റി. കോഴിക്കോട്ട് നിന്ന് കണ്ണൂരിലേയക്ക് കെഎസ്ആര്‍ടിസി ബസിലാണ് ഇദ്ദേഹം യാത്ര തിരിച്ചത്. പരിശോധനാ ഫലം അറിയിക്കാനായി ആരോഗ്യ വകുപ്പ് വിളിച്ചപ്പോഴാണ് സ്ഥലത്തില്ലെന്ന വിവരം അറിയുന്നത്. കോഴിക്കോട് ജില്ലാ നിരീക്ഷണ സംഘം എത്തിയാണ് ആംബുലന്‍സില് കണ്ണൂരിലെ ആശുപത്രിയിലേക്ക് മാറ്റിയത്.\nToday’S Specialcovid19, KSRTCLeaveacomment\nയാത്ര നിരക്ക് പഴയപടിയായതോടെ കെഎസ്ആര്‍ടിസിയുടെ നഷ്ടക്കണക്കുകളും കൂടുന്നു ! ഓരോ കിലോമീറ്ററിനും നഷ്ടം 29 രൂപ; പുതിയ കണക്കുകള് ഇങ്ങനെ…\nSunday June 7, 2020 Sunday June 7, 2020 Support\nവര്‍ധിപ്പിച്ച യാത്രാ നിരക്കുകള് പൂര്‍വസ്ഥിതിയിലായപ്പോള് കെഎസ്ആര്‍ടിസിയുടെ നഷ്ടവും കൂടി. ബുധനാഴ്ച അന്തര്‍ജില്ലാ സര്‍വീസുകൂടി തുടങ്ങിയപ്പോള് ഒരോ കിലോമീറ്ററിനും 29.1 രൂപ നഷ്ടത്തിലാണ് കെ.എസ്.ആര്.ടി.സി. സര്‍വീസ് നടത്തിയത്. ജീവനക്കാരുടെ വേതനവും ഇന്ധനം ഉള്‍പ്പെടെയുള്ള മറ്റുചെലവുകളും കണ്ടെത്തണമെങ്കില് കിലോമീറ്ററിന് ഇപ്പോള് 45.90 രൂപയെങ്കിലും ലഭിക്കണമെന്ന് ഓപ്പറേഷന്‍സ് എക്സിക്യുട്ടീവ് ഡയറക്ടര് ഷറഫ് മുഹമ്മദ് പറഞ്ഞു. 90.75 ലക്ഷം രൂപയാണ് സംസ്ഥാനത്ത് ബുധനാഴ്ച 2254 ബസുകള് സര്‍വീസ് നടത്തിയിട്ട് ലഭിച്ചത്. ഇതില് 85.78 ലക്ഷം ഡീസലിന് മാത്രം ചെലവായി. ബാക്കി 4.97 ലക്ഷമേ ഉണ്ടായിരുന്നുള്ളൂ. ഒരുദിവസം അറ്റകുറ്റപ്പണിക്ക് 15 ലക്ഷം രൂപയെങ്കിലും വേണം. അതിനുപോലും ബുധനാഴ്ച കിട്ടിയ വരുമാനം തികഞ്ഞില്ല. കിലോമീറ്ററിന് 16.80 രൂപ എന്ന നിരക്കിലായിരുന്നു വരുമാനം. എറണാകുളം മേഖലയിലാണ് ഏറ്റവും കുറഞ്ഞ വരുമാനം. കിലോമീറ്ററിന് 15.42 രൂപ. തിരുവനന്തപുരത്ത് 17.63, കോഴിക്കോട്ട് 18.35 രൂപയുമാണ് ബുധനാഴ്ചത്തെ വരുമാനം. ഒരു ബസിന്…\nTop Newsaccounts of loss, KSRTC, lock downLeaveacomment\n‘ മാന്യമായി ‘ കൈ നാവിലേക്ക് നീട്ടി, തുപ്പല് തൊടീച്ച് കൂട്ടത്തില് നിന്നും ഒരു നോട്ടിനെ എടുത്ത് എനിക്ക് നേരെ നീട്ടി ! അവധിക്കെത്തിയ ഇറ്റലിക്കാര് കേരളത്തെ മൊത്തം അവധിയിലാഴ്ത്തി എന്ന ട്രോള് ഒക്കെ പറഞ്ഞു ചിരിക്കുന്നുമുണ്ട് ; വനിതാ കണ്ടക്ടറിന്റെ കുറിപ്പ് ചര്‍ച്ചയാകുന്നു…\nThursday March 12, 2020 Thursday March 12, 2020 Support\nകോവിഡ് 19 ഭീതി കേരളത്തില് വ്യാപകമായിരിക്കുന്ന സാഹചര്യത്തില് അതീവ ജാഗ്രതയിലാണ് സര്‍ക്കാരും ജനങ്ങളും മുമ്പോട്ടു നീങ്ങുന്നനത്. പൊതുയിടങ്ങളില് മാസ്‌കും സാനിറ്റൈസറുമൊക്കെ ഉപയോഗിക്കാന് ജനം സൂക്ഷ്മത കാണിക്കുമ്പോള് ചിലരുടെ പ്രവൃത്തികള് കൊറോണ പ്രതിരോധത്തിന് കല്ലുകടിയാവുകയും ചെയ്യുന്നുണ്ട്. അത്തരമൊരു അനുഭവം വെളിപ്പെടുത്തുകയാണ് വനിതാ കണ്ടക്ടര് വിനിതാ വിജയന്. ഫേസ്ബുക്കിലൂടെയാണ് വിനിത തനിക്കുണ്ടായ ദുരനുഭവം തുറന്നു പറഞ്ഞത്. വിനിതാ വിജയന്റെ ഫേസ്ബുക്ക് കുറിപ്പ് ഇങ്ങനെ… പേഴ്‌സ് എടുത്തു, മടക്കി വച്ചിരിക്കുന്ന മൂന്നാല് നോട്ട് എടുത്തു. ‘ മാന്യമായി ‘ കൈ നാവിലേക്ക് നീട്ടി, തുപ്പല് തൊടീച്ച് കൂട്ടത്തില് നിന്നും ഒരു നോട്ടിനെ എടുത്ത് എനിക്ക് നേരെ നീട്ടി. സത്യം പറയാമല്ലോ, വളരെ അധികം സങ്കടം തോന്നി. കെഎസ്ആര്‍ടിസി കണ്ടക്ടര് വിനീത വിജയന്റെ ഫേസ്ബുക്ക് കുറിപ്പ്.തത്കാലം നമുക്കവരെ എക്സ് എന്നും വൈ എന്നും വിളിക്കാം. മാന്യമായി വസ്ത്രം ഒക്കെ ധരിച്ച്, അധികം പ്രായമൊന്നുമില്ലാത്ത…\nToday’S SpecialKSRTC, vinitha vijayan, women conductorLeaveacomment\nആനവണ്ടി ചരിയുമോ ? വരുമാനം വര്‍ധിച്ചിച്ചിട്ടും ‘നോ രക്ഷ’;ജീവനക്കാര്‍ക്ക് ശമ്പളം കൊടുക്കാനാകാതെ കിതച്ച് കെഎസ്ആര്‍ടിസി…\nTuesday February 4, 2020 Tuesday February 4, 2020 Support\nകെഎസ്ആര്‍ടിസി കടന്നു പോകുന്നത് ഗുരുതരമായ പ്രതിസന്ധിയിലൂടെ. കഴിഞ്ഞ രണ്ടു മാസവും വരുമാനം 200 കോടി കവിഞ്ഞിട്ടും സാമ്പത്തിക ബുദ്ധിമുട്ടിനാല് കെഎസ്ആര്‍ടിസി കിതയ്ക്കുകയാണ്. സര്‍ക്കാര് സഹായം കിട്ടിയിട്ടും വരവും ചെലവും തമ്മിലുള്ള അന്തരം പ്രതിമാസം ശരാശരി 30 കോടി കവിഞ്ഞു. ഇതൊടൊപ്പം സ്ഥാപനത്തിന്റെ ബാധ്യത സര്‍ക്കാര് പൂര്‍ണമായി ഏറ്റെടുക്കണമെന്ന ആവശ്യവും ശക്തമാവുകയാണ്. ഡിസംബറില് 213.28 കോടിയും ജനുവരിയില് 204. 90 കോടിയുമായിരുന്നു കെഎസ്ആര്‍ടിസിയുടെ വരുമാനം. ശബരിമല സീസണാണ് തുണച്ചത്. കഴിഞ്ഞ വര്‍ഷം ജനുവരിയില് സര്‍ക്കാര് സഹായമില്ലാതെ ശമ്പളം വിതരണം ചെയ്ത കെഎസ്ആര്‍ടിസിക്ക് ഇക്കുറി അതു കഴിയില്ല. സര്‍ക്കാരില് നിന്ന് 25 കോടി സഹായം കൂടി കിട്ടയിതുകൊണ്ടാണ് ജനുവരിയില് പത്താം തീയതിയോടെ ശമ്പള വിതരണം പൂര്‍ത്തിയാക്കിയത്. ഡിസംബറിലെ വരവും ചെലവും തമ്മിലുള്ള അന്തരം 78.21 കോടിയിയിരുന്നു. ഈ മാസവും 25 കോടി രൂപ സര്‍ക്കാര് സഹായം കിട്ടിയാല് മാത്രമേ ശമ്പളം…\nTop Newsdebt, KSRTC, liabilities, salaryLeaveacomment\nഡോറിന്റെ ലോക്കിന്റെ തലമുടി കുരുങ്ങിയ പെണ്‍കുട്ടി രക്ഷപ്പെട്ടത് അദ്ഭുതകരമായി; വിദ്യാര്‍ഥിനെയും വലിച്ചു കൊണ്ട് ബസ് നീങ്ങിയത് 100 മീറ്ററോളം;കാട്ടാക്കടയില് നടന്ന സംഭവമിങ്ങനെ…\nThursday January 30, 2020 Thursday January 30, 2020 Support\nബസില് നിന്നിറങ്ങവെ ഡോറിന്റെ ലോക്കില് തലമുടി കുടുങ്ങിയ 19കാരിയായ വിദ്യാര്‍ഥിനി അദ്ഭുതകരമായി രക്ഷപ്പെട്ടു. ബസ് മുന്നോട്ടെടുത്തതോടെ നിയന്ത്രണം വിടാതെ കൂടെ ഓടിയതിനാല് തലനാരിഴയ്ക്ക് രക്ഷപ്പെടുകയായിരുന്നു. ഇന്നലെ രാവിലെ 8.40ന് ബാലരമപുരം ജംഗ്ഷനില് വച്ചായിരുന്നു സംഭവം.യാത്രാക്കാരും റോഡില് സംഭവം കണ്ടുനിന്നവരും ബഹളം വച്ചതിനെത്തുടര്‍ന്ന് 100 മീറ്ററോളം മാറി ബസ് നിര്‍ത്തുകയായിരുന്നു. സ്വകാര്യ വിദ്യാഭ്യാസ സ്ഥാപനത്തിലെ വിദ്യാര്‍ഥിനിയായ പെണ്‍കുട്ടി ബാലരാമപുരം സ്വദേശിനിയാണ്. അപകടത്തില്‍പ്പെട്ട പെണ്‍കുട്ടിയെ ആദ്യം നെയ്യാറ്റിന്‍കര ജനറല് ആശുപത്രിയിലേക്കും പിന്നീട് തിരുവനന്തപുരം മെഡിക്കല് കോളജ് ആശുപത്രിയിലേക്കും മാറ്റി. വിഴിഞ്ഞത്ത് നിന്ന് കാട്ടാക്കടയിലേക്ക് പോവുകയായിരുന്ന കെഎസ്ആര്‍ടിസി ബസിലെ യാത്രക്കാരിയാണ് അപകടത്തില്‍പ്പെട്ടത്. ജംഗ്ഷനില് റോഡ് ബ്ലോക്ക് ആയതിനെത്തുടര്‍ന്ന് നിര്‍ത്തിയ ബസില് നിന്ന് ചില യാത്രക്കാര് ഇറങ്ങി. വിദ്യാര്‍ത്ഥിനി ഇറങ്ങുന്നതിനിടെ ഡോര് ലോക്കില് മുടി കുരുങ്ങിപ്പോവുകയായിരുന്നു. ഇതിനിടെ ബസ് മുന്നോട്ടെടുക്കുകയും ചെയ്തു. ആരോ ബസിന്റെ ഡോറും അടച്ചു. തുടര്‍ന്ന് ബസിന്റെ വേഗതയ്ക്കൊപ്പം നിലവിളിച്ചുകൊണ്ട്…\nToday’S Special19 year old girl, KSRTCLeaveacomment\nശമ്പളവും പെന്‍ഷനും കൊടുക്കാന് യാതൊരു നിവൃത്തിയുമില്ല ! വായ്പ മുടങ്ങിയതിനെത്തുടര്‍ന്ന് സ്‌കാനിയ ബസുകള് ഫിനാന്‍സ് കമ്പനി പിടിച്ചെടുത്തു; ആനവണ്ടിയുടെ ഓട്ടം നിലയ്ക്കുന്നുവോ ?\nSunday November 3, 2019 Support\nകെഎസ്ആര്‍ടിസി അടച്ചുപൂട്ടലിലേക്കോ ?. ടോമിന് ജെ തച്ചങ്കരിയുടെ ഭരണകാലയളവ് അണയാന് പോകുന്ന തീയുടെ ആളിക്കത്തലായിരുന്നുവോ എന്ന ചോദ്യമാണ് ഇപ്പോള് ഉയരുന്നത്. തച്ചങ്കരിയെ പുകച്ചുചാടിച്ചവര് വിചാരിച്ചതിന്റെ വിപരീത കാര്യങ്ങളാണ് ഇപ്പോള് കെഎസ്ആര്‍ടിസിയില് സംഭവിച്ചു കൊണ്ടിരിക്കുന്നത്. അതിനിടെ വിവിധ ആവശ്യങ്ങള് ഉന്നയിച്ച് ട്രാന്‍സ്‌പോര്‍ട്ട് ഡെമോക്രാറ്റിക് ഫെഡറേഷന്റെ നേതൃത്വത്തില് തിങ്കളാഴ്ച കെ.എസ്.ആര്.ടി.സി. ജീവനക്കാര് പണിമുടക്കും.തുടര്‍ച്ചയായ ശമ്പള നിഷേധം അവസാനിപ്പിക്കുക, ശമ്പള പരിഷ്‌കരണം നടപ്പിലാക്കുക, ഡി.എ. കുടിശ്ശിക അനുവദിക്കുക, തടഞ്ഞുവച്ച പ്രൊമോഷനുകള് അനുവദിക്കുക, വാടകവണ്ടി ഉപേക്ഷിക്കുക, പുതിയ ബസുകള് ഇറക്കുക തുടങ്ങിയവയാണ് ജീവനക്കാരുടെ ആവശ്യങ്ങള്. രണ്ടുകൊല്ലം കൊണ്ട് കെ.എസ്.ആര്.ടി.സി.യെ ലാഭത്തിലെത്തിക്കുമെന്നും കണ്‍സോര്‍ഷ്യം കരാര് നടപ്പാക്കുന്നതോടെ ശമ്പളവും പെന്‍ഷനും മുടങ്ങില്ലെന്നും പ്രഖ്യാപിച്ച ധനമന്ത്രിയാണ് ജീവനക്കാരുടെ ശമ്പളവും പെന്‍ഷനും നല്‍കാന് അനുവദിച്ച സര്‍ക്കാര് വിഹിതമായ 20 കോടി വെട്ടിക്കുറച്ച് ശമ്പളവിതരണം താറുമാറാക്കിയതെന്നും ജീവനക്കാര് കുറ്റപ്പെടുത്തുന്നു. ഇതു മാത്രമല്ല വായ്പ മുടങ്ങിയ വാടക സ്‌കാനിയ ബസുകള് കര്‍ണാടകയിലെ…\nTop Newscrisis, KSRTC, running\nഎടുത്തോണ്ടു പോടാ ! റോങ് സൈഡില് വന്ന കെഎസ്ആര്‍ടിസിയ്ക്ക് നല്ല ഉഗ്രന് പണി കൊടുത്ത് യുവതി;വീഡിയോ വൈറലാകുന്നു…\nThursday September 26, 2019 Thursday September 26, 2019 Support\nറോഡ് സുരക്ഷയെപ്പറ്റി വാചകമടിക്കുന്ന ആളുകള് വരെ റോഡിലിറങ്ങിയാല് സ്വന്തം താല്‍പര്യം മാത്രം നോക്കി, നിയമങ്ങള് കാറ്റില് പറത്തി വാഹനമോടിക്കുനന കാഴ്ചയാണ് കേരളത്തിന്റെ പലയിടങ്ങളിലും കാണാനാവുക. ഇങ്ങനെ നിയമം തെറ്റിച്ച ബസിന് കിടിലന് പണി കൊടുത്ത ഒരു യുവതിയാണ് ഇപ്പോള് സോഷ്യല് മീഡിയയിലെ താരം. റോങ് സൈഡ് കയറി വന്ന കെഎസ്ആര്‍ടിസി ബസിന് വഴി മാറിക്കൊടുക്കാതെ സ്‌കൂട്ടര് നിര്‍ത്തിയിട്ടായിരുന്നു യുവതിയുടെ പ്രതിഷേധം. ഇടതു വശം ചേര്‍ന്നു വരേണ്ട ബസ് വലതുവശത്തു കൂടെയാണ് കയറിവന്നത്. ഇതോടെ യുവതി വാഹനം ബസിനു മുമ്പില് കയറ്റി നിര്‍ത്തുകയായിരുന്നു. ഒടുവില് കെഎസ്ആര്‍ടിസി ഡ്രൈവര് വാഹനം ശരിയായ ദിശയിലേക്ക് എടുത്ത് പോകുകയായിരുന്നു. സംഭവത്തിന്റെ വീഡിയോ നടന് ഉണ്ണി മുകുന്ദന് തന്റെ ഫേസ്ബുക്ക് പേജില് ഷെയര് ചെയ്തിട്ടുണ്ട്. ‘കയ്യടിക്കെടാ’ എന്ന ക്യാപ്ഷനോടെയാണ് താരം വീഡിയോ പങ്കുവച്ചത്. നിരവധി പേരാണ് വീഡിയോയ്ക്ക് താഴെ ലൈക്കുകളും കമന്റുകളുമായി എത്തിയിട്ടുള്ളത്. ദൃശ്യങ്ങള്…\nToday’S Specialheroism of women, KSRTC, viral\nനഷ്ടക്കടലിൽ നിന്നും കരകയാൻ..! കെഎസ്ആർടിസി ഫാസ്റ്റ് പാസഞ്ചർ ബസുകൾ നിർത്തുന്നു; പോയിന്‍റ് ടു പോയിന്‍റ് ചെയിൻ സർവീസുമായി പുതിയ പരീക്ഷണം\nSaturday August 3, 2019 Support\nകോട്ടയം: കെഎസ്ആർടിസിയുടെ പുതിയ പരിഷ്കാരം യാത്രക്കാർക്കു ദുരിതം സമ്മാനിക്കും. തിങ്കളാഴ്ച മുതൽ കെഎസ്ആർടിസിയുടെ ദീർഘദൂര ഫാസ്റ്റ് പാസഞ്ചർ ബസുകൾ നിർത്തുകയാണ്. ഇനി ബസുകളുടെ റൂട്ട് തിരക്കി ഉറപ്പാക്കിയശേഷമേ യാത്ര തിരിക്കാവു. ആദ്യഘട്ടത്തിൽ തിരുവനന്തപുരം-തൃശൂർ റൂട്ടിലാണു പോയിന്‍റ് ടു പോയിന്‍റ് ചെയിൻ സർവീസുമായി പുതിയ പരീക്ഷണത്തിനു കെഎസ്ആർടിസി തയാറെടുക്കുന്നത്. പുതിയ പരിഷ്കാരം വൻ ലാഭം നേടിതരുമെന്നാണ് കോർപറേഷനിലെ സാന്പത്തിക വിദഗ്ധരുടെ കണ്ടുപിടുത്തം. ഇനി മുതൽ കോട്ടയം, പാലാ, ഈരാറ്റുപേട്ട, തൊടുപുഴ, കട്ടപ്പന ഡിപ്പോകളിൽനിന്നും നേരിട്ട് തിരുവനന്തപുരത്തേക്കു ഫാസറ്റ് പാസഞ്ചർ ബസുകൾ ഉണ്ടാവില്ല. യാത്രക്കാർ ആദ്യം കോട്ടയത്ത് എത്തണം. പീന്നിട് മറ്റൊരു ബസിൽ കയറി കൊട്ടാരക്കരയിൽ ഇറങ്ങണം. വീണ്ടും മറ്റൊരു ബസിൽ തിരുവനന്തപുരത്തേക്കു പോകാം. ഇങ്ങനെ പല തവണ കയറിയിറങ്ങിയാലെ ലക്ഷ്യസ്ഥാനത്ത് എത്താൻ പറ്റു. പാലായിൽനിന്നും തിരുവനന്തപുരം യാത്രയ്ക്കെടുക്കുന്ന സമയം 4.50 മണിക്കൂറായിരുന്നെങ്കിൽ ഇനി നാലു ബസുകൾ കയറിയിറങ്ങുന്പോൾ സമയം…\nKottayamKSRTC, ksrtc conductor